kattakada jcb murder case | സ്വന്തം ഭൂമിയില് നിന്നു മണ്ണെടുക്കുന്നതു തടഞ്ഞ വസ്തു ഉടമയെ ജെസിബി കൊണ്ട് അടിച്ചു കൊന്ന കേസില് പ്രധാന പ്രതി കീഴടങ്ങി... ജെസിബി ഉടമ സജുവാണ് കീഴടങ്ങിയത് - Malayalivartha.com Widgets Magazine\n27 JANUARY 2020 10:06 AM IST\nസ്വന്തം ഭൂമിയില് നിന്നു മണ്ണെടുക്കുന്നതു തടഞ്ഞ വസ്തു ഉടമയെ ജെസിബി കൊണ്ട് അടിച്ചു കൊന്ന കേസില് പ്രധാന പ്രതി കീഴടങ്ങി. ജെസിബി ഉടമ സജുവാണ് കീഴടങ്ങിയത്. ഇയാളുടെ അറസ്റ്റ് തിങ്കളാഴ്ച വൈകിട്ട് രേഖപ്പെടുത്തും. ഇതോടെ കേസിലെ പ്രതികളെല്ലാം പിടിയിലായി.കാട്ടാക്കടയ്ക്കടുത്ത് അമ്പലത്തിന്‍കാല കാഞ്ഞിരംമൂട്ടില് ശനിയാഴ്ച പുലര്‍ച്ചെ രണ്ടരയോടെയായിരുന്നു സംഭവം നടന്നത്.\nഅമ്പലത്തിന്‍കാല കാഞ്ചിരവിള ശ്രീമംഗലം വീട്ടില് സംഗീത് (40)ആണു കൊല്ലപ്പെട്ടത്. സംഗീതിന്റെ പുരയിടത്തില്‍നിന്നു മണ്ണ് കടത്താന് ജെസിബിയുമായി എത്തിയ സംഘം മണ്ണ് കൊണ്ടുപോകുന്നത് സംഗീത് തടഞ്ഞതിനെത്തുടര്‍ന്നുണ്ടായ തര്‍ക്കത്തിനിടെ ജെസിബിയുടെ കൈ കൊണ്ട് സംഗീതിനെ അടിച്ചു വീഴ്ത്തുകയായിരുന്നു.\nവിദേശത്തായിരുന്ന സംഗീത് ഇപ്പോള് നാട്ടില് ചിക്കന് സ്റ്റാള് നടത്തുകയായിരുന്നു. കോഴി വ്യാപാരം നടത്തി വന്നിരുന്ന സംഗീത് വ്യാപാരാവശ്യത്തിന് പോയിരുന്ന സമയത്തായിരുന്നു രണ്ടു ടിപ്പറും ജെസിബിയുമായി എത്തിയ സംഘം മണ്ണെടുക്കാന് തുടങ്ങിയത്. ഭാര്യ ഫോണില് വിളിച്ചറിയിച്ചതിനെ തുടര്‍ന്നു സ്ഥലത്തെത്തിയ സംഗീത് മണ്ണെടുക്കുന്നത് തടയാന് ശ്രമിച്ചപ്പോഴായിരുന്നു ആക്രമണം.\nകാര്‍ഷിക ബിൽ രാജ്യത്തെ കാര്‍ഷിക മേഖലയെ ശക്തിപ്പെടുത്തുന്നതിന് വേണ്ടി; ചിലര് ബില്ലിന്റെ പേരില് കര്‍ഷകരെ തെറ്റിദ്ധരിപ്പിക്കുന്നു; പ്രതികരണവുമായി പ്രധാനമന്ത്രി നരേന്ദ്ര മോദി. (10 minutes ago)\nരാജ്യത്ത് അൺലോക്ക് 4.0; മാർഗരേഖ അനുസരിച്ച് ഇന്നു മുതൽ കൂടുതൽ ഇളവുകൾ അനുവദിക്കും, വിവാഹം, മരണാനന്തര ചടങ്ങുകൾ എന്നിവയിലും 100 പേർക്ക് പങ്കെടുക്കാം, കൂടുതൽ വിവരങ്ങൾ (16 minutes ago)\nപഞ്ചാബിനോടുള്ള പക നെഞ്ചില്; ആവേശം അവസാനിച്ചത് പരിക്കില്; അശ്വിന് പരിക്ക് പറ്റിയത് ഇങ്ങനെ? അടുത്ത മത്സരത്തില് കളിക്കാന് സാധിക്കുമോ എന്ന് കണ്ടറിയണം; കളി സൂപ്പര് ഓവറിലേക്ക് നീങ്ങിയതില് അശ്വിന്റെ പര (16 minutes ago)\n5000 സന്ദര്‍ശകരില് കുടുതല് അനുവദനീയമല്ല; ഓണ്‍ലൈനിലൂടെ ബുക്കിങ്ങ്; വിനോദ സഞ്ചാരികൾക്ക് സന്തോഷമുണർത്തി താജ്‍മഹല് തുറന്നു (17 minutes ago)\nഅടുത്ത സുഹൃത്തുക്കളായ പെൺകുട്ടികൾ ജോലിയ്ക്കായി വീട്ടിൽ നിന്നും ഇറങ്ങി! തിരിച്ചെത്തായതിനെ തുടർന്നുള്ള അന്വേഷണത്തിൽ കണ്ടെത്തിയത് ഞെട്ടിക്കുന്ന കാഴ്ച്ച! 17 ഉം 15 ഉം വയസുള്ള രണ്ട് പെണ്‍കുട്ടികളെയും കണ്ടെത (17 minutes ago)\nതിരുവനന്തപുരം തുമ്പ സ്റ്റേഷനില് 11 പൊലീസുകാര്‍ക്ക് കൊവിഡ്; കുടുംബാംഗങ്ങള്‍ക്കും രോഗം (22 minutes ago)\nക്വാറന്‍റീന് ലംഘിക്കുന്നവര്‍ക്ക് 9.5 ലക്ഷം രൂപ പിഴ; പുതിയ തീരുമാനം പ്രഖ്യാപിച്ച് പ്രധാനമന്ത്രി ബോറിസ് ജോണ്‍സണ് (24 minutes ago)\nഅഞ്ചുമക്കളുടെ ചികിത്സയ്ക്കായി ഹൃദയം ഉള്‍പ്പടെ വില്‍ക്കാന് തയ്യാറായി തെരുവിലിറങ്ങി 'അമ്മ; മലപ്പുറം സ്വദേശിനി ശാന്തയാണ് അഞ്ചുമക്കളുമായി ജീവിക്കാന് ഗത്യന്തരമില്ലാതെ വ്യത്യസ്ഥമായ സമരമാര്‍ഗവുമായി നിരത്തി (25 minutes ago)\nരാജ്യത്തെ 11 സംസ്ഥാനങ്ങളിലെ 90 ജില്ലകളെ ഇടത് തീവ്രവാദ പ്രവർത്തനങ്ങൾ ബാധിച്ചതായി കേന്ദ്ര സര്‍ക്കാര് റിപ്പോർട്ട് (33 minutes ago)\nഏഴുമാസമായി കാണാമറയത്ത് ; പൊതുപരിപാടികളില് നിന്ന് വിട്ടുനില്‍ക്കുന്ന ശോഭാസുരേന്ദ്രൻ മടങ്ങി വരണം എന്ന ആവശ്യം ശക്തം (57 minutes ago)\nഒടുവില് കുറ്റസമ്മതം നടത്തി അല്ലേ? ഖുറാന് മറയാക്കി സ്വര്‍ണം കടത്തിട്ടുണ്ടാകുമെന്ന് മന്ത്രി കെ.ടി ജലീല്; ഇതു തന്നെയല്ലേ ഇത്രയും കാലവും പ്രതിപക്ഷ പാര്‍ട്ടികള് പറഞ്ഞത്? ചോദ്യം ചെയ്യാന് രാത്രി വരട്ടെ (59 minutes ago)\nകർഷക ദ്രോഹ ബില്ലുമായി നരേന്ദ്രമോദി സർക്കാർ... മോദിയുടെ കർഷക ദ്രോഹബിൽ കോൺഗ്രസിൻറെ വൻ രാഷ്ട്രീയ തട്ടിപ്പ് അറിയേണ്ടതെല്ലാം (1 hour ago)


സൗദി ഭരണകൂടത്തെ ഞെട്ടിച്ച സംഭവം : പിന്നില് ഒരു രാഷ്ട്രത്തിന്റെ കുടിലബുദ്ധി\nറിയാദ്: സൗദി അറേബ്യയില് കിരീടവകാശി മുഹമ്മദ് ബിന് സല്‍മാന്റെ കടുത്ത നിലപാടിന് പിന്നില് അമേരിക്കന് പ്രസിഡന്റ് ട്രംപിന്റെ ഇടപെടലുണ്ടെന്ന് റിപ്പോര്‍ട്ട്.\nഐ.എസ് സൗദിയില് പിടിമുറുക്കാന് ശ്രമിക്കുന്നതു സംബന്ധിച്ച സി.ഐ.എ റിപ്പോര്‍ട്ടിലെ വിശദാംശങ്ങള് ട്രംപ് സൗദി കിരീടാവകാശിയുമായി പങ്കുവച്ചിരുന്നു.\nഐ.എസിനെ സഹായിക്കുന്നത് ഖത്തറാണെന്ന വാദമാണ് അമേരിക്ക തുടക്കം മുതല് ആരോപിക്കുന്നത്.\nസൗദിയിലെ നിലവിലെ കര്‍ശന നിയമങ്ങളില് അസംതൃപ്തിയുള്ള യുവ സമൂഹം അവസരം ലഭിച്ചാല് അപകടകാരികളായി മാറുമെന്നാണ് അമേരിക്കയുടെ മുന്നറിയിപ്പ്.\nരാജ്യത്ത് ഭീകര ആക്രമണത്തിന് തുനിഞ്ഞവരില് കൂടുതലും സൗദി പൗരന്മാരാണ് എന്നത് സൗദി ഭരണകൂടത്തെ ഞെട്ടിച്ച സംഭവമാണ്.\nവിശുദ്ധ മക്ക ഉള്‍പ്പെടുന്ന സൗദിയെ ആക്രമിച്ച് കീഴ്‌പ്പെടുത്തി യഥാര്‍ത്ഥ ഇസ്ലാമിക രാഷ്ട്രം സ്ഥാപിക്കുമെന്നാണ് ഐ.എസ് മുന്നറിയിപ്പ്. അടുത്തയിടെ ഐ.എസ് തീവ്രവാദികളെ പ്രതിരോധ കേന്ദ്രത്തില് ആക്രമണം നടത്തുന്നതിനു മുന്‍പ് സൗദി സുരക്ഷാ സേന പിടികൂടിയിരുന്നു. ഏറ്റുമുട്ടലില് നിരവധി തീവ്രവാദികളടക്കമുള്ളവര് കൊല്ലപ്പെടുകയും ചെയ്തിരുന്നു.\nഇതേതുടര്‍ന്ന് സൗദിയില് വ്യാപകമായി നടത്തിയ പരിശോധനയിലും നിരവധി പേര് അറസ്റ്റിലായിരുന്നു.\nഈ വെല്ലുവിളികള്‍ക്കിടയിലാണ് ഭരണത്തിലെ ‘വെല്ലുവിളികളും’ സൗദി കിരീടവകാശി ഇപ്പോള് നേരിട്ടിരിക്കുന്നത്.\nഇപ്പോഴും സൗദിയുടെ പഴയ ‘ചട്ടക്കൂടില്’ ഉറച്ച് നില്‍ക്കുന്നവരാണ് ഒറ്റയടിക്ക് അഴിമതി കേസുകളില് അകത്തായ രാജകുടുംബാംഗങ്ങളും മന്ത്രിമാരും ഉള്‍പ്പെടെയുള്ളവര്.\nപുതിയ തലമുറയുടെ താല്‍പര്യത്തിന് അനുസരിച്ച് മാറ്റങ്ങള് കൊണ്ടുവരാന് ഇവര് തടസ്സമാകാനുള്ള സാഹചര്യവും ഇതോടെ ഒഴിവായി. സ്ത്രീകള്‍ക്ക് വാഹനമോടിക്കാന് സ്വാതന്ത്ര്യം നല്‍കുന്നതുള്‍പ്പെടെ പുരോഗമനപരമായ ചില നടപടികള് മുഹമ്മദ് ബിന് സല്‍മാന് സ്വീകരിച്ചതിനോട് ഇപ്പോള് അറസ്റ്റിലായവര്‍ക്ക് യോജിപ്പില്ലായിരുന്നുവെന്നാണ് പുറത്തു വരുന്ന വിവരം.\nസൗദിയെ മറികടന്ന് കൊച്ചു രാജ്യമായ ഖത്തര് അറബ് രാജ്യങ്ങളുടെ നായകസ്ഥാനത്തേക്ക് ഭാവിയില് എത്തിയേക്കുമെന്ന റിപ്പോര്‍ട്ടുകളെയും പുതിയ സൗദി കിരീടവകാശി ഗൗരവമായാണ് കാണുന്നത്.\nസൗദി അറേബ്യയില് നടന്ന അഴിമതി വിരുദ്ധ വേട്ടയില് അറസ്റ്റിലായ രാജകുമാരന്‍മാരില് പ്രമുഖനായ അന്‍വാലിദ് ബിന് തലാല് ട്രംപിന്റെ കടുത്ത ശത്രുവാണ്. ലോകത്തിലെ വന് നിര സമ്പന്നരുടെ പട്ടികയില് ഇടം പിടിച്ചിട്ടുള്ള അന്‍വാലിദ് മുന്‍പ് സാമ്പത്തിക പ്രതിസന്ധിയില്‍പ്പെട്ടിരുന്ന ട്രംപിനെ സഹായിച്ചിട്ടുണ്ട്.\nപ്രസിഡന്റ് പദവിയെത്തുന്നതിന് മുന്‍പ് ട്രംപ് കടക്കെണിയില് പെട്ടു നിന്ന സമയത്താണ് അന്‍വാലിദ് രാജകുമാരന് സാമ്പത്തികമായി സഹായിച്ചിരുന്നത്. പിന്നീട് ഇത് സംബന്ധിച്ചുണ്ടായ അഭിപ്രായവ്യത്യാസത്തെ തുടര്‍ന്നാണ് ഇരുവരും ശത്രുക്കളായത്.\nഅന്‍വാലിദ് രാജകുമാരന് അറസ്റ്റിലായ വാര്‍ത്ത അറിഞ്ഞശേഷം ഡോണള്‍ഡ് ട്രംപ് നടത്തിയ പ്രതികരണവും ഇപ്പോള് ചര്‍ച്ചാ വിഷയമായിട്ടുണ്ട്. ‘അന്‍വാലിദ് തലാല് അച്ഛന്റെ പണമുപയോഗിച്ച് യുഎസ് രാഷ്ട്രീയക്കാരെ നിയന്ത്രിക്കാന് ശ്രമിച്ചിരുന്നു. എന്നാല് ഞാന് തെരഞ്ഞെടുക്കപ്പെട്ടതോടെ അത് നടക്കാതെ വന്നു’ എന്നായിരുന്നു ട്രംപിന്റെ പ്രതികരണം.\nഅന്‍വാലിദിന്റെ ആസ്തി ഏകദേശം 17000 കോടി ഡോളറാണ്.\nസൗദി രാജകുടുംബത്തിലെ ഇളമുറക്കാരായ പതിനൊന്ന് രാജകുമാരന്മാര്, നാല് മന്ത്രി സഭാംഗങ്ങള്, പന്ത്രണ്ട് മുന് മന്ത്രിമാര് എന്നിവരാണ് അറസ്റ്റിലായത്. അഴിമതിക്കേസുകളില് അറസ്റ്റിലായവരുടെ വസ്തുവകകള് രാജ്യത്തിന്റെ സ്വത്തായി രജിസ്റ്റര് ചെയ്യാനാണ് സൗദി ആഭ്യന്തര മന്ത്രാലയത്തിന്റെ തീരുമാനം. നിലവില് അല്‍വാലിദ് അടക്കമുള്ളവരുടെ ബാങ്ക് അക്കൗണ്ടുകള് മരവിപ്പിച്ചിരിക്കുകയാണ്\nലോകത്തെ പ്രമുഖ കിംഗ്ഡം ഹോള്‍ഡിംഗ്‌സ് കമ്പനിയുടെ ചെയര്‍മാന് കൂടിയാണ് അന്‍വാലിദ്, ഇയാളുടെ അറസ്റ്റിനു ശേഷം കിംഗ്ഡം ഹോള്‍ഡ്‌സിന്റെ ഓഹരിവിലയില് 9.9 ശതമാനം ഇടിവ് നേരിട്ടു. ആപ്പിള് ട്വിറ്റര് കമ്പനികളിലും റുപേര്‍ട്ട് മര്‍ഡോക്കിന്റെ കോര്‍പറേഷനിലും അന്‍വലീദിന് ഓഹരികളുണ്ട്.


തന്നെ ലൈംഗികമായി ഉപയോഗിച്ചിരുന്നെന്ന് സരിത മജിസ്‌ട്രേറ്റിന് മൊഴി നല്‍കിയിരുന്നു – malabarinews.com\nതന്നെ ലൈംഗികമായി ഉപയോഗിച്ചിരുന്നെന്ന് സരിത മജിസ്‌ട്രേറ്റിന് മൊഴി നല്‍കിയിരുന്നു\nകൊച്ചി: തന്നെ ലൈംഗികമായി ഉപയാഗിച്ചിരുന്നെന്ന് സരിത മജിസ്‌ട്രേറ്റിന് മുമ്പാകെ മൊഴി നല്‍കിയിരുന്നെന്ന് മജസിട്രേറ്റ് എന്‍വി രാജു വിജിലന്‍സ് രജിസ്ട്രാറോട് സമ്മതിച്ചതായി റിപ്പോര്‍ട്ട്. ഈ മൊഴി രേഖപ്പേടുത്തുന്നതില് മജിസ്‌ട്രേറ്റിന് വീഴ്ച പറ്റിയെന്ന് ഹൈക്കോടതിക്ക് സമര്‍പ്പിച്ച വിജിലന്‍സ് ഡയറക്ടറുടെ റിപ്പോര്‍ട്ട് പുറത്ത് വന്നു. റിപ്പോര്‍ട്ട് ഹൈക്കോടതി ചീഫ് ജസ്റ്റിസിന് കൈമാറി. കോടതി മജസ്‌ട്രേറ്റിനോട് 15 ദിവസത്തിനകം വിശദീകരണം നല്‍കാന് ആവിശ്യപ്പെട്ടിരിക്കുകയാണ്.\nഎറണാകുളത്തെ സിജെഎം കോടതിയില് ഹാജരാക്കിയപ്പോഴായിരുന്നു സരിത മൊഴി നല്‍കിയത് . തന്നെ ബലാത്സംഗം ചെയ്തുവെന്നും ചില സാമ്പത്തിക ഇടപാടുകളെ കുറിച്ചും സരിത രഹസ്യ മൊഴിയില് വെളിപ്പെടുത്തിയിരുന്നു.പലരുടെയും പേര് സരിത പറഞ്ഞെന്നും എന്നാല് ശ്രദ്ധച്ചില്ലെന്നും മജിസ്‌ട്രേറ്റ് വെളിപ്പെടുത്തിയിട്ടുണ്ട്.\nസോളാര് കേസുമായി ബന്ധപ്പെട്ട് തനിക്ക് രഹസ്യമൊഴി നല്‍കാനുണ്ടെന്ന് സരിത നല്‍കിയ മൊഴിയുടെ അടിസ്ഥാനത്തിലാണ് മജിസ്‌ട്രേറ്റിന് മുന്നിലെത്തിച്ചത്. എന്നാല് പല ഉന്നതരുടെയും പേര് സരിത വെളിപ്പെടുത്തിയിട്ടും മജിസ്‌ട്രേറ്റ് മൊഴി രേഖപ്പെടുത്താത്തത് വന് വിവാദങ്ങള്‍ക്ക് വഴി വെച്ചിരുന്നു. ഇതേ തുടര്‍ന്ന് പ്രമുഖ മാധ്യമപ്രവര്‍ത്തകന് അഡ്വ ജയശങ്കറഉം ബിജെപി നേതാവ് കെ സുരേന്ദ്രനും ഹൈക്കോടതിയില് പരാതി നല്‍കിയിരുന്നു. ഇതേ തുടര്‍ന്ന് നടത്തിയ അന്വേഷണത്തിലാണ് ഈ വിവരങ്ങള് പുറത്ത് വന്നത്.\ncourt, saritha, solarcase\nPrevious PostPrevious മതാചാരങ്ങളില്ലാതെ താരപ്പകിട്ടുകളില്ലാതെ സംവിധായകന് സമീര്‍താഹിറും നീതുവം വിവാഹിതരായി\nNext PostNext മൊബൈല് ഇന്റര്‍നെറ്റ് നിരക്കുകള് കുത്തനെ കുറച്ചു


ജെറേമിയ ൪൬ - വിശുദ്ധ ബൈബിൾ [മലയാളം ബൈബിൾ 1992] - (ജെറ 46)\n൪൬:൧ ൪൬:൨ ൪൬:൩ ൪൬:൪ ൪൬:൫ ൪൬:൬ ൪൬:൭\nഫറവോന് ഗസ്സയെ തോല്പിച്ചതിന്നു മുമ്പെ ഫെലിസ്ത്യരെക്കുറിച്ചു യിരെമ്യാപ്രവാചകന്നു യഹോവയിങ്കല്‍നിന്നുണ്ടായ അരുളപ്പാടു.\nയഹോവ ഇപ്രകാരം അരുളിച്ചെയ്യുന്നുവടക്കുനിന്നു വെള്ളം പൊങ്ങി കവിഞ്ഞൊഴുകുന്ന നദിയാകും; അതു ദേശത്തിന്മേലും അതിലുള്ള സകലത്തിന്മേലും പട്ടണത്തിന്മേലും അതില് പാര്‍ക്കുംന്നവരുടെ മേലും കവിഞ്ഞൊഴുകും; അപ്പോള് മനുഷ്യര് നിലവിളിക്കും; ദേശനിവാസികള് ഒക്കെയും മുറയിടും.\nഅവന്റെ ബലമുള്ള കുതിരകളുടെ കുളമ്പൊച്ചയും അവന്റെ രഥങ്ങളുടെ ഘോഷവും ചക്രങ്ങളുടെ ആരവവും നിമിത്തം ധൈര്യം ക്ഷയിച്ചിട്ടു അപ്പന്മാര് മക്കളെ തിരിഞ്ഞുനോക്കുകയില്ല.\nഫെലിസ്ത്യരെ ഒക്കെയും നശിപ്പിപ്പാനും സോരിലും സീദോനിലും ശേഷിച്ചിരിക്കുന്ന സകലസഹായകന്മാരെയും ഛേദിച്ചുകളവാനും ഉള്ള ദിവസം വരുന്നതുകൊണ്ടുതന്നേ; കഫ്തോര്‍കടല്പുറത്തു ശേഷിപ്പുള്ള ഫെലിസ്ത്യരെ യഹോവ നശിപ്പിക്കും.\nഗസ്സെക്കു കഷണ്ടി വന്നിരിക്കുന്നു; അവരുടെ താഴ്വരയിലെ ശേഷിപ്പായ അസ്കലോന് മുടിഞ്ഞുപോയി; എത്രത്തോളം നീ നിന്നെത്തന്നേ മുറിവേല്പിക്കും?\nഅയ്യോ, യഹോവയുടെ വാളേ, നീ എത്രത്തോളം വിശ്രമിക്കാതെ ഇരിക്കും? നിന്റെ ഉറയില് കടക്ക; വിശ്രമിച്ചു അടങ്ങിയിരിക്ക.\nഅസ്കലോന്നും സമുദ്രതീരത്തിന്നും വിരോധമായി യഹോവ കല്പന കൊടുത്തിരിക്കെ, അടങ്ങിയിരിപ്പാന് അതിന്നു എങ്ങനെ കഴിയും? അവിടേക്കു അവന് അതിനെ നിയോഗിച്ചുവല്ലോ.


Monday 24th September 2012 4:14pm\nതിരുവനന്തപുരം: സി.പി.ഐ.എം ഏരിയാ കമ്മിറ്റി സ്ഥാനത്ത് നിന്ന് തരംതാഴ്ത്തിയ ഗോകുല് ദാസിനെ പാര്‍ട്ടിയില് തിരിച്ചെടുക്കാന് തീരുമാനിച്ചു. ഗോകുല് ദാസിന്റെ അപ്പീല് പരിശോധിക്കാന് സംസ്ഥാന സെക്രട്ടറിയേറ്റ് അംഗം എളമരം കരീമിനെ യോഗം ചുമതലപ്പെടുത്തി.\nമുണ്ടൂരിലെ വിമതരുടെ കാര്യകത്തില് സി.പി.ഐ.എം നേരത്തെ തന്നെ അയഞ്ഞിരുന്നു. ഗോകുല് ദാസിനെ ഏരിയ കമ്മിറ്റിയില് നിന്നും തരം താഴ്ത്താന് സി.പി.ഐ.എം സംസ്ഥാന കമ്മിറ്റിക്ക് കഴിഞ്ഞിരുന്നില്ല. വി.കെ സുധാകരനാണ് നിലവില് മുണ്ടൂര് ഏരിയ കമ്മിറ്റിയുടെ ചുമതല.\nതന്നെ ഏരിയ സെക്ട്രറി സ്ഥാനത്ത് നിന്ന് തരം താഴ്ത്തിയ നടപടിക്കെതിരെ ഗോകുല്‍ദാസ് സംസ്ഥാന കമ്മിറ്റിയില് അപ്പീല് നല്‍കുകയായിരുന്നു. ഇതിനിടയില് സി.പി.ഐ.എം സംസ്താന നേതൃത്വം മദ്ധ്യസ്ഥ ശ്രമങ്ങള് ആരംഭിച്ചിരുന്നു. ഗോകുല് ദാസിനെ ഏരിയ കമ്മിറ്റിയില് തുടരാനനുവദിച്ചുകൊണ്ട് പ്രശ്‌നങ്ങള് പരിഹരിക്കാനായിരുന്നു സംസ്ഥാന നേതൃത്വം ശ്രമിച്ചത്. എന്നാല് ഗോകുല് ദാസിനെ സെക്രട്ടറി സ്ഥാനത്തു നിന്ന് മാറ്റിക്കൊണ്ടുള്ള ഒത്തുതീര്‍പ്പുകള്‍ക്ക് വിമതപക്ഷം തയ്യാറായിരുന്നില്ല.\nപാര്‍ട്ടി നേതൃത്വത്തെ വെല്ലുവിളിച്ച് ഗോകുല്‍ദാസ് വിഭാഗീയ പ്രവര്‍ത്തനങ്ങള്‍ക്ക് ചുക്കാന് പിടിക്കുകയാണെന്നും ഗോകുല്‍ദാസിന്റെ ഭാര്യ ജീവനൊടുക്കിയതിന് പിന്നില് ഗോകുല്‍ദാസ് തന്നെയാണെന്നും ഇക്കാര്യം അന്വേഷിച്ച പാര്‍ട്ടി അന്വേഷണകമ്മീഷന് വിവരം ലഭിച്ചുവെന്നും ചൂണ്ടിക്കാട്ടിയായിരുന്നു ഗോകുല്‍ദാസിനെതിരെ പാര്‍ട്ടി നടപടി സ്വീകരിച്ചിരുന്നത്. ഇതേ തുടര്‍ന്ന് മുണ്ടൂരില് പാര്‍ട്ടി പിളര്‍പ്പിലേയ്ക്ക് നീങ്ങി. ഗോകുല് ദാസിന്റെ നേതൃത്വത്തില് കണ്‍വെന്‍ഷന് വിളിച്ചു കൂട്ടുകയും തുടര്‍ന്ന് പുതിയ ഏരിയ കമ്മിറ്റിയും നിലവില് വരികയും ചെയ്തു.\nപ്രതിസന്ധിയിലായ പാര്‍ട്ടി വിമത പക്ഷത്തോട് അയഞ്ഞ സമീപനം കൈക്കൊള്ളാന് നിര്‍ബന്ധിതമായി. ഷൊര്‍ണ്ണൂരിലെയും ഒഞ്ചിയത്തെയും പിളര്‍പ്പിനു ശേഷം ഇനിയൊരു പിളര്‍പ്പ് പാര്‍ട്ടിക്ക് താങ്ങാനാവില്ലെന്നും അതിനാല് പാലക്കാട് ജില്ലാകമ്മിറ്റി മുണ്ടൂര് വിഷയത്തില് അവതാനതയോടെ ഇടപെടമമെന്നും സംസ്ഥാന നേതൃത്വം നിര്‍ദ്ദേശിച്ചിരുന്നു. ്തുടര്‍ന്ന് യോഗം ചേര്‍ന്ന പാലക്കാട് കമ്മിറ്റി വിമത വിഷയത്തില് തീരുമാനം കൈക്കൊള്ളാന് സംസ്ഥാന സെക്രട്ടറിയേറ്റിനോട് ആവശ്യപ്പെട്ടു.\nഇതിനിടയില് മുണ്ടൂരില് സി.പി.ഐ.എമ്മിലുണ്ടായ പ്രതിസന്ധി പരിഹരിക്കുന്നതിന് പൊളിറ്റ്ബ്യൂറോ അംഗം കോടിയേരി ബാലകൃഷ്ണന് ഗോകുല്‍ദാസുമായി ചര്‍ച്ചനടത്തിയിരുന്നു.


തൃശ്ശൂർ പൂരം – Media Mangalam\nതൃശൂര്: തൃശൂര് പൂരത്തിനിടെ ആൽമരം വീണ് രണ്ടു പേർ മരിച്ചു. തിരുവമ്പാടി ദേവസ്വം ആഘോഷ കമ്മിറ്റി അംഗവും ഇൻഷുറൻസ് കമ്പനി ഉദ്യോഗസ്ഥനുമായ രമേഷ് (56), പൂരം എക്സിബിഷൻ…\nതൃശ്ശൂര്: ഇക്കുറി തൃശ്ശൂർ പൂരത്തിന് കർശനമായ പൊലീസ് നിരീക്ഷണം. 2000 പൊലീസുകാരെയാണ് പൂരത്തിന്റെ ചടങ്ങുകൾ സുഗമമായി നടത്താൻ നിയോഗിക്കുക. കോവിഡ് വ്യാപനത്തിന്റെ പശ്ചാത്തലത്തിൽ പൂരം ചടങ്ങുകൾ മാത്രമായി…\nതൃശൂര് പൂരം പ്രദര്‍ശന നഗരിയിൽ കോവിഡ് സ്ഥിരീകരിച്ചത് 18 പേർക്ക്; കോവിഡ് ബാധിതരായ വ്യാപാരികളുടെയും തൊഴിലാളികളുടെയും സമ്പർക്കപ്പട്ടിക ആരോഗ്യ വകുപ്പ് തയ്യാറാക്കുന്നു\nതൃശൂര്: തൃശൂര് പൂരം പ്രദര്‍ശന നഗരിയിലെ 18 പേര്‍ക്ക് കോവിഡ് സ്ഥിരീകരിച്ചു. പ്രദർശന നഗരിയിലെ വ്യാപാരികള്‍ക്കും തൊഴിലാളികള്‍ക്കുമാണ് വൈറസ് ബാധ. പരിശോധനാഫലം പോസിറ്റീവായതിന് പിന്നാലെ 18 പേരേയും…\nതൃശ്ശൂര്: കോവിഡ് വ്യാപനം കൂടുന്ന പശ്ചാത്തലത്തിൽ തൃശ്ശൂര് പൂരം മാറ്റിവെക്കണം എന്ന ആവശ്യവുമായി സാംസ്‌കാരിക പ്രവര്‍ത്തകർ. ഇക്കാര്യം ആവശ്യപ്പെട്ട്34 സാംസ്കാരിക പ്രവർത്തകർ ഒപ്പിട്ട കത്ത് സർക്കാരിന് കൈമാറി.…\nതൃശ്ശൂർ പൂരത്തിന് നാളെ കൊടിയേറും; അവസാന വട്ട ഒരുക്കത്തിൽ തിരുവമ്പാടി, പാറമേക്കാവ് ദേവസ്വങ്ങളും ഘടക ക്ഷേത്രങ്ങളും\nതൃശ്ശൂർ: കോവിഡ് രണ്ടാം തരംഗത്തിന്റെ ആശങ്കകൾ നിലനിൽക്കെ തൃശ്ശൂര് പൂരത്തിന് നാളെ കൊടിയേറും. നെയ്തലക്കാവ് ഭഗവതി തെക്കേ ഗോപുര വാതില് തള്ളിതുറക്കുന്നതോടെയാണ് മണിക്കൂറുകൾ നീളുന്ന തൃശൂര് പൂരത്തിൻെ…


Beauty Benefits Of Curd: ഒറ്റ സ്പൂണ് തൈരില് മുഖ ഭംഗി നിങ്ങള്‍ക്കും - beauty benefits of applying curd on face daily | Samayam Malayalam\nbeauty benefits of applying curd on face daily\nഒറ്റ സ്പൂണ് തൈരില് മുഖ ഭംഗി നിങ്ങള്‍ക്കും\nSaritha Pv | Samayam Malayalam | Updated: 08 Jan 2020, 10:42:00 PM\nദിവസവും അല്‍പം തൈര് , അല്‍പം പുളിച്ചതാണെങ്കില് കൂടുതല് നല്ലത്, മുഖത്തു പുരട്ടി നോക്കൂ. കാര്യമായ വ്യത്യാസം അനുഭവിച്ചറിയാം.\nസൗന്ദര്യ സംരക്ഷണത്തിന് വഴികള് പലതുണ്ട്. ഇതില് നാടന് വൈദ്യങ്ങള് ഏറെ നല്ലതാണ്. ചിലപ്പോള് വലിയ വില കൊടുത്തു വാങ്ങേണ്ട ആവശ്യം തന്നെയില്ലെന്നു വേണം, പറയുവാന്. യാതൊരു പാര്‍ശ്വ ഫലവുമില്ലാത്ത ചില പ്രത്യേക അടുക്കള ചേരുവകള് ഇതിനായി ഉപയോഗിയ്ക്കാം. നാം ഭക്ഷണത്തില് ഉപയോഗിയ്ക്കുന്ന ഒന്നാണ് തൈര്. പ്രോട്ടീന് സമ്പുഷ്ടമായ തൈരും മോരുമെല്ലാം പല തരത്തിലെ ആരോഗ്യപരമായ ഗുണങ്ങളും നല്‍കുന്നവയാണ്. ഇത് സൗന്ദര്യ, മുടി സംരക്ഷണത്തിനും ഒരു പോലെ ഗുണകരമാണ്. വലിയ ബുദ്ധിമുട്ടില്ലാത്ത സൗന്ദര്യ സംരക്ഷണ വഴിയാണ് തൈരു കൊണ്ടു്ള്ളത്. ദിവസവും അല്‍പം തൈര് , അല്‍പം പുളിച്ചതാണെങ്കില് കൂടുതല് നല്ലത്, മുഖത്തു പുരട്ടി നോക്കൂ. കാര്യമായ വ്യത്യാസം അനുഭവിച്ചറിയാം.\nനല്ല നിറം നല്‍കാന് ഏറെ ഗുണകരമാണ്\nതൈര് മുഖത്തിന് നല്ലൊന്നാന്തരം ബ്ലീച്ചിംഗ് ഇഫക്ടു നല്‍കുന്ന ഒന്നാണ്. ഇതിലെ ലാക്ടിക് ആസിഡാണ് ഈ ഗുണം നല്‍കുന്നത്. നല്ല നിറം നല്‍കാന് ഏറെ ഗുണകരമാണ് ഇത്. യാതൊരു പാര്‍ശ്വഫലവുമില്ലാതെ ചര്‍മം വെളുപ്പിയ്ക്കാനുള്ള പ്രധാനപ്പെട്ട വഴിയാണിത്.\nസണ്‍ടാന്, സണ്‍ബേണ് എന്നിവയ്ക്കുള്ള മരുന്നു കൂടിയാണിത്\nസൂര്യനിലെ അള്‍ട്രാ വയലറ്റ് രശ്മികളില് നിന്നും ചര്‍മത്തിന് സംരക്ഷണം നല്‍കാന് ഇതിനു സാധിയ്ക്കും. സണ്‍ടാന്, സണ്‍ബേണ് എന്നിവയ്ക്കുള്ള മരുന്നു കൂടിയാണിത്. സൂര്യാഘാതമേറ്റ സ്ഥലത്ത് തൈരു പുരട്ടി നോക്കൂ. ആശ്വാസമുണ്ടാകും. ഇത്തരം പ്രശ്‌നങ്ങള് കാരണമുണ്ടാകുന്ന കരുവാളിപ്പു മാറാനും ചര്‍മം വെളുപ്പിയ്ക്കാനുള്ള പ്രധാനപ്പെട്ട വഴിയാണിത്.\nതൈര് മുഖത്തിന് ചെറുപ്പം നല്‍കാന്\nതൈര് മുഖത്തിന് ചെറുപ്പം നല്‍കാന് ഏറെ നല്ലതാണ്. ഇത് ചുളിവുകള് ഒഴിവാക്കുന്നു. ചര്‍മത്തിലെ സുഷിരങ്ങള് ചെറുതാക്കാനും മൃതകോശങ്ങള് കളയാനും അല്‍പം തൈര് പുരട്ടി നോക്കൂ.തൈരിലെ ലാക്ടിക് ആസിഡാണ് ചുളിവുകള് വീഴുന്നതു തടഞ്ഞ് ചര്‍മത്തിനു ചെറുപ്പം നല്‍കുന്നത്. ചര്‍മം അയഞ്ഞു തൂങ്ങാതിരിയ്ക്കുവാനും ഇതു സഹായിക്കുന്നു.\nAlso read: പെണ്ണിന്റെ മുഖം നല്‍കും വന്ധ്യതാ സൂചന\nതൈര് ചര്‍മത്തിന് ഈര്‍പ്പം നല്‍കുവാന്\nതൈര് ചര്‍മത്തിന് ഈര്‍പ്പം നല്‍കുവാന് ഏറെ നല്ലതാണ്. ഇതിലെ വൈറ്റമിന് ബി5, ബി2, ബി12 എന്നിവ ഫ്രീ റാഡിക്കലുകളില് നിന്നും ചര്‍മത്തെ സംരക്ഷിയ്ക്കാന് സഹായിക്കുന്നു. ഇത് പ്രായക്കുറവ് തോന്നിപ്പിയ്ക്കാന് സഹായിക്കുകയും ചെയ്യുന്നു. ഈര്‍പ്പക്കുറവ്, വരണ്ട മുഖം ചുളിവു വീഴാനും മുഖത്തിനു പ്രായം തോന്നിപ്പിയ്ക്കുവാനും കാരണമാകുന്ന ഒന്നാണ്. ഇതിനുള്ള നല്ലൊരു പ്രതിവിധി കൂടിയാണ് തൈര്. ഇത് മുഖത്തിന് നല്ലൊരു മോയിസ്ചറൈസര് ഗുണം നല്‍കുന്ന ഒന്നാണ്.\nചര്‍മം മിനുസവും തിളക്കവുമുള്ളതാകാന് സഹായിക്കും\nചര്‍മം മിനുസവും തിളക്കവുമുള്ളതാകാന് സഹായിക്കും.തൈരില് അടങ്ങിയിരിയ്ക്കുന്ന സിങ്ക് കോശ വളര്‍ച്ചയ്ക്ക് ഏറെ നല്ലതാണ്. സെബം ഉല്‍പാദനത്തെ നിയന്ത്രിയ്ക്കുന്നതുവഴി മുഖക്കുരു പോലുള്ള പ്രശ്‌നങ്ങള് തടയാന് സഹായിക്കും. കാല്‍സ്യം ധാരാളം അടങ്ങിയിട്ടുള്ള തൈര് ചര്‍മം വരണ്ടുപോകാതെ ചര്‍മത്തിന്റെ ഫ്രഷ്‌നസ് നില നിര്‍ത്തുകയും സംരക്ഷിയ്ക്കുന്നു. തൈരിന് മൈക്രോബിയല് ഗുണങ്ങളുണ്ട്. ഇത് മുഖക്കുരു പോലുള്ള പ്രശ്‌നങ്ങളില് നിന്നും സംരക്ഷണം നല്‍കുകയും ചെയ്യും.\nതൈര് ദിവസവും മുഖത്തു പുരട്ടി\nതൈര് ദിവസവും മുഖത്തു പുരട്ടി നല്ലപോലെ മസാജ് ചെയ്ത് അര മണിക്കൂര് കഴിയുമ്പോള് കഴുകിക്കളയാം. പല ഗുണങ്ങള് ഒരേ പോലെ ചര്‍മത്തിന് നല്‍കുന്ന ഒന്നാണ് ഈ സിംപിള് വിദ്യ. ഏതു ചര്‍മത്തിനും അനുയോജ്യവും.\nവെള്ളം കുടിക്കൂ, കണ്ണിന് ചുറ്റുമുള്ള പാടുകളകറ്റൂ!ആര്‍ട്ടിക്കിള് ഷോ\nസൗന്ദര്യത്തിന് തൈര് ബ്യൂട്ടി ടിപ്‌സ് തൈരു മുഖത്തു പുരട്ടിയാല് curd beauty benefits beauty tips Beauty Benefits Of Curd\nWeb Title : beauty benefits of applying curd on face daily


‘സുനിച്ചന് എന്നെ അടിക്കാറുണ്ട്. അതും വടി കൊണ്ട്..’ – മഞ്ജു പത്രോസ് – GoldKerala.com\n‘സുനിച്ചന് എന്നെ അടിക്കാറുണ്ട്. അതും വടി കൊണ്ട്..’ – മഞ്ജു പത്രോസ്\nനടി മഞ്ജു പത്രോസ് ചുരുക്കം ചില സിനിമകള്‍കൊണ്ട് മലയാളികളുടെ മനസ്സില് സ്ഥാനം നേടിയ താരമാണ്. മഞ്ജു ഏഷ്യാനെറ്റിന്റെ ‘ബിഗ്ഗ് ബോസ്സ്’ എന്ന റിയാലിറ്റി ഷോയിലൂടെ അടുത്തിടെ ഒരുപാട് വിമർശനങ്ങൾക്ക് ബലിയാട് ആയ വ്യക്തി കൂടിയാണ്. മഞ്ജു അഭിനയരംഗത്തേക്ക് വരുന്നത് ലോഹിതദാസ് സംവിധാനം ചെയ്ത ‘ചക്രം’ എന്ന സിനിമയിലൂടെയാണ്.\n2003ല് ആയിരുന്നു ആദ്യ സിനിമ എങ്കിലും താരം അഭിനയത്തിൽ സജീവമായത് 2013ലാണ്. മഴവിൽ മനോരമയിലെ ഒരു റിയാലിറ്റി ഷോ ആണ് അതിന് കാരണമായത്. മഞ്ജുവിനും ഭർത്താവ് സുനിച്ചനും ‘വെറുതെ അല്ല ഭാര്യ’ എന്ന പരിപാടിയിലൂടെ കൂടുതൽ ആളുകളുടെ ശ്രദ്ധ നേടിയെടുക്കാനായി. താരം മഴവിൽ മനോരമയിലെ മറിമായം എന്ന സൂപ്പർഹിറ്റ് ആക്ഷേപഹാസ്യ പരിപാടിയിലെയും ഭാഗമായി.\nതാരം സംസ്ഥാന ടെലിവിഷൻ അവാർഡിലെ പ്രത്യേക ജൂറി അവാർഡും സ്വന്തമാക്കിയിട്ടുണ്ട്. മഞ്ജു ഇതിനോടകം ‘ഉത്യോപ്പിലെ രാജാവ്’, ‘മഹേഷിന്റെ പ്രതികാരം’, ‘മുന്തിരിവള്ളികൾ തളിർക്കുമ്പോൾ’ തുടങ്ങി നിരവധി സിനിമകളിൽ അഭിനയിച്ചു. താരത്തിന്റെ വിഡിയോയ്ക്കും പേജിലുമെല്ലാം ബിഗ്ഗ് ബോസ്സിൽ നിന്ന് പുറത്തായതിന് ശേഷം ചിലർ മോശം കമന്റുകൾ ഇടാറുണ്ടായിരുന്നു.\nകൈരളിയ്ക്ക് താരം പണ്ട് കുൊുംബസമേതം കൊടുത്ത ഒരു ആഭിമുഖത്തിലെ ഒരു ഭാഗം ഇപ്പോള് വീണ്ടും വൈറലായിരിക്കുകയാണ്. ഭാഗ്യലക്ഷ്മി അവതാരകയായ പരിപാടിയിൽ ഒരു പാട്ട് പാടാൻ മഞ്ജുവിനോട് ആവശ്യപ്പെട്ടപ്പോഴാണ് താരം ഭര്‍ത്താവ് സുനിച്ചന് ഉപദ്രവിക്കുന്ന കാര്യം പറഞ്ഞത്. ഭാഗ്യലക്ഷ്മി അവതാരകയായ പരിപാടിയിൽ ഒരു പാട്ട് പാടാൻ മഞ്ജുവിനോട് ആവശ്യപ്പെട്ടപ്പോളാണ് മഞ്ജു സുനിച്ചൻ ഉപദ്രവിക്കുന്ന കാര്യം പറഞ്ഞത്.ഭാഗ്യലക്ഷ്മി അവതാരകയായ പരിപാടിയിൽ ഒരു പാട്ട് പാടാൻ മഞ്ജുവിനോട് ആവശ്യപ്പെട്ടപ്പോളാണ് മഞ്ജു സുനിച്ചൻ ഉപദ്രവിക്കുന്ന കാര്യം പറഞ്ഞത്. പാടിയതിനു ശേഷം സുനിച്ചന് ‘ഇത്തരത്തിലുള്ള വലിയ പാട്ടുകളാണ് ഇവൾ പാടുന്നതെ’ന്ന് പറഞ്ഞു.\nഇതിന് മറുപടിയായി മഞ്ജു ‘ഞാൻ പറയട്ടെ’യെന്ന് സുനിച്ചനോട് ചോദിച്ച ശേഷം ‘സുനിച്ചൻ എന്നെ അടിക്കാറുണ്ടെ’ന്നും ‘അതും വടി കൊണ്ട് അടിക്കുമെ’ന്നും ഭാഗ്യലക്ഷ്മിയോട് പരാതി പറഞ്ഞു. മഞ്ജു പറഞ്ഞു, ‘ഞാൻ പാട്ട് പാടിയത് തെറ്റിച്ചെന്ന് പറഞ്ഞ് എന്നെ അടിച്ചു. അതിന്റെ വല്ല കാര്യവുമുണ്ടോ..??’. സുനിച്ചന് മറുപടി പറഞ്ഞത് ‘പാട്ടിന്റെ വരികൾക്ക് ഒരു ട്യൂൺ ഉണ്ട്. അത് തെറ്റിച്ച് ചുമ്മാ അങ്ങ് പാടുകയാണെ’ന്നാണ്.\nപിറന്നാള് ദിനത്തില് നാടന് ഫോട്ടോഷൂട്ട് പങ്കുവെച്ച് ‘നീലക്കുയില്’ നായിക സ്നിഷ ചന്ദ്രന്


ഫയർഫോഴ്സിനെ സ്മാർട്ടാക്കാൻ വൺ കാറ്റഗറി; വേണ്ടെന്ന് ജീവനക്കാർ\nFebruary 8, 2018, 9:10 am\nകൊച്ചി : അത്യാഹിതങ്ങളുണ്ടാകുമ്പോൾ പാഞ്ഞെത്തേണ്ട ഫയർമാൻമാർ എൻജിൻ ഡ്രൈവറില്ലെങ്കിൽ നോക്കിനിൽക്കേണ്ട അവസ്ഥയാണ് ഫയർഫോഴ്സ് സ്റ്റേഷനുകളിൽ ഇപ്പോഴുള്ളത്.\nഇത് പരിഹരിക്കാനായി നടപ്പാക്കുന്ന വൺ കാറ്റഗറി സംവിധാനം ഒരു വിഭാഗം ജീവനക്കാരുടെ എതിർപ്പ് മൂലം എങ്ങുമെത്തുന്നില്ല. ഫയർമാൻ ഡ്രൈവർ കം പമ്പ് ഓപ്പറേറ്റർമാരെയും ഫയർമാൻമാരെയും ഒറ്റ കാറ്റഗറിയാക്കുന്ന സംവിധാനം പല സംസ്ഥാനങ്ങളിലും നിലവിൽ വന്നുകഴിഞ്ഞു. എന്നാൽ ഫയർമാൻമാരും ഹെവി ലൈസൻസ് എടുക്കേണ്ടി വരുമെന്നും ജോലിഭാരം കൂടുമെന്നും പറഞ്ഞാണ് കേരളത്തിൽ ചില ഉദ്യോഗസ്ഥർ ഈ സംവിധാനത്തെ എതിർക്കുന്നത്.\nസ്റ്റേഷനിൽ ഫയർ എൻജിനടക്കമുള്ള വാഹനങ്ങളുടെയും തീ അണയ്ക്കുന്ന ഉപകരണങ്ങളുടെയും കൈകാര്യച്ചുമതല ഫയർമാൻ ഡ്രൈവർമാർക്കാണ്. സമാന യോഗ്യതയുള്ളവരാണ് ഫയർമാൻമാരും.\nസ്റ്റേഷനിൽ ശരാശരി രണ്ട് ഫയർമാൻ ഡ്രൈവർമാരാണ് ദിവസവും ഡ്യൂട്ടിയിലുണ്ടാവുക. അത്യാഹിതമുണ്ടായാൽ ഫയർമാൻ ഡ്രൈവറുൾപ്പെടെ അഞ്ച് പേരടങ്ങുന്ന ഫയർ എൻജിൻ ക്രൂ സംഭവ സ്ഥലത്തേക്ക് പോകും. പിന്നാലെ അടുത്ത ഫയർമാൻ ഡ്രൈവറുടെ നേതൃത്വത്തിൽ ആംബുലൻസ് ജീപ്പും പോകേണ്ടി വരും. ഇതോടെ സ്റ്റേഷനിൽ വീണ്ടുമൊരു കാൾ വന്നാൽ ഫയർ എൻജിൻ ഉണ്ടെങ്കിലും പോകാനാവില്ല.\n36 ജീവനക്കാരുള്ള ഒരു സ്റ്റേഷനിൽ നിന്ന് അഞ്ചോ ആറോ പേരടങ്ങുന്ന സംഘം പുറത്തു പോയാൽ മുപ്പതോളം ജീവനക്കാർ ഫയർമാൻ ഡ്രൈവർ ഇല്ലാത്തതിനാൽ വെറും കാഴ്ചവസ്തുക്കളാകും. നിലവിലെ ഈ അവസ്ഥ പരിഹരിക്കാനാണ് വൺ കാറ്റഗറി ആലോചിച്ചത്. നടപ്പായാൽ വീണ്ടും നിയമനം നടത്താതെ ശുപാർശയുള്ള 30 പുതിയ സ്റ്റേഷനുകൾ തുടങ്ങാം.\n ഒരു ഫയർ സ്റ്റേഷനിൽ : (അവധി കൂട്ടാതെ)\nഫയർമാൻ ഡ്രൈവർ : 7\nഫയർമാൻ : 24\nലീഡിംഗ് ഫയർമാൻ : 4\nഡ്രൈവർ മെക്കാനിക് : 1\nഓഫീസർമാർ : 2\nആകെ : 38\n വൺ കാറ്റഗറി നടപ്പാക്കുമ്പോൾ :\nജൂനിയർ ഫയർ ഓഫീസർ (ഫയർമാൻ ഡ്രൈവറും ഫയർമാനും ഉൾപ്പെടെ ) - 20\nസീനിയർ ഫയർ ഓഫീസർ (ലീഡിംഗ് ഫയർമാനും ഡ്രൈവർ മെക്കാനിക്കും ഉൾപ്പെടെ)- 8\nഓഫീസർമാർ - 2\nആകെ : 30\nടോമിൻ ജെ. തച്ചങ്കരി\n'വൺ കാറ്റഗറി നടപ്പാക്കുന്നതിനെക്കുറിച്ച് അന്തിമ തീരുമാനം എടുത്തിട്ടില്ല. വിഷയം സർക്കാരിന്റെ പരിഗണനയിലാണ്. ജീവനക്കാർക്കിടയിൽ അഭിപ്രായ വ്യത്യാസമുണ്ട്.'\nകേരളത്തിലെ സ്‌കൂളുകളിലെ ഉച്ചയൂണിന് എട്ട് കല്പനകൾ\nനിങ്ങൾ സിനിമ കാണുമ്പോൾ ഈ കാമറകൾ തിരക്കിലാണ്\nലൈസൻസ് അതോറിട്ടിയില്ല; ആയുർവേദം മറുനാട്ടിലേക്ക്\nപുതുജീവൻ തേടി കെ.എസ്.ആർ.ടി.സി; പൂക്കാൻ കൊതിച്ച് ഉദ്യോഗാർത്ഥികൾ\nപാഠം പഠിപ്പിക്കാൻ 'കൂട്ടമണി'യുമായി രണ്ട് ടീച്ചർമാർ\nഎല്ലൊടിഞ്ഞ് കിടക്കുന്നു, 'ഗോദ്ധാരണ യന്ത്രങ്ങൾ'\nരാമകൃഷ്ണന്റെ ഐശ്വര്യം പ്രിയ റെഡ് ലേഡി


ടി20 ലോകകപ്പ്: അവസാന ഓവര് ത്രില്ലറില് വിന്‍ഡീസിനോട് തോറ്റു; ബംഗ്ലാദേശ് പുറത്ത് | T20 World Cup Bangladesh lost West Indies in Sharjah\nടി20 ലോകകപ്പ്: അവസാന ഓവര് ത്രില്ലറില് വിന്‍ഡീസിനോട് തോറ്റു; ബംഗ്ലാദേശ് പുറത്ത്\nഷാര്‍ജ ക്രിക്കറ്റ് സ്‌റ്റേഡിയത്തില് ടോസ് നഷ്ടപ്പെട്ട് ബാറ്റിംഗിന് ഇറങ്ങിയ വിന്‍ഡീസ് നിശ്ചിത ഓവറില് ഏഴ് വിക്കറ്റ് നഷ്ടത്തില് 142 റണ്‍സാണ് നേടിയത്.\nSharjah - United Arab Emirates, First Published Oct 29, 2021, 7:39 PM IST\nഷാര്‍ജ: ടി20 ലോകകപ്പില് (T20 World Cup0 ബംഗ്ലാദേശിനെതിരായ (Bangladesh0 മത്സരത്തില് വെസ്റ്റ് ഇന്‍ഡീസിന് (West Indies) ജയം. മൂന്ന് റണ്‍സിനാണ് വിന്‍ഡീസ് സൂപ്പര് 12ലെ ആദ്യവിജയം ആഘോഷിച്ചത്. ഷാര്‍ജ ക്രിക്കറ്റ് സ്‌റ്റേഡിയത്തില് ടോസ് നഷ്ടപ്പെട്ട് ബാറ്റിംഗിന് ഇറങ്ങിയ വിന്‍ഡീസ് നിശ്ചിത ഓവറില് ഏഴ് വിക്കറ്റ് നഷ്ടത്തില് 142 റണ്‍സാണ് നേടിയത്. മറുപടി ബാറ്റിംഗില് ബംഗ്ലാദേശിന് 20 ഓവറില് അഞ്ച് വിക്കറ്റ് നഷ്ടത്തില് 139 റണ്‍സെടുക്കാനാണ് സാധിച്ചത്.\nടി20 ലോകകപ്പ്: ഹാര്‍ദികിന്റെ കാര്യത്തില് ഉത്തരവാദിത്തം ആരെങ്കിലും ഏറ്റെടുക്കണം; വിമര്‍ശനവുമായി മുന് സെലക്റ്റര്\nലിറ്റണ് ദാസ് (44), മഹ്മുദുള്ള (31) എന്നിവര് ബംഗ്ലാദേശിന് പ്രതീക്ഷ നല്‍കിയെങ്കിലും വിജയിപ്പിക്കാനായില്ല. ആന്ദ്രേ റസ്സല് എറിഞ്ഞ അവസാന ഓവറില് 13 റണ്‍സാണ് ബംഗ്ലാദേശിന് ജയിക്കാന് വേണ്ടിയിരുന്നത്. എന്നാല് 10 റണ്‍സ് മാത്രമാണ് നേടാന് സാധിച്ചത്. ഇതോടെ വിന്‍ഡീസ് സെമി സാധ്യതകള് സജീവമാക്കി. വിജയലക്ഷ്യത്തിലേക്ക് ബാറ്റേന്തി തുടങ്ങിയ ബംഗ്ലാദേശിന് മോശം തുടക്കമാണ് ലഭിച്ചത്. സ്‌കോര്‍ബോര്‍ഡില് 29 റണ്‍സ് മാത്രമുള്ളപ്പോള് ഓപ്പണര്‍മാരായ ഷാക്കിബ് അല് ഹസന് (9), മുഹമ്മദ് നെയിം (17) എന്നിവര് പവലിയനില് തിരിച്ചെത്തി. പിന്നീട് ലിറ്റണ് ദാസ്- സൗമ്യ സര്‍ക്കാര് (17) സഖ്യമാണ് നില മെച്ചപ്പെടുത്തിയത്. ഇരുവരും 31 റണ്‍സ് കൂട്ടിച്ചേര്‍ത്തു. സൗമ്യ, മുഷ്ഫിഖര് റഹീം (8) എന്നിവര് പെട്ടന്ന് മടങ്ങി. പിന്നീട് ക്രീസിലെത്തിയ മഹ്മുദുള്ള- ദാസ് സഖ്യം ആഞ്ഞുപിടിച്ചെങ്കിലും വിജയതീരത്ത് അടുപ്പിക്കാനായില്ല.\nടോസ് നഷ്ടപ്പെട്ട് ബാറ്റിംഗിന് ഇറങ്ങിയ വിന്‍ഡീസ് ഏഴ് വിക്കറ്റ് നഷ്ടത്തില് 142 റണ്‍സാണ് നേടിയത്. നിക്കോളാസ് പുരാനാണ് (22 പന്തില് 40) അവരുടെ ടോപ് സ്‌കോറര്. എവിന് ലൂയിസ് (6), ക്രിസ് ഗെയ്ല് (4), ഷിംറോണ് ഹെറ്റ്മയേര് (9) എന്നിവരുടെ വിക്കറ്റുകള് ആദ്യ ഏഴ് ഓവറുകള്‍ക്കിടെ വിന്‍ഡീസിന് നഷ്ടമായി. കീറണ് പൊള്ളാര്‍ഡ് റിട്ടയേര്‍ഡ് ഹര്‍ട്ടായി പുറത്തുപോയി. ആന്ദ്രേ റസ്സല് (0) റണ്ണൗട്ടാവുകയും ചെയ്തു. ഇതോടെ 12.4 ഓവറില് നാലിന് 62 എന്ന നിലയിലായി നിലവിലെ ചാംപ്യന്മാര്. പിന്നീട് ക്രീസിലെത്തിന്റെ പുരാന്റെ ഇന്നിംഗ്സാണ് വിന്‍ഡീസിന് പൊരുതാവുന്ന് സ്‌കോര് സമ്മാനിച്ചത്. റോസ്റ്റണ് ചേസിന്റെ മെല്ലെപ്പോക്കും വിന്‍ഡീസിന് വിനയായി. ഡ്വെയ്ന് ബ്രാവോ നിരാശപ്പെടുത്തിയെങ്കിലും ജേസണ് ഹോള്‍ഡര് (5 പന്തില് പുറത്താവാതെ 15), പൊള്ളാര്‍ഡ് (14) സ്‌കോര് 140കടത്തി. റോസ്റ്റണ് ചേസ് 46 പന്തില് 39 റണ്‍സ് നേടി. ബംഗ്ലാദേശിനായി മഹേദി ഹസന്, മുസ്തഫിസുര് റഹ്മാന്, ഷൊറിഫുല് ഇസ്ലാം എന്നിവര് രണ്ട് വിക്കറ്റ് വീതം വീഴ്ത്തി.\nന്യൂസിലന്‍ഡിനെതിരെയെങ്കിലും ടോസിലെ ഭാഗ്യം കോലിയെ തുണക്കുമോ; ആരാധകരെ ആശങ്കയിലാഴ്ത്തി കണക്കുകള്\nനേരത്തെ, രണ്ട് മാറ്റങ്ങളുമായിട്ടാണ് വിന്‍ഡീസ് ഇറങ്ങിയത്. ലെന്‍ഡല് സിമ്മണ്‍സിന് പകരമാണ് റോസ്റ്റണ് ചേസ് ടീമിലെത്തി. താരത്തിന്റെ ടി20 അരങ്ങേറ്റമായിരുന്നിത്. ഹെയ്ഡല് വാല്‍ഷിന് പകരം ജേസണ് ഹോള്‍ഡറും ടീമിലെത്തി. ഇതോടെ ഗെയ്ല് ഇന്നിംഗ്സ് ഓപ്പണ് ചെയ്യുകയായിരുന്നു. ബംഗ്ലാദേശും രണ്ട് മാറ്റങ്ങളള് വരുത്തി. സൗമ്യ സര്‍ക്കാര്, ടസ്‌കിന് അഹമ്മദ് എന്നിവര് ടീമിലെത്തി. നൂറുല്, നസും എന്നിവര് പുറത്തായി.\nLast Updated Oct 29, 2021, 7:39 PM IST\nമൺട്രോതുരുത്തിൽ ഭാര്യയും ഭര്‍ത്താവും വീടിനുള്ളില് മരിച്ച നിലയില്; പുറത്തറിയുന്നത് ഒരു ദിവസം കഴിഞ്ഞ്


യുഎസ് സെനറ്റിലേക്ക് ആദ്യ ട്രാന്‍സ്‌ജെന്‍ഡര്; ചരിത്രമെഴുതി സാറ മക്‌ബ്രൈഡ് – Chandrika Daily\nBy Test User Wednesday November 4, 2020 13:05 pm\nയുഎസ് സെനറ്റിലേക്ക് ആദ്യ ട്രാന്‍സ്‌ജെന്‍ഡര്; ചരിത്രമെഴുതി സാറ മക്‌ബ്രൈഡ്\nഒബാമ പ്രസിഡണ്ട് പദവിയില് ഇരുന്ന കാലത്ത് വൈറ്റ് ഹൗസില് ഇന്റേണ് ആയി ജോലി ചെയ്തിരുന്നു.\nവാഷിങ്ടണ്: യുഎസ് സെനറ്റിലേക്ക് ചരിത്രത്തില് ആദ്യമായി ഒരു ട്രാന്‍സ്ജന്‍ഡര് തെരഞ്ഞെടുക്കപ്പെട്ടു. ഡെലാവെയര് സ്റ്റേറ്റില് നിന്നുള്ള സാറ മക്‌ബ്രൈഡാണ് അമേരിക്കന് തെരഞ്ഞെടുപ്പ് ചരിത്രത്തില് പുതിയ അധ്യായമെഴുതിയത്. റിപ്പബ്ലിക്കന് സ്ഥാനാര്‍ത്ഥി സ്റ്റീവ് വാഷിങ്ടണെയാണ് ഇവര് പരാജയപ്പെടുത്തിയത്.\nഎല്‍ജിബിടിക്യു സന്നദ്ധ സംഘടനയായ ഹ്യൂമന് റൈറ്റ്‌സ് ക്യാംപയിനിന്റെ മുന് വക്താവു കൂടിയാണ് സാറ. ഒബാമ പ്രസിഡണ്ട് പദവിയില് ഇരുന്ന കാലത്ത് വൈറ്റ് ഹൗസില് ഇന്റേണ് ആയി ജോലി ചെയ്തിരുന്നു.\nഅതേസമയം, പ്രസിഡണ്ട് തെരഞ്ഞെടുപ്പില് നേരിയ മുന്‍തൂക്കം ഡെമോക്രാറ്റിക് സ്ഥാനാര്‍ത്ഥി ജോ ബൈഡനാണ്. 538 ഇലക്ടോറല് വോട്ടുകളില് 224 ഇടത്ത് ബൈഡന് മുമ്പിലാണ്. 213 ഇടത്ത് നിലവിലെ പ്രസിഡണ്ട് ഡൊണാള്‍ഡ് ട്രംപും. മൊത്തം 538 ഇലക്ടോറല് വോട്ടുകളാണ് ഉള്ളത്. 270 ഇലക്ടോറല് വോട്ടുകളാണ് പ്രസിഡണ്ട് പദത്തിനു വേണ്ടത്.\nCategories: News, world Tags: us election, us president election\nമദ്രസകള്‍ക്കുള്ള ധനസഹായം നിര്‍ത്തലാക്കി ഉത്തര്‍പ്രദേശ് സര്‍ക്കാര്\nഡല്‍ഹി ലെഫ്‌നന്റ് ഗവര്‍ണര് അനില് ബൈജാല് രാജിവെച്ചു\nകൂളിമാട് പാലം തകര്‍ന്ന സംഭവം; കാരണമറിയാന് വിശദപരിശോധന വേണമെന്ന് വിജിലന്‍സ് വിഭാഗം


വാക്സിൻ പാസ്പോർട്ട് യാഥാർഥ്യമാകുന്നു. എൻഎച്ച്എസ് ആപ്പ് അടുത്ത ആഴ്ച മുതൽ പ്രവർത്തനക്ഷമമാകും\n12 May, 2021, 3:44 pm\nയുകെയിൽ വാക്സിൻ പാസ്പോർട്ട് നിലവിൽ വരുന്നു. അടുത്ത തിങ്കളാഴ്ച മുതൽ എൻഎച്ച്എസിൻെറ വാക്‌സിൻ പാസ്പോർട്ടിനുവേണ്ടിയുള്ള ആപ്ലിക്കേഷൻ പ്രവർത്തനക്ഷമമാകുമെന്ന് സർക്കാർ അറിയിച്ചു. രണ്ട് ഡോസ് പ്രതിരോധ കുത്തിവെയ്പ്പ് എടുത്തവർക്കാണ് വാക്സിൻ പാസ്പോർട്ട് ലഭ്യമാകുക. ബ്രിട്ടനിൽ വിദേശ യാത്രയുൾപ്പെടെ കൂടുതൽ ലോക്ഡൗൺ ഇളവുകൾ നിലവിൽ വരുന്ന മെയ് 17 മുതലാണ് വാക്‌സിൻ പാസ്പോർട്ടും യാഥാർഥ്യമാകുന്നത് എന്ന പ്രത്യേകതയുമുണ്ട്. കോൺ‌ടാക്റ്റ് ട്രെയ്‌സിനു വേണ്ടി ഉപയോഗിക്കുന്ന എൻഎച്ച്എസ് ആപ്ലിക്കേഷനും വാക്സിൻ പാസ്പോർട്ടിന് വേണ്ടിയുള്ള ആപ്ലിക്കേഷനും വിഭിന്നമാണ് എന്നാണ് പുറത്തുവന്നിരിക്കുന്ന വിവരങ്ങൾ സൂചിപ്പിക്കുന്നത്.\nപുതിയ ആപ്ലിക്കേഷനിലൂടെ ഓരോ വ്യക്തിയും പ്രതിരോധകുത്തിവെയ്പ്പ് സ്വീകരിച്ചതിൻെറ വിവരങ്ങളും അറിയാൻ സാധിക്കും. നിലവിൽ ഈ ആപ്ലിക്കേഷൻ വഴിയായി കൊറോണ വൈറസ് പരിശോധന ഫലങ്ങൾ അറിയാൻ സാധിക്കില്ല. എങ്കിലും ഭാവിയിൽ കോവിഡ്-19 ടെസ്റ്റ് റിസൾട്ട് കൂടി ഇതിൽ ഉൾപ്പെടുത്താനാണ് എൻഎച്ച്എസ് പദ്ധതി തയ്യാറാക്കുന്നത് എന്നാണ് പുറത്തുവരുന്ന വിവരങ്ങൾ സൂചിപ്പിക്കുന്നത്. യാത്രചെയ്യുന്നതിന് രണ്ടാഴ്ച മുമ്പെങ്കിലും ആപ്ലിക്കേഷൻ രജിസ്റ്റർ ചെയ്യാനാണ് നിർദ്ദേശിക്കപ്പെട്ടിരിക്കുന്നത്. നിലവിൽ വളരെ കുറച്ചു രാജ്യങ്ങൾ മാത്രമേ വാക്സിൻ സ്വീകരിച്ചതിൻെറ പേരിൽ വിദേശ യാത്രക്കാരെ അനുവദിക്കുന്നുള്ളു. ഒട്ടുമിക്ക രാജ്യങ്ങളും യാത്ര തുടങ്ങുന്നതിനു മുൻപ് നടത്തിയ നെഗറ്റീവ് ടെസ്റ്റ് റിസൾട്ടിനെയുമാണ് അവലംബിക്കുന്നത്. ബ്രിട്ടൻ 12 രാജ്യങ്ങളെ ഗ്രീൻ ലിസ്റ്റിൽ ഉൾപ്പെടുത്തി അവിടെ നിന്ന് എത്തുന്നവർക്കു ക്വാറന്റീൻ ആവശ്യമില്ലെന്ന് പ്രഖ്യാപിച്ചിരുന്നു.


സ്മൃതിപഥങ്ങളിലൂടെ. - നല്ലെഴുത്ത്\nHome AmbikaMenon Malayalam ShortStory സ്മൃതിപഥങ്ങളിലൂടെ.\n,AmbikaMenon ,Malayalam ,ShortStory\n(പ്രിയ നല്ലെഴുത്ത് സുഹൃത്തുക്കളെ... ഏറെ നാൾക്കു ശേഷം ഒരു ചെറിയ കുറിപ്പ് ഇവിടെ ചേർക്കുന്നു.)\nനാലാം ക്ലാസ്സുവരെ പഠിച്ചത് ചേച്ചമ്മ പ്രധാനദ്ധ്യാപകയായിരുന്ന മുക്കാട്ടുകര ഗവണ്മെന്റ് എൽ.പി സ്കൂളിൽ.അഞ്ചാo ക്ലാസ്സുമുതൽ, കുഞ്ഞ്യേച്ചിയും ഓപ്പയും പഠിച്ചിരുന്ന മണ്ണുത്തി വി.വി.എസ്. എച്ച്. എസ്സിൽ.\nചേച്ചമ്മയുടെ വലിയ മോഹമായിരുന്നു ഞാൻ സംസ്കൃതം പഠിച്ചു കാണണമെന്ന്, എനിക്കാണെങ്കിൽ മലയാളഭാഷയോട് വല്ലാത്തൊരു കമ്പവും.\nമലയാളം പഠിക്കണം, നിറയെ കവിതകൾ വായിക്കണം, കവിതകളെഴുതണം, കവിതകൾ ചൊല്ലണം, കഥകളെഴുതണം എന്നൊക്കെയുള്ള മോഹങ്ങൾ അന്നു മുതലേ ഉണ്ടായിരുന്നു.\nഅവസാനം ചേച്ചമ്മയുടെ സങ്കടം കണ്ടപ്പോൾ സംസ്‌കൃതം തന്നെ പഠിക്കാമെന്ന്, മനസ്സില്ലാമനസ്സോടെ സമ്മതിച്ചു.പിന്നെ പത്താംക്ലാസ്സ് വരെ സംസ്കൃതം തന്നെ ( മലയാളം 2nd ഉണ്ടായിരുന്നു ട്ടോ). ആ ഭാഷ ഭംഗിയൊക്കെ ഉണ്ടെങ്കിലും അതുമായി പൊരുത്തപ്പെട്ടു പോകാൻ ബുദ്ധിമുട്ടായിരുന്നു.\nസ്കൂൾ ലൈബ്രറിയിൽ നിന്നും മലയാള കവിതകൾ എടുത്ത് വായിക്കുമായിരുന്നു.പല കവിതകളും പല വൃത്തങ്ങളിൽ ചൊല്ലി ചേച്ചമ്മയെ കേൾപ്പിക്കുo. കഥയെഴുതൽ, കവിതയെഴുതൽ, ഉപന്യാസമെഴുതൽ എന്നിങ്ങനെയുള്ള മത്സരങ്ങളിൽ പങ്കെടുക്കുo.മലയാള ഭാഷയോട് അത്രമാത്രം ഇഷ്ടമായിരുന്നു.\nപത്താം ക്ലാസ്സിൽ സംസ്കൃതത്തിൽ തരക്കേടില്ലാത്ത മാർക്കോടെ പാസ്സായി.\nപ്രശ്നങ്ങൾ അവിടം കൊണ്ടവസാനിക്കുന്നില്ല.\nകോളേജിൽ ചേർന്നപ്പോൾ, സ്കൂൾ തലത്തിൽ മലയാളം പഠിക്കാത്തതു കൊണ്ട്, കോളേജിലും മലയാളം പഠിക്കാൻ സാധിക്കില്ല. വീണ്ടും സംസ്‌കൃതം തന്നെ പഠിക്കേണ്ടി വന്നു.\nഡിഗ്രി കഴിഞ്ഞു കലാലയത്തിൽ നിന്നും പുറത്തിറങ്ങുമ്പോൾ ഒട്ടും പ്രതീക്ഷിച്ചതല്ല വിദ്യാഭ്യാസം അവിടം കൊണ്ടു അവസാനിക്കുമെന്ന്.\nഏറെ സ്വപ്നങ്ങളുണ്ടായിരുന്നു..,തുടർന്നു പഠിക്കണം, പഠിച്ച് പാസ്സായി, നല്ലൊരു ജോലി നേടി, ആദ്യ ശമ്പളം ചേച്ചമ്മയുടെ കൈകളിൽ വെച്ചു കൊടുക്കണo എന്നൊക്കെ..!\nപക്ഷെ അമ്മ പറയും,\n"കോളേജിലൊക്കെ വിട്ട് പഠിപ്പിക്കുന്നത് വലിയ ജോലി കിട്ടാനൊന്നുമല്ല ,ചെറുക്കന്റെ വീട്ടുകാർ തിരക്കിയാൽ, എന്റെ മോളാരു ബിഎക്കാരിയാ എന്ന് പറയാമല്ലോ!"\nഅങ്ങിനെ ജോലിയെന്ന മോഹവും ഉപേക്ഷിക്കേണ്ടി വന്നു. കല്യാണം കഴിഞ്ഞ് നേരെ പോയത് വടക്കു കിഴക്കൻ സംസ്ഥാനമായ ആസ്സാമിലെ ഗൗഹത്തിയിലേയ്ക്ക്..! അവിടെയും മലയാള ഭാഷയുടെ ആവശ്യം വളരെ കുറവ്.\nതുടക്കത്തിൽ മുറി ഇംഗ്ലീഷും, ഹിന്ദിയുമായി കാര്യങ്ങൾ ഒപ്പിച്ചെടുത്തു. പല അന്യഭാഷക്കാരുടെ ഇടയിൽ താമസിക്കുമ്പോൾ ഒരു മലയാളിയെ കണ്ടുമുട്ടിയാൽ എന്തു സന്തോഷമാണെന്നോ..! ഹിന്ദിയും ഇംഗ്ലീഷിനോടുമെല്ലാം പോയ് പണി നോക്കാൻ പറഞ്ഞ്, നല്ല രണ്ടു തൃശ്ശൂര് ഭാഷ സംസാരിച്ചാലേ സമാധാനമാകൂ. ഒരു മലയാളം പത്രം പോലും വായിക്കാൻ കിട്ടാറില്ല. എല്ലാം ഇംഗ്ലീഷ് മയം! വീട്ടിനു പുറത്തിറങ്ങിയാലും ഇംഗ്ലീഷ് തന്നെ.\nപിന്നെ, മെല്ലെ അവിടുത്തെ ഭാഷയായ ആസ്സാമിസ് സംസാരിക്കാൻ പഠിച്ചു.പുറം നാട്ടിൽ ജീവിക്കണമെങ്കിൽ മലയാളം കൊണ്ടുമാത്രം ആകില്ലെന്ന് മനസ്സിലായി. പോകപ്പോകെ, ഹിന്ദിയും ഇംഗ്ലീഷും ആസ്സാമിസ്സും നല്ലവണ്ണം സംസാരിക്കാമെന്നായി.മലയാള കവിതകളും കഥകളും വായിക്കാനിഷ്ടപ്പെട്ടിരുന്ന ഒരു കുട്ടിയായിരുന്നെന്ന കാര്യം പാടെ മറന്നു പോയി.\nമാസത്തിലൊരിക്കൽ നാട്ടിൽ നിന്നും വരുന്ന ചേച്ചമ്മയുടെ കത്തിലൂടെ മാത്രമാണ് മലയാള ഭാഷയുടെ സുഖം അനുഭവിച്ചിരുന്നത്.\nമാസത്തിലൊരിക്കൽ, Greater Guwahati Kerala Samajam സംഘടിപ്പിച്ചിരുന്ന മലയാളം സിനിമയായിരുന്നു ഏക ആശ്വാസം. അതൊരു ഞായറാഴ്ചയായിരിക്കും.ഗൗഹത്തിയുടെ പല ഭാഗങ്ങളിൽ നിന്നുമുള്ള മലയാളികൾ അന്നവിടെ ഒത്തുകൂടും. മിലിട്ടറി ക്വാർട്ടേഴ്സ്, എയർ ഫോഴ്സ് ക്വാർട്ടേഴ്സ്, സി ആർ പി എഫ് ക്യാമ്പ്, ഒ എൻ ജി സി എന്നിവിടങ്ങളിലുള്ള മലയാളികളെല്ലാം ഉണ്ടാകും. സിനിമ കാണുന്നതിനേക്കാൾ താല്പര്യം എല്ലാവർക്കും തമ്മിൽ തമ്മിൽ പരിചയപ്പെടാനും, അവർക്കിടയിൽ സ്വന്തം നാട്ടുകാർ ആരെങ്കിലുമുണ്ടോ എന്നറിയാനുമായിരിക്കും. അത്തരത്തിലുള്ള ഒരു ഞായറാഴ്ച ഒരു ഉത്സവം തന്നെയായിരിക്കും.\nഇപ്പോൾ ഗൗഹത്തിയിൽ ഏറെ വ്യത്യാസങ്ങൾ വന്നിട്ടുണ്ട്.ഏറെക്കുറെ മലയാളികൾ അവിടെത്തന്നെ settle ആയി. നമ്മുടെ നേന്ത്രവാഴ, കപ്പ, കാച്ചിൽ, ചേന, ചേമ്പ്, കൂർക്ക എന്നിവയെല്ലാം അവിടെ കൃഷി ചെയ്ത്, ഗൗഹത്തിയെ ഒരു കൊച്ചു കേരളമാക്കി മാറ്റിയിട്ടുണ്ട്.\nഒരു കുടുംബ ജീവിതത്തിന്റെ ഭദ്രതയ്ക്ക് ,ഒരു കുടുംബിനിയായപ്പോൾ ,എഴുത്തിനേയും വായനയേയും ഏറെ ദൂരം പിന്നിലാക്കി മുന്നോട്ടുള്ള യാത്ര തുടരേണ്ടി വന്നു( സഹയാത്രികൻ എഴുത്തിനും വായനക്കും അത്രക്കൊന്നും പ്രാധാന്യം കൊടുക്കാത്ത ഒരാളായിരുന്നു). ഒട്ടും പരാതികളില്ലാത്ത ഒരു ജീവിതയാത്ര.\nമകൾ സ്കൂളിൽ പോയിത്തുടങ്ങിയപ്പോൾ ഞാനും ഒരു സ്കൂളിൽ join ചെയ്തു. മകൾക്ക് വേണ്ടി regional ഭാഷയായ ആസ്സാമിസ് എഴുതാനും വായിക്കാനും പഠിച്ചു.\nനീണ്ട 12 വർഷങ്ങൾക്കു ശേഷം അടുത്ത താവളം ചൈന്നൈ ആയി. അന്ന് മകൾ ആറാം ക്ലാസ്സിലും മകൻ L. K. Gയിലും. അവിടെയും മക്കൾക്ക് regional ഭാഷ പഠിക്കണം. മകൾ തമിഴിനു പകരം 2nd language സംസ്കൃതം എടുത്തു.അങ്ങിനെ ഞാൻ പണ്ട് പഠിച്ച സംസ്കൃതം ഉപകാരപ്രദമായി.മകന് വേണ്ടി തമിഴ് എഴുതാനും വായിക്കാനും പഠിച്ചു. പുത്തൻ ഭാഷകൾ പഠിച്ചെടുത്തപ്പോൾ അഭിമാനം തോന്നി.., പക്ഷെ, സ്വന്തം മാതൃഭാഷയായ മലയാളത്തിൽ നിന്നും ദൂരം കൂടുകയായിരുന്നു.\nഒന്നുറപ്പാണ്......, സ്ത്രീയ്ക്ക് ചെയ്യാനാകാത്ത കാര്യങ്ങളൊന്നും തന്നെയില്ല..! Knitting, Stitching പഠിച്ചെടുത്തു, മക്കൾക്ക് സ്വറ്ററും, കുഞ്ഞി ഉടുപ്പുകളും തയ്ച്ചു. അതൊക്കെ അവർ അണിഞ്ഞു കാണുമ്പോഴുള്ള സന്തോഷം പറഞ്ഞറിയിക്കാനാകുന്നതല്ലായിരുന്നു. പുഴയും മലയും കിളികളും കാട്ടാറുകളും വരച്ച് fabric paint ചെയ്ത് വീടിനെ അലങ്കരിച്ചു.\nപാചകകലയിലും ഒട്ടും പിന്നിലായിരുന്നില്ല. അമ്മ പറഞ്ഞു തന്നിട്ടുള്ള വിഭവങ്ങൾക്കു തന്റേതായ ഒരു twist ഒക്കെ കൊടുത്ത് സ്വന്തമായ ചാചക പരീക്ഷണങ്ങളും വിജയം കണ്ടു.പക്ഷെ, ഒന്നു മാത്രം മറന്നു..., ഞാനെന്ന വ്യക്തിയുടെ ഉള്ളിന്റെയുള്ളിൽ സൂക്ഷിച്ചിരുന്ന കൊച്ചു കൊച്ചു സ്വകാര്യ ഇഷ്ടങ്ങൾ...! അങ്ങിനെയൊന്ന് ഉണ്ടായിരുന്നോ എന്നു പോലും സംശയിക്കുന്നു.\nമക്കൾക്കു വേണ്ടി ജീവിക്കുക, മക്കളുടെ സന്തോഷങ്ങളിൽ സന്തോഷിക്കുക. ആ ഒഴുക്കിൽ മനസ്സിന്റെ ഉള്ളറകളിൽ സൂക്ഷിച്ചിരുന്ന കഥയും കവിതയും എല്ലാ ഒഴുകിപ്പോയതറിഞ്ഞില്ല.\nമക്കൾ വലുതായി.., മിടുക്കി- മിടുക്കന്മാരായി വളർന്നു.വീട്ടിൽ സംസാരിച്ചിരുന്നത് ഇംഗ്ലീഷ് - ഹിന്ദി - തമിഴ് എന്നിവ ഇടകലർന്ന ഭാഷ.മലയാളത്തിൽ അങ്ങോട്ട് സംസാരിച്ചാലും തിരിച്ചിങ്ങോട്ടുള്ള മറുപടി ഒരു അവിയൽ ഭാഷയായിരുന്നു.\nവീട്ടിൽ ഇംഗ്ലീഷ് പത്രം മാത്രം.., മലയാള പത്രം ഇല്ല.(മലയാളപത്രമായാൽ കുട്ടികൾക്ക് വായിക്കാനാകില്ലല്ലോ! അവിടെയും പരാതികളില്ല). ചിലപ്പോഴെല്ലാം എനിക്ക് തോന്നിയിട്ടുണ്ട് ഞാൻ മലയാള ഭാഷയെ അവഗണിക്കുകയാണോ എന്ന്! പക്ഷെ അങ്ങനെയായിരുന്നില്ല.., അന്നത്തെ സാഹചര്യങ്ങൾ അങ്ങിനെയായിരുന്നു. ജീവിതത്തിന്റെ ഓട്ടപ്പാച്ചിലിൽ(കുടുംബവും സ്കൂൾ ജോലിയും ഒന്നിച്ചു കൊണ്ടു നടക്കുന്നതിനിടയിൽ) ഒന്നിനും സമയമുണ്ടായില്ല.\nചിലപ്പോഴെല്ലാം, ചേച്ചമ്മയുടെ കത്തിന് മറുപടി എഴുതാൻ മലയാള വാക്കുകൾ കിട്ടാതെയാകുമ്പോൾ സ്വയം ദേഷ്യവും സങ്കടവും ഒരുമിച്ച് തോന്നാറുണ്ട്.മലയാള ഭാഷയെ ഗാഢമായ് സ്നേഹിച്ചിരുന്ന ആ പഴയ കുട്ടി താൻ തന്നെയാണോ എന്ന് അത്ഭുതപ്പെട്ടിട്ടുണ്ട്.\nഅങ്ങിനെ...., മലയാളിയായിട്ടു പോലും മലയാളം എഴുതാനോ വായിക്കാനോ കഴിയാത്ത നിസ്സഹായയായ ഒരു മലയാളിയായിത്തീർന്നു ഞാൻ...!\nഅംബിക എന്ന പെൺകുട്ടിയിൽ നിന്നും മിസിസ്സ് മേനോൻ എന്ന പദവിയിലേക്കുള്ള കയറ്റത്തിൽ ചിലപ്പോഴെല്ലാം ഞാനെന്റെ പേരു പോലും മറന്നു പോയോ എന്ന് തോന്നിയിട്ടുണ്ട്. ചിലർക്ക് ഞാൻ മിസിസ്സ് മേനോൻ, ഞാൻ പഠിപ്പിച്ചിരുന്ന സ്കൂളിൽ മേനോൻ മിസ്സ്.., പുള്ളിക്കാരന്റെ സഹപ്രവർത്തകർക്ക് മോനോൻ ഭാഭി, മേനോൻ ദീദി..\nഓർമ്മകൾ കാട് കേറുന്നു...., നീണ്ട 12 വർഷത്തെ (1978 to 1990) ഗൗഹത്തി ജീവിതത്തിൽ ഇനിയും മായാതെ തങ്ങിനിൽക്കുന്ന ഏറെ അനുഭവങ്ങൾ. തികച്ചും യാഥാസ്ഥിതിക കുടുംബത്തിൽ പിറന്ന ഒരു കുട്ടി, വിവാഹം കഴിഞ്ഞ് ഭർത്താവിന്റെ കൂടെ ജീവിതമാരംഭിക്കുമ്പോൾ ഏറെ സ്വപ്നങ്ങൾ മനസ്സിൽ സൂക്ഷിച്ചിരുന്നു. പക്ഷെ ജീവിതം ജീവിച്ചു തുടങ്ങിയപ്പോൾ മനസ്സിലായി സ്വപ്നങ്ങളും യാഥാർത്ഥ്യങ്ങളും, രണ്ടും രണ്ടാണെന്ന്...! എഴുതാനുണ്ട്...., ഇനിയുമേറെ..., അതെല്ലാം മറ്റൊരവസരത്തിൽ.\nCategories AmbikaMenon# Malayalam# ShortStory#\nLabels: AmbikaMenon, Malayalam, ShortStory


idaneram: വൈകുണ്ഠ സ്വാമികള് കേരളത്തിലെ പ്രഥമ സ്വാതന്ത്ര്യസമര നായകന് - ദലിത്ബന്ധു എന് കെ ജോസ്\nവൈകുണ്ഠ സ്വാമികള് കേരളത്തിലെ പ്രഥമ സ്വാതന്ത്ര്യസമര നായകന് - ദലിത്ബന്ധു എന് കെ ജോസ്\nമനുഷ്യന് ഏതെല്ലാം വിധത്തില് അസ്വാതന്ത്ര്യം അനുഭവി ക്കുന്നുവോ അതില് നിന്നെല്ലാം വിടുതല് നേടുവാനുള്ള ശ്രമമാണ് സ്വാതന്ത്ര്യ സമരം. ഇംഗ്ലീഷുകാര് ഇന്ത്യയെ രാഷ്ട്രീയമായും സാമ്പത്തികമായും മറ്റു വിധത്തിലും കൈയ്യടക്കിവച്ചു ചൂഷണം ചെയ്തു കൊണ്ടിരുന്നതില് നിന്നും മോചനം നേടുവാന് നടത്തിയ ശ്രമവും സ്വാതന്ത്ര്യസമരത്തിന്റെ ഭാഗമാണ്. എന്നാല് അതു മാത്രമാണ് സ്വാതന്ത്ര്യസമരം എന്ന തെറ്റായ ഒരു ധാരണ ഇന്ന് ഇവിടെ നിലനില്‍ക്കുന്നുണ്ട്. സ്വന്തം ശരീരം ആവശ്യമുള്ള രീതിയില് വസ്ത്രം ധരിച്ച് മറയ്ക്കുന്നതില് നിന്നു വിലക്കുന്നത് അസ്വാതന്ത്ര്യമല്ലേ? തനിക്ക് ഇഷ്ടവും താല്‍പര്യവും അഭിരുചിയുമുള്ള തൊഴില് ചെയ്യാന് പാടില്ല കുലത്തൊഴില് മാത്രമേ ചെയ്യാവൂ എന്ന് അനുശാസിക്കുന്നത് അസ്വാതന്ത്ര്യമല്ലേ? പൊതുവഴിയിലൂടെ സഞ്ചരിക്കാന് അനുവദിക്കാത്തത് അസ്വാതന്ത്ര്യമല്ലേ? സവര്‍ണ്ണജാതിക്കാരന് വരുമ്പോള് പൊതുനിരത്തില് നിന്ന് 64 അടിയോ 36 അടിയോ മാറിനിന്നു കൊള്ളണ മെന്ന് കല്പിക്കുന്നത് അസ്വാതന്ത്ര്യമല്ലേ? സ്വന്തം മാതൃഭാഷയിലെ അക്ഷരങ്ങള് ഹൃദിസ്ഥ മാക്കുന്നതില് നിന്നും തടയുന്നത് അസ്വാതന്ത്ര്യ മല്ലേ? സ്വന്തം കുഞ്ഞിന് തനിക്ക് ഇഷ്ടമുള്ള പേര് ചൊല്ലി വിളിക്കാന് പാടില്ലെന്ന് കല്പിക്കുന്നത് അസ്വാതന്ത്ര്യമല്ലേ? തനിക്ക് ഇഷ്ടമുള്ള ദൈവത്തെ ഇഷ്ടമുള്ളരീതിയില് ആരാധിക്കാന് അവകാശമില്ലെന്ന് ശാഠ്യം പിടിക്കുന്നത് അസ്വാതന്ത്ര്യമല്ലേ? അങ്ങനെ നൂറുകൂട്ടം അസ്വാതന്ത്ര്യങ്ങള് നിലനിന്ന കാലത്ത് അതിനെതിരായി നടത്തിയ സമരം സ്വതന്ത്ര്യസമരമല്ലേ? ആ സമരത്തിന് നേതൃത്വം കൊടുത്ത ആള് സ്വാതന്ത്ര്യസമര നേതാവല്ലെ? ആ അസ്വാതന്ത്ര്യങ്ങള് അടിച്ചേല്‍പ്പിച്ചത് നാട്ടുകാരും മേലാളന്മാരു മാണെങ്കില് അത് അസ്വാതന്ത്ര്യമല്ലെന്നും വിദേശികളാണെങ്കില് മാത്രം അത് സ്വാതന്ത്ര്യഹത്യയാണെന്നും ചിന്തിക്കുന്നതു തന്നെ മാനസികമായ അടിമത്തത്തിന്റെ ലക്ഷണമല്ലേ? അതോ മറ്റു വിധത്തില് അതിനേയും ചൂഷണം ചെയ്യാനുള്ള വ്യഗ്രതയോ? വൈക്കം സത്യാഗ്രഹം സ്വതന്ത്ര്യ സമരത്തില് പെടുമോ, പുന്നപ്രവയലാര് സമരം സ്വാതന്ത്ര്യ സമരത്തില് പ്പെടുമോ എന്നെല്ലാമുള്ള തര്‍ക്കം ഒരുകാലത്ത് ഇവിടെ നടന്നിരുന്നു. അത് സ്വാതന്ത്ര്യസമര പെന്‍ഷന് ലഭിക്കാന് വേണ്ടിയായിരുന്നു.\nരാഷ്ട്രീയ-സാമൂഹ്യ-മത-സാംസ്‌ക്കാരിക-വിദ്യാഭ്യാസ രംഗങ്ങളിലെല്ലാം 19-ാം നൂറ്റാണ്ടിന്റെ ആദ്യ പകുതിയില് തിരുവിതാംകൂറിലും കേരളക്കരയിലും നിലനിന്ന ആവിധത്തിലുള്ള അസ്വാതന്ത്ര്യങ്ങളോടെല്ലാം ഒരേസമയം വിജയപൂര്‍വ്വം സമരം ചെയ്ത യോദ്ധാവാണ് വൈകുണ്ഠ സ്വാമികള്. അതിനാല് അദ്ദേഹം സ്വാതന്ത്ര്യസമര നായകന് എന്ന പേരിന് സര്‍വ്വദാ അര്‍ഹനാണ.് അദ്ദേഹത്തിനു മുമ്പ് ഇവിടെ ആരും ഇങ്ങനെ ഒരു സമരം നയിച്ചിട്ടില്ല. നയിച്ചതായി അറിയുവാന് കഴിഞ്ഞിട്ടില്ല.\nഇന്നും ഇവിടുത്തെ പൊതുധാരയില് അംഗീകരിക്കപ്പെട്ട സ്വതന്ത്ര്യ സമരനേതാക്കള് വേലുത്തമ്പിയും പഴശ്ശിരാജയും മറ്റുമാണല്ലോ. ഇംഗ്ലീഷുകാര്‍ക്ക് വര്‍ഷംതോറും തിരുവിതാംകൂര് സര്‍ക്കാര് കൊടുക്കേ ണ്ടിയിരുന്ന നികുതി നാലുലക്ഷത്തില് നിന്നും എട്ടുലക്ഷമാക്കി വര്‍ദ്ധിപ്പിച്ച ഉടമ്പടി എഴുതിയുണ്ടാക്കി ദിവാന് സ്ഥാനത്തിരുന്നുകൊണ്ട് രാജാവിനെ ഭീഷണിപ്പെടുത്തി അഞ്ചുതെങ്ങില് കൊണ്ടുപോയി നിര്‍ബന്ധിച്ച് ഒപ്പു വയ്പിച്ച് ഇന്ത്യന് വൈസ്രോയി വെല്ലസ്ലി പ്രഭുവിന് സമര്‍പ്പിച്ച് അദ്ദേഹത്തില് നിന്നും പട്ടുപാവാടയും പടവാളും സമ്മാനമായി വാങ്ങി അത് ധരിച്ച്‌ഞെളിഞ്ഞു നടന്ന ധീരവീരശൂര പരാക്രമിയായിരുന്നു ഇവിടത്തെ സ്വതന്ത്ര്യസമര നായകന് വേലുത്തമ്പി (ഗ്രന്ഥകാരന്റെ വേലുത്തമ്പി എന്ന ഗ്രന്ഥം കാണുക). മൈസൂറില് ശ്രീരംഗപട്ടണത്ത് ടിപ്പുസുല്‍ത്താനോട് ഏറ്റുമുട്ടി ഇംഗ്ലീഷുകാര് പരാജയപ്പെടുമെന്ന് കണ്ടപ്പോള് ബോംബെയില് നിന്നും തലശ്ശേരിയില് കൊണ്ടുവന്നിറക്കിയ ഇംഗ്ലീഷ് പട്ടാളത്തെ വേഗം മൈസൂറില് എത്തിച്ചു ഇംഗ്ലീഷുകാരെ ജയിപ്പിക്കാന് വേണ്ടി തന്റെ അധീനതയി ലായിരുന്ന വയനാട്ടിലൂടെ കടത്തിവിട്ട് പ്രതിഫലമായി എണ്ണായിരം രൂപ കൈക്കൂലി എണ്ണി വാങ്ങിയ ധീരവീരശൂര പരാക്രമിയായ പഴശ്ശിരാജയാണ് മറ്റൊരു സ്വതന്ത്ര്യസമരനായകന് (ഗ്രന്ഥകാരന്റെ പഴശ്ശിരാജാ കേരള മിര്‍ജാഫര് എന്ന ഗ്രന്ഥം കാണുക) അവരുമായി താരതമ്യപ്പെടുത്തുമ്പോള് വൈകുണ്ഠസ്വാമി ഒരു വിദേശശക്തിയുടെയും കാലുനക്കാതിരുന്നതിനാല് സ്വതന്ത്ര്യസമര നായകന് എന്ന പദവിക്ക് അവര്‍ക്കൊപ്പം അര്‍ഹനല്ല. അദ്ദേഹം ആ വിദേശശക്തിയെ വിളിച്ചിരുന്നത് 'വെണ്‍നീചന്' എന്നാണ് (അതേപ്പറ്റി പുറകെ ചര്‍ച്ച ചെയ്യുന്നുണ്ട്). പണിയെടുക്കുന്ന പാവപ്പെട്ട അയിത്തജാതിക്കാരുടെ ആരാധനാ സ്വാതന്ത്ര്യത്തിനു വേണ്ടിയും വസ്ത്രധാരണാ സ്വാതന്ത്ര്യത്തിനു വേണ്ടിയും സഞ്ചാര സ്വാതന്ത്ര്യ ത്തിനുവേണ്ടിയും വിദ്യാഭ്യാസ സ്വാതന്ത്ര്യത്തിനു വേണ്ടിയും സംഘടനാ സ്വാതന്ത്ര്യത്തിനു വേണ്ടിയും അങ്ങനെയുള്ള അനേകം സ്വാതന്ത്ര്യങ്ങള്‍ക്കു വേണ്ടിയുമാണ് അദ്ദേഹം സമരം ചെയ്തത്. മനുഷ്യന് മനുഷ്യനായി കേരളത്തില് ജീവിക്കുവാനുള്ള പരിതസ്ഥിതി സൃഷ്ടിക്കാനായി ജീവിതം ഹോമിച്ച മഹാനാണ് അദ്ദേഹം. വേലുത്തമ്പി ആത്മഹത്യ ചെയ്യുന്നതിന് ഒരു കൊല്ലം മുമ്പാണ് അദ്ദേഹം ജനിച്ചത്. 1721-ല് ഇംഗ്ലീഷുകാര്‍ക്ക് ഇന്ത്യയിലെങ്ങും ഒരിഞ്ചു ഭൂമിപോലും സ്വന്തമായി ഇല്ലാതിരുന്ന കാലത്താണ് ആറ്റിങ്ങല് കൂടി വഴിപോയ ഏതാനും ഇംഗ്ലീഷുകാരെ കൂട്ടംചേര്‍ന്ന് വെട്ടി കൊലപ്പെടുത്തി അവരുടെ കൈവശ മുണ്ടായിരു ന്നതെല്ലാം കൊള്ളചെയ്ത നായന്മാരെ സ്വാതന്ത്ര്യസമര യോദ്ധാക്കളായി കാണുന്നവരുടെ ദൃഷ്ടിയില് (എ.ശ്രീധരമേനോന് - കേരളവും സ്വാതന്ത്ര്യ സമരവും പേജ് 17) വൈകുണ്ഠസ്വാമികള് തീര്‍ച്ചയായും സ്വാതന്ത്ര്യസമര നായകനല്ല. അദ്ദേഹം ആരേയും കൊലപ്പെടുത്തിയിട്ടില്ല, ദ്രോഹിച്ചിട്ടില്ല, ദ്രോഹം സ്വയം ഏറ്റുവാങ്ങിയിട്ടേ ഉള്ളു. സ്വാതിതിരുനാള് രാജാവിന്റെ ജയിലില് കിടന്ന് നരകിച്ചതിന്റെ ഫലമായി അകാലത്തില് 43-ാമത്തെ വയസ്സില് സമാധിയടയുകയാണുണ്ടായത്. പക്ഷെ അദ്ദേഹത്തെ ഏറെ ദ്രോഹിച്ച ആ അനന്തപുരി നീചന് അദ്ദേഹത്തേക്കാള് മുന്നുവര്‍ഷം മുമ്പേ ചത്തു അഥവാ ആത്മഹത്യചെയ്തു.\nമലയാളക്കരയിലെ നവോത്ഥാന രംഗത്തെ മാര്‍ഗ്ഗദര്‍ശിയായ വൈകുണ്ഠ സ്വാമികളെപ്പറ്റി ഇന്നുവരെ കാര്യമായ പഠനങ്ങളൊന്നും ഉണ്ടായിട്ടില്ല എന്നു പറയേണ്ടിയിരിക്കുന്നു. കൊട്ടാരക്കര മുതല് വടക്കോട്ടുള്ള കേരളത്തില് അദ്ദേഹം ഇന്നും തികച്ചും അജ്ഞാതനാണ്. തെക്കന് തിരുവിതാംകൂറിലും തമിഴ്‌നാട്ടിലെ തിരുനല്‍വേലി ജില്ലയിലും സമീപപ്രദേശങ്ങളിലും അദ്ദേഹത്തെപ്പറ്റി ഒട്ടേറെ ഐതിഹ്യങ്ങളും, കഥകളും അതിശയോക്തികളും പ്രചരിക്കുന്നുണ്ട്. അവയില് പലതും വിവരിക്കുന്ന ഒട്ടേറെ ഗ്രന്ഥങ്ങളും തമിഴിലും മലയാളത്തിലും ഇംഗ്ലീഷിലും പ്രചരിപ്പിച്ചിട്ടുണ്ട്. എന്നാല് ഇതൊരു ചരിത്ര ഗ്രന്ഥമായി കാണുവാനാണ് ഞാന് ആഗ്രഹിക്കുന്നത്. തന്മൂലം അങ്ങനെയുള്ളതു പലതും ഇതില് ഉപേക്ഷിക്കേണ്ടി വന്നിട്ടുണ്ട്.\nഡോ. ആര് പൊന്നു തന്റെ എം.ഫില്ലിനുള്ള വിഷയമായി 'വൈകുണ്ഠ സ്വാമികളും ദക്ഷിണേന്ത്യയിലെ സാമൂഹ്യസമത്വത്തിനു വേണ്ടിയുള്ള കലാപവും' എന്ന വിഷയം തെരഞ്ഞെടുത്തുവെങ്കിലും അതൊരു അക്കാഡമിക് പഠനത്തിനപ്പുറം പോയിട്ടില്ല എന്നു പറയേണ്ടിവന്നതില് ദു:ഖമുണ്ട്. സാമൂഹ്യ-രാഷ്ട്രീയ-മത രംഗങ്ങളില് ഒരുപോലെ അനീതി ക്കെതിരെ പടപൊരുതിയ ഒരു വീര യോദ്ധാവായിരുന്നു വൈകുണ്ഠ സ്വാമികള്. തിരുവിതാംകൂര് രാജാക്കന്‍മാരുടെ പാരമ്പര്യമായ ദുര്‍ഭരണത്തിനെതിരെ അവരെ അനന്തപുരി നീചരെന്ന് വിളിച്ച് (വിശദമായി പുറകെ ചര്‍ച്ച ചെയ്യുന്നുണ്ട്) ആദ്യമായി അവര്‍ക്കെതിരെ കൈ ഉയര്‍ത്തിയ ഈ രാജ്യത്തെ പൗരന് എന്ന ബഹുമതിക്ക് അദ്ദേഹം അര്‍ഹനാണ്. 'രാജാ പ്രത്യക്ഷ ദൈവതം'' എന്നായിരുന്നു അന്നത്തേയും ഇന്നത്തേയും തിരുവിതാംകൂറിലെ സവര്‍ണ്ണരുടെ മുദ്രാവാക്യം. കമ്മ്യൂണിസവും ജനാധിപത്യവും പോലുള്ള ആശയങ്ങള് രൂപംകൊള്ളു ന്നതിനു ദശാബ്ദങ്ങള്‍ക്കു മുമ്പുതന്നെ അതെല്ലാം പ്രയോഗത്തില് കൊണ്ടുവന്ന വിപ്ലവകാരിയാണദ്ദേഹം. അദ്ധ്വാനിക്കുന്നവരെല്ലാം ഒരു ജാതി എന്ന് അദ്ദേഹം അന്നേ വിളിച്ചു പറഞ്ഞു. അവരെ വിവിധ ജാതികളാക്കി വിഘടിപ്പിച്ച് അധികാരം നിലനിര്‍ത്താന് ശ്രമിക്കുന്ന ചൂഷകരാണ് മറ്റേ ജാതി. അതിനെതിരേയാണ് അദ്ദേഹം അധ്വാനിക്കുന്ന ജാതിക്കാരുടെ പ്രത്യേക മുന്നണിക്ക് രൂപം കൊടുത്തത്. തന്റെ ചുറ്റുപാടുമുള്ള നാടുകളിലെ 18 അവര്‍ണ്ണ ജാതികളെയും അദ്ദേഹം ഒരു ചരടില് കോര്‍ത്തിണക്കി സമത്വ സമാജം രൂപീകരിച്ചു. ചൂഷണം, അത് ആരുടേതായാലുംതന്നെ - രാജാവിന്റേതായാലും നാടുവാഴിയുടേതായാലും ജന്മിയുടേതായാലും കരപ്രമാണിയുടേതായാലും - ചോദ്യംചെയ്യുക തന്നെവേണം എന്ന് പ്രഖ്യാപിക്കുക മാത്രമല്ല അതിനായി പ്രവര്‍ത്തിക്കു കയും അതിനിടെ ജീവന് നഷ്ടപ്പെടുകയും ചെയ്ത ധീരനാണദ്ദേഹം. മുപ്പത് വര്‍ഷത്തിനിടയ്ക്ക് അദ്ദേഹം കൈവയ്ക്കാത്ത മണ്ഡലങ്ങളൊന്നും തന്നെയില്ല. അമിതമായ നികുതി ഭാരം കൊണ്ട് അസ്പൃശ്യരുടെ നട്ടെല്ല് ഒടിക്കുന്ന അധികാരികളെ അദ്ദേഹം ചോദ്യംചെയ്യുക മാത്രമല്ല, ആ വിധ നികുതികളില് നിന്നും അനുയായികളെ മോചിപ്പിക്കുകയും കൂടി ചെയ്തു. ഭൂമിക്ക് ഒരു നികുതി: അതില് രണ്ട് തെങ്ങോ മാവോ വച്ചു പിടിപ്പിച്ചാല് അതിന് വേറെ നികുതി അതായിരുന്നു അന്നത്തെ നിയമം. സാമൂഹ്യ രംഗത്തും മതരംഗത്തും അര്‍ത്ഥമില്ലാത്ത ആചാരങ്ങളെ നടപ്പാക്കി അടിമകളെ ചൂഷണം ചെയ്തുകൊണ്ടിരുന്ന ആചാര്യന്‍മാരെ അദ്ദേഹം ചോദ്യം ചെയ്തു. അനുയായികളെ അവയില് നിന്നെല്ലാം വിടുതല് ചെയ്തു. അതിനപ്പുറം നാടുവാഴിയും, നമ്പൂതിരിയും, നാടാരും, നായാടിയും മനുഷ്യരാണ് മനുഷ്യരെന്ന നിലയില് തുല്യമായ പരിഗണന യ്ക്കര്‍ഹരാണ്. ജനനമല്ല, കര്‍മ്മമാണ് മനുഷ്യനെ നല്ലവനും ഉന്നതനുമാ ക്കുന്നത്. മനുഷ്യന് ഭൂമിയിലെ ഇതര ജീവികളെപ്പോലെ ഭൂമികൊണ്ട് ജീവിക്കേണ്ടവനാണ്. ജീവസന്ധാരണത്തിനാവശ്യമായ തൊഴില് ചെയ്യാന് അതിനാല് ആര്‍ക്കും അവകാശമുണ്ട്. അതില് നിയന്ത്രണം ഏര്‍പ്പെടു ത്താന് ആരും തുനിയരുത്. കുലത്തൊഴില് എന്നൊന്നില്ല. അഭിരുചിക്കനു സരിച്ച് ഏത് തൊഴിലും ആര്‍ക്കും ചെയ്യാന് അവകാശമുണ്ട്. അത് സഹോദരര്‍ക്കും അവരുടെ സന്താനങ്ങള്‍ക്കും വിനയാകരുതെന്ന് മാത്രം.\nഅടിസ്ഥാനപരമായ തകരാര് സാമൂഹ്യരംഗത്തെ ഉച്ചനീചത്വമാണ്. അധികാരവും സമ്പത്തും കുത്തകയാക്കി വെച്ചിരിക്കുന്ന ഒരു വിഭാഗവും അവ നഷ്ടപ്പെട്ട മറ്റൊരു വിഭാഗവും. അതാണ് ഇന്ന് ഈ നാട്ടിലെ സ്ഥിതി. അതിനെതിരെ 18 ദശാബ്ദങ്ങള്‍ക്കുമുമ്പ് ശബ്ദമുയര്‍ത്തിയ ആ മഹാന്റെ കാലടിപ്പാടുകള് പിന്‍തുടരേണ്ടത് ഇന്ന് ആവശ്യമായി രിക്കുകയാണ്. രാജഭരണം പോയി, വൈദേശിക ഭരണം പോയി എന്നെല്ലാമാണ് ഇന്ന് അവകാശപ്പെടുന്നതെങ്കിലും അന്നത്തെ അടിമകളുടെ സന്തതികള് ഇന്നും അടിമകള് തന്നെ. അഷ്ടിക്കു വകയില്ലാതെ അലഞ്ഞു തിരിയുകയാണവര്. കൂരയ്ക്ക് മാര്‍ഗ്ഗമില്ലാതെ കാണുന്ന മിച്ചഭൂമിയിലെല്ലാം കുടിലുകെട്ടുക യാണവര്. പത്തു ദിവസം കഴിയുമ്പോള് അധികാരികള് വന്ന് വെടിവെച്ചു കൊല്ലുമെന്നറിഞ്ഞിട്ടും അവരവിടെ കൂടുകെട്ടുകയാണ്. കൃഷിക്കു ഭൂമിയില്ലാതെ പട്ടിണി സഹിക്കുകയാണവര്. വിദ്യാഭ്യാസത്തിന് മാര്‍ഗ്ഗമില്ലാതെ മുരടിക്കുകയാണ്. അവരുടെ സന്താനങ്ങള്, കാലം മാറിയെങ്കിലും കോലം മാറിയില്ല. മറ്റൊരു വിധത്തില് ചൂഷണം തുടരുകയാണ്. ആ പശ്ചാത്തലത്തിലാണ് ആ രംഗങ്ങളിലെല്ലാം നിലനിന്ന ചൂഷണത്തിനെതിരെ കേരളത്തില് ആദ്യമായി മുഷ്ടിചുരുട്ടിയ മുത്തുക്കുട്ടി സ്വാമിയെപ്പറ്റിയുള്ള അന്വേഷണം ആവശ്യമായി വരുന്നത്.\nഇന്നലെ അക്ഷരം വശമാക്കുവാന് അടിസ്ഥാന ജനവിഭാഗങ്ങള്‍ക്കു അവകാശ മില്ലായിരുന്നു. ക്ഷരമില്ലാത്തതാണ് അക്ഷരം. അത് അയിത്ത ക്കാര്‍ക്ക് പാടില്ല അവന് പഴയത് ഓര്‍മ്മിക്കും. അക്ഷരം അവനെ അറിവുള്ളവനാക്കും. അറിവ് അവനെ വിമോചനത്തിന് പ്രേരിപ്പിക്കും. വിമോചനം ജന്മി-നാടുവാഴി-ബ്രാഹ്മണ മേധാവിത്വത്തില് നിന്നാണ് വേണ്ടത്. അത് മനസ്സിലാക്കിയ അധികാരി വര്‍ഗ്ഗം കളം മാറി ചവിട്ടി അവനെ അജ്ഞതയില് തന്നെ തളച്ചിടാന് വഴി നോക്കി. അയ്യന്‍കാളി പട നയിച്ച് പാടങ്ങള് തരിശ്ശിട്ടു അക്ഷരം നേടിയെടുത്തു. അപ്പോള് അവര് അത് മൊത്തം അയ്യന്‍കാളിയുടെ ആളുകള്‍ക്കായി വിട്ടു കൊടുത്തു. അടിസ്ഥാന വര്‍ഗ്ഗം തൊട്ട് അശുദ്ധമാക്കാത്ത ആഢ്യത്വത്തിന്റെ പുതിയ അക്ഷരം കണ്ടെടുത്തു. ഒരു കാലത്ത് അടിമത്തത്വത്തിന്റേതെന്ന് മുദ്രവാക്യംമുഴക്കി ഉപേക്ഷിച്ചു പുറംതള്ളാന് ശ്രമിച്ച ഇംഗ്ലീഷ് ഇന്ന് ആഢ്യത്വത്തിന്റേതായി. അടിമയുടെ സന്തതികള്‍ക്ക് അവിടെയ്ക്ക് എത്തിനോക്കാന് കഴിയാത്ത വിധം അതിനെ കമ്പോളവല്‍ക്കരിച്ചു. അങ്ങനെ കാലം മാറിയതനുസരിച്ച് കോലം വീണ്ടും മാറ്റി. അടിമകളെ അടിമകളാക്കി നിലനിര്‍ത്തി ക്കൊണ്ടിരിക്കുന്ന ഈ കാലഘട്ടത്തില് പഴയ നവോത്ഥാനനായകരില് നിന്നും പാഠം പഠിക്കേണ്ടത് അവശ്യം ആവശ്യ മാണ്. അത് തുടങ്ങേണ്ടത് ആ രംഗത്തെ പയനിയറായ വൈകു ണ്ഠസ്വാമികളില് നിന്നു തന്നെയാണ്. അതാണ് ഈ ഗ്രന്ഥത്തിന്റെ പ്രസക്തി.


മുംബൈ: ഇന്ത്യന് ക്രിക്കറ്റ് താരങ്ങള് അണിനിരക്കുന്ന സഹാറയുടെ ക്യു ഷോപ്പിന്റെ പരസ്യം വിവാദമാവുന്നു. ഇന്ത്യന് ക്രിക്കറ്റ് താരങ്ങളെ മോശമായി പരസ്യം ബാധിക്കുമെന്നതിനാല് പരസ്യചിത്രം ഉടന് പിന്‍വലിക്കണമെന്ന ആവശ്യവുമായി ബി.സി.സി.ഐ രംഗത്തെത്തിയിരിക്കുകയാണ്.\nസച്ചിനെ ഒരു ശവസംസ്‌കാരച്ചടങ്ങിലാണ് പരസ്യത്തില് അവതരിപ്പിച്ചിരിക്കുന്നത്. തോളില് ഒരു കുടം വെള്ളവുമായി മൃതദേഹത്തെ വലംവെയ്ക്കുന്ന രംഗമാണ് സച്ചിന് അവതരിപ്പിച്ചിരിക്കുന്നത്.\nയുവരാജ് സിങ് ശവക്കുഴി തോണ്ടുന്നതായും ഒരു ഷോട്ടില് കാണിച്ചിരിക്കുന്നു. വീരേന്ദര് സെവാഗ് ആശുപത്രിയില് കിടക്കുന്ന രംഗവും പരസ്യചിത്രത്തിലുണ്ട്.\nമുപ്പത് സെക്കന്റ് നീളുന്ന പരസ്യചിത്രത്തിലാണ് താരങ്ങള് വിവാദ വേഷം അവതരിപ്പിച്ചത്. പരസ്യ ചിത്രം മൊത്തമായി പിന്‍വലിക്കുകയോ അല്ലെങ്കില് വിവാദഭാഗങ്ങള് നീക്കുകയോ വേണമെന്ന് സഹാറയോട് ബി.സി.സി.ഐ യോട് ആവശ്യപ്പെട്ടിട്ടുണ്ട്.\nപരസ്യം സംബന്ധിച്ച് ഇന്ത്യന് ടീമിലെ ഒരു അംഗം ബി.സി.സി.എക്ക് പരാതി നല്‍കിയിട്ടുണ്ട്. ഇതേ തുടര്‍ന്നാണ് പരസ്യം പിന്‍വലിക്കണമെന്ന് ആവശ്യപ്പെട്ട് ബി.സി.സി.ഐ സഹാറയ്ക്ക് കത്ത് നല്‍കുകയായിരുന്നു.


കുഞ്ഞുങ്ങള്‍ക്കു മുറിവ് പറ്റിയാല് നോവുന്നത് അമ്മഹൃദയം: ഹൃദയസ്പര്‍ശിയായ വീഡിയോ - themediasyndicate\nin India, Views\nബെംഗളൂര്: കുഞ്ഞുങ്ങള്‍ക്കു മുറിവ് പറ്റിയാല് നോവുന്നത് അമ്മഹൃദയമാണ്. മനുഷ്യരിലും മൃഗത്തിലും ഈ നോവ് ഒരുപോലെയാണ്. മനുഷ്യരെപോലും അതുഭുതപ്പെടുത്തുകയാണ് ഈ വീഡിയോ. പരിക്കേറ്റ കിടാവിനെയും കൊണ്ടുപോകുന്ന ലോറിക്കു പിന്നാലെ പോകുന്ന അമ്മപ്പശു സോഷ്യല് മീഡിയയിലൂടെ മനുഷ്യ മനസ്സിനെ ആര്‍ദ്രമാക്കിയിരിക്കുകയാണ്.\nഉത്തരകര്‍ണാടകയിലെ ഹവേരിയിലാണ് കണ്ണ് നനയിക്കുന്ന കാഴ്ച. ജയപ്രകാശ് നാരായണ് ചൗക്കിലൂടെ ചികിത്സയ്ക്കായി ലോറിയില് കൊണ്ടുപോകുന്ന രണ്ടരമാസം പ്രായമുള്ള കിടാവിനു പിന്നാലെ അമ്മപ്പശു പോകുന്നതിന്റെ ദൃശ്യങ്ങളാണ് വീഡിയോയില്. മുറിവും അതിനെ തുടര്‍ന്നുണ്ടായ ടെറ്റനസ് ബാധയും മൂലമാണ് കിടാവിനെ മൃഗാശുപത്രിയില് കൊണ്ടുപോകാന് ഉടമസ്ഥന് തീരുമാനിച്ചത്.\nഅര കിലോമീറ്റര് ദൂരമാണ് അമ്മപ്പശു ലോറിയെ പിന്‍തുടര്‍ന്നത്. മൂന്നുദിവസത്തെ ചികിത്സയ്ക്കു ശേഷം ആശുപത്രിയില്‍നിന്ന് ഡിസ്ചാര്‍ജ് ചെയ്തതായും കിടാവ് ആരോഗ്യനില വീണ്ടെടുത്തതായും ഹവേരി മൃഗാശുപത്രിയിലെ ഡോക്ടര് എച്ച് ഡി സുന്നാകി പറഞ്ഞു.എന്‍ഡിടിവിയാണ് വാര്‍ത്ത റിപ്പോര്‍ട്ട് ചെയ്തത്.\nTags: കുഞ്ഞുങ്ങള്‍ക്കു മുറിവ് പറ്റിയാല് നോവുന്നത് അമ്മഹൃദയം: ഹൃദയസ്പര്‍ശിയായ വീഡിയോ\nവാക്സിന് വിരുദ്ധ പരാമര്‍ശവുമായി ആരിഫ് , മക്കള്‍ക്ക് ഒരു വാക്സിനും നല്‍കിയില്ല\nബിഹാര് ബിജെപി നേതാവിന്റെ കൊലപാതകം; ദൃക്‌സാക്ഷിയെ വെടിവെച്ചു കൊന്നു


സൗദി തൊഴില് നിയമത്തില് ഭേദഗതി; നിയമ ലംഘനങ്ങളുടെ പിഴ അടക്കാതെ തൊഴില് മാറ്റം നടക്കില്ല\nSat Jun 25 2022 23:03:19 GMT+0530 (India Standard Time)\nവ്യക്തമായ തൊഴില് കരാറില്ലത്ത ഘട്ടത്തില് കരാര് തയ്യാറാക്കേണ്ട മുന്ന് മാസക്കാലവധിക്കുള്ളില് തയ്യാറാക്കാത്ത പക്ഷം തൊഴിലാളിക്ക് മറ്റൊരു തൊഴിലുടമയിലേക്ക് മാറാവുന്നതാണ്.\nBY ABH15 Nov 2020 12:17 PM GMT\nABH15 Nov 2020 12:17 PM GMT\nദമ്മാം: സൗദി തൊഴില് നിയമ ഭേദഗതിയനുസരിച്ച് നിലവിലെ തൊഴിലുടമയില് നിന്നും മറ്റൊരു തൊഴിലുടമയിലേക്ക് മാറാവുന്ന ഘട്ടങ്ങള് മന്ത്രാലയം അറിയിച്ചു. നിലവിലുള്ള തൊഴില് ഉടമയില് നിന്നും മറ്റൊരു തൊഴിലുടമയിലേക്ക് മാറുന്നവർ സര്‍ക്കാരിനു നല്‍കേണ്ട ഫീസുകളും നിയമ ലംഘനങ്ങളുടെ പിഴകളും അടച്ചിരിക്കണമെന്ന് മന്ത്രാലയം വ്യക്തമാക്കി.\nവ്യക്തമായ തൊഴില് കരാറില്ലത്ത ഘട്ടത്തില് കരാര് തയ്യാറാക്കേണ്ട മുന്ന് മാസക്കാലവധിക്കുള്ളില് തയ്യാറാക്കാത്ത പക്ഷം തൊഴിലാളിക്ക് മറ്റൊരു തൊഴിലുടമയിലേക്ക് മാറാവുന്നതാണ്. ഇപ്രകാരം തുടര്‍ച്ചയായ മൂന്ന് മാസങ്ങളില് വേതനം ലഭിക്കാതിരുന്നാലും നിലവിലെ തൊഴിലുടമയുടെ അനുമതിയില്ലാതെ മറ്റൊരു തൊഴിലുടമക്ക് തൊഴില് മാറ്റം നടത്താം.\nതൊഴിലുടമ ജയിലിൽ അടക്കപ്പെടുകയോ, മരണപ്പെടുകയോ, രാജ്യം വിട്ടുപോവുകയോ ചെയ്യുന്ന ഘട്ടത്തില് തൊഴിലുടമയുടെ അനുമതി കാത്ത് നില്‍ക്കാതെ മറ്റൊരു തൊഴിലുടമയിലേക്കു മാറാന് അനുമതിയുണ്ടായിരിക്കും. വര്‍ക്ക് പെര്‍മിറ്റിന്റെയോ, ഇഖാമയുടേയോ കാലാവധി അവസാനിക്കുകയും അവ പുതുക്കി നല്‍കുകയോ ചെയ്യാത്ത ഘട്ടത്തില് അനുമതി കാത്ത് നില്‍ക്കാതെ മറ്റൊരു തൊഴിലുടമയിലേക്ക് മാറാം. തൊഴിലുടമ മനുഷ്യ കച്ചവടം നടത്തിയെന്ന് സ്ഥിരപ്പെടുകയാണങ്കിലും മറ്റൊരു തൊഴിലുടമയെ തേടാന് തൊഴിലാളിക്ക് അനുമതി നല്‍കും. തൊഴിലുടമയും തൊഴിലാളിയും തമ്മില് അഭിപ്രായ വ്യത്യാസമുണ്ടാകുമ്പോള് അല്ലെങ്കിൽ ഒരു തൊഴില് കേസില് രണ്ട് തവണ തൊഴിലുടമ ഹാജരാവാതിരുന്നാലും സേവന മാറ്റം നടത്താം.\nസൗദിയിലെത്തി 12 മാസം പൂര്‍ത്തിയാവുന്ന ഘട്ടത്തില് 90 ദിവസം മുമ്പ് തൊഴിലുടമക്ക് വിവരം നല്‍കി മറ്റൊരു തൊഴിലുടമയിലേക്ക് മാറാം. എന്നാല് പ്രത്യേക വ്യവസ്ഥ നിശ്ചയിച്ചിട്ടുണ്ടെങ്കില് പുതിയ തൊഴിലുടമയിലേക്ക് മാറുന്നത് അസാധ്യമാവും. റീഎൻട്രി കാലാവധിക്കകം തിരിച്ചു വരാത്ത തൊഴിലാളിയുടെ സേവനം വീണ്ടും ഉപയോഗപ്പെടുത്തുന്നതിനു തൊഴിലാളിയുടെ എക്‌സിറ്റ് റീഎൻട്രി അബ്ഷിര് മുഖേന നേടുക, തൊഴില് കരാറുണ്ടായിരിക്കുക. കാലാവധിയുള്ള ഇഖാമയുണ്ടായിരിക്കുക തുടങ്ങിയ നിബന്ധനകളുണ്ടായിരിക്കും.\n25 Jun 2022 4:23 PM GMT\n25 Jun 2022 4:16 PM GMT\nരാഹുല് ഗാന്ധിയുടെ എംപി ഓഫിസ് തല്ലിത്തകര്‍ത്ത സംഭവം: മാളയില്...\n25 Jun 2022 3:07 PM GMT


പ്ലാസ്റ്റിക് നിർമ്മാർജനത്തിനായി സ്ഥാപിച്ച കൂടയിൽ മാലിന്യങ്ങൾ കുമിഞ്ഞു കൂടുന്നു – Mangalam News Online\nLocal News / Muvattupuzha / Waste\nപ്ലാസ്റ്റിക് നിർമ്മാർജനത്തിനായി സ്ഥാപിച്ച കൂടയിൽ മാലിന്യങ്ങൾ കുമിഞ്ഞു കൂടുന്നു\nPosted On - November 7, 2020\nമൂവാറ്റുപുഴ>>> ആവോലി പഞ്ചായ ത്തിൽ പ്ലാസ്റ്റിക് നിർമ്മാർജനത്തിനാ യി പഞ്ചായത്ത് അധികൃതർ സ്ഥാപിച്ച കൂടയിൽ മാലിന്യങ്ങൾ കുമിഞ്ഞുകൂ ടുന്നു. പഞ്ചായത്തിലെ ഒന്നാം വാർ ഡിൽ കിഴക്കേക്കര – അടൂപറമ്പ് റോ ഡിലാണ് ഈ മിനി എം.സി.എഫ്. സ്ഥാ പിച്ചിരിക്കുന്നത്. പ്ലാസ്റ്റിക് നിർമാർജന ത്തിനു വേണ്ടിയുള്ളതാണെങ്കിലും പ്ലാ സ്റ്റിക് മാലിന്യങ്ങൾക്കൊപ്പം ജൈവമാ ലിന്യങ്ങളും ഇതിൽ നിക്ഷേപിക്കപ്പെ ടുന്നുണ്ട്. എന്നാൽ കൃത്യസമയത്ത് ഇവ നിർമ്മാർജ്ജനം ചെയ്യുന്നതിന് സാധിക്കുന്നില്ല. അധികാരികളുടെ അനാസ്ഥ കാരണം എം.സി.എഫ്. നിറ ഞ്ഞു കവിയുകയും പരിസര പ്രദേശ ങ്ങൾ എല്ലാത്തരത്തിലുമുള്ള വെയ്സ്റ്റു കളുടെയും കൂമ്പാരമായി മാറിയിരിക്കു കയാണ്.37000 രൂപ എസ്റ്റിമേറ്റ് തുക യായി വകയിരുത്തി സ്ഥാപിച്ചിരിക്കു ന്ന കൂട വെറും നോക്കുകുത്തിയായി മാറി. പഞ്ചായത്തിലെ മറ്റ് സ്ഥലങ്ങളിലും സ്ഥാപിച്ചിരിക്കുന്ന എം.സി.എഫ്. കളുടെ സ്ഥിതി വ്യത്യസ്തമല്ല. ആവോലി വാഴാട്ടു വളവിൽ സ്ഥാപിച്ചിരുന്ന കൂട കഴിഞ്ഞദിവസം കാണാതായിരുന്നു. ഇതേ തുടർന്ന് റോഡരികിൽ മാലിന്യങ്ങൾ കുന്നു കൂടുകയും, തെരുവ് നായ്ക്കൾ ഉൾപ്പെടെയുള്ള ജീവികളുടെ വിഹാരകേന്ദ്രമായിത്തീരുകയും ചെയ്തിരുന്നു.\nPrevious Article വാഹനാപകടത്തിൽ വീട്ടമ്മ മരിച്ചു.\nNext Article കേരളത്തിലെ ആദ്യവയോജനപാർക്ക് ഇനി മൂവാറ്റുപുഴ മഞ്ഞള്ളൂർ പഞ്ചായത്തിന് സ്വന്തം………..


ലോ അക്കാദമി : സമരത്തിനിടെ കുഴഞ്ഞ് വീണ് മരിച്ച സംഭവം അന്വേഷിക്കണമെന്ന് വി.എം സുധീരന്\nട്രംപും മോദിയും ഒരുമിക്കുന്ന മറ്റൊരിടം; പൗരത്വ നിര്‍ണ്ണയ നിയമം\nTuesday 7th February 2017 10:07pm\nTuesday 7th February 2017 8:31pm\nതിരുവനന്തപുരം: ലോ അക്കാദമി സമരത്തിനിടെ ഒരാള് കുഴഞ്ഞ് വീണ് മരിച്ച സംഭവം അന്വേഷിക്കണമെന്ന് കെ.പി.സി.സി പ്രസിഡന്റ് വി.എം സുധീരന്.\nപൊലീസ് നടപടിയുടെ ഭാഗമായാണ് ഇയാള് കുഴഞ്ഞ് വീണതും മരിച്ചതെന്നും ആരോപിച്ച സുധീരന് പൊലീസ് സംഘര്‍ഷാവസ്ഥ സൃഷ്ടിക്കുകയായിരുന്നുവെന്നും പറഞ്ഞു. പൊലീസ് മുഖ്യമന്ത്രിയുടെ നിര്‍ദ്ദേശം അനുസരിക്കുകയായിരുന്നുവെന്നും സുധീരന് ആരോപിച്ചു.\nഅതേസമയം, പൊലീസ് സംഭവ സ്ഥലത്ത് ഭീകരാന്തരീക്ഷം സൃഷ്ടിക്കുകയായിരുന്നു എന്ന് ബി.ജെ.പി ആരോപിച്ചു. മണക്കാട് സ്വദേശി അബ്ദുള് ജബ്ബാറാണ് (64) കുഴഞ്ഞ് വീണ് മരിച്ചത്. ഇന്ന് വൈകീട്ട് അക്കാദമിക്ക് സമീപം സംഘര്‍ഷമുണ്ടായിരുന്നു. ഇതിനിടെ സമരപന്തലിന് സമീപത്ത് കൂടെ നടന്നു പോകുമ്പോള് സംഘര്‍ഷത്തില്‍പ്പെടുകയായിരുന്നു. മൃതദേഹം പേരൂര്‍ക്കട പുനര്‍ജ്ജനി ആശുപത്രിയില് സൂക്ഷിച്ചിരിക്കുകയാണ്.


Subject: താരങ്ങളുടെ പ്രതിഫലം Tue May 26, 2015 2:47 pm\nമലയാളത്തിലെന്നല്ല എല്ലാ സിനിമാ ഇന്റസ്ട്രിയിലും നായികമാരുടെ പ്രതിഫലം നായകനെ അപേക്ഷിച്ച് കുറവാണ്. എങ്കിലും വളരെ കുറവൊന്നുമല്ല. അന്യ ഭാഷയില് നിന്ന് നായികമാരെ ഇറക്കുമ്ബോള് പ്രതിഫലം കൂടുമെന്ന് ആരും തെറ്റിദ്ധരിക്കേണ്ട. മലയാളത്തില് നിന്ന് തെന്നിന്ത്യയില് പോയി, തിരികെ മലയാളത്തിലെത്തിയ താരങ്ങള്‍ക്കാണ് ഇപ്പോള് പ്രതിഫലം അധികം. നയന്‍താര, മഞ്ജു വാര്യരര്, അമല പോള്, ലക്ഷ്മി മേനോന്, മീര ജാസ്മിന്, പ്രിയാമണി, കാവ്യ മാധവന് തുടങ്ങിയവരാണ് ഈ നിരയില് മുന്നില്. പിന്നില് നിന്ന് തുടങ്ങാം. ഉയര്‍ന്ന പ്രതിഫലം വാങ്ങുന്ന നായികമാരില് ഏറ്റവും പിന്നില് നിന്ന് മുന്നോട്ട് നോക്കൂ... ലക്ഷ്മി റായി അണ്ണന് തമ്ബി ക്രിസ്റ്റന് ബ്രദേഴ്‌സ്, ഇവിടം സ്വര്‍ഗമാണ് എന്നീ ചിത്രങ്ങളുടെ വിജയത്തിന് ശേഷമാണ് മലയാളത്തില് റായ് ലക്ഷിയ്ക്ക് ഡിമാന്റ് കൂടിയത്. തമിഴകത്ത് കാഞ്ചന എന്ന ചിത്രം ഹിറ്റായതോടെ താരം പ്രതിഫലവും കൂട്ടി. 10 മുതല് 20 ലക്ഷം വരെയാണ് റായി ലക്ഷ്മിയുടെ പ്രതിഫലം ചാര്‍മി കൗര് ജയസൂര്യയ്‌ക്കൊപ്പം കാട്ടു ചെമ്ബകം എന്ന ചിത്രത്തില് അഭിനയിച്ചുകൊണ്ടാണ് ചാര്‍മി മലയാള സിനിമയില് എത്തിയത്. പിന്നീട് താപ്പാന എന്ന ചിത്രത്തില് മമ്മൂട്ടിയ്‌ക്കൊപ്പവും ആഗതന് എന്ന ചിത്രത്തില് ദിലീപിനൊപ്പവും ചാര്‍മി വേഷമിട്ടു. അതോടെ 10 മുതല് 25 ലക്ഷം വരെയാണ് ഒരു മലയാള സിനിമയില് അഭിനയിക്കാന് ചാര്‍മി വാങ്ങുന്ന പ്രതിഫലം സംവൃത സുനില് വിവാഹം കഴിഞ്ഞു പോകുന്നതുവരെ മലയാളത്തില് ഡിമാന്റുള്ള നായികമാരില് ഒരാളായിരുന്നു സംവൃതയും. മലയാളത്തിലെ ഒട്ടുമിക്ക എല്ലാ പ്രമുഖ താരങ്ങള്‍ക്കുമൊപ്പം സംവൃത വേഷമിട്ടിട്ടുണ്ട്. അയാളും ഞാനും തമ്മില്, ഡയമണ്ട് നക്ലൈസ്, കോക്ടെയില് എന്നീ ചിത്രങ്ങളൊക്കെ ചെയ്യുമ്ബോഴേക്കും 12 ലക്ഷം രൂപയായിരുന്നു സംവൃതയുടെ പ്രതിഫലം രമ്യ നമ്ബീശന് നായിക എന്ന നിലയിലും ഗായിക എന്ന തിലയിലും മലയാളത്തിന് പുറമെ തമിഴിലും തെലുങ്കിലും കന്നടയിലുമൊക്കെ മികച്ച അഭിപ്രായമാണ് രമ്യയെ കുറിച്ച്. അല്പം ഗ്ലാമറസായി മേക്കോവര് നടത്തിയതോടെ രമ്യയ്ക്ക് അവസരങ്ങളും വന്നുതുടങ്ങി. മലയാള സിനിമയില് 12 ലക്ഷമാണ് രമ്യ വാങ്ങുന്നത്. മറ്റ് ഇന്റസ്ട്രികളില് ഇതിനേക്കാള് കൂടുതലാണെന്നാണ് കേള്‍ക്കുന്നത്. റിമ കല്ലിങ്കല് മലയാളത്തിലെ ബോള്‍ഡ് ആന്റ് ബ്യൂട്ടിഫുള് ആക്ടറസ് എന്നാണ് റിമയ്ക്കുള്ള വിശേഷണം. ഋതു എന്ന ചിത്രത്തിലൂടെ വെള്ളിത്തിരയില് എത്തിയ റിമ വിവാഹ ശേഷം അഭിനയിച്ച ചിത്രമാണ് ചിറകൊടിഞ്ഞ കിനാവുകള്. ആഷിഖ് അബു സംവിധാനം ചെയ്യുന്ന റാണി പദ്മിനി എന്ന ചിത്രത്തിലാണ് അടുത്തതായി അഭിനയിക്കുന്നത്. കരിയറില് ഒത്തിരി ഹിറ്റുകള് സ്വന്തമാക്കി റിമ ഒരു ചിത്രത്തില് അഭിനയിക്കാന് വാങ്ങുന്ന പ്രതിഫലം 12 മുതല് 15 ലക്ഷം വരെയാണ്. ഭാവന തെന്നിന്ത്യയിലെ സുന്ദരികളായ നടിമാരില് ഒരാളായ ഭാവനയ്ക്ക് ഏത് വേഷവും ഇണങ്ങും. തമിഴിലും മലയാളത്തിലും ഒത്തിരി ഹിറ്റുകള് നേടിയ ഭാവന ഇപ്പോള് ഒരു സിനിമയില് അഭിനയിക്കാന് വാങ്ങുന്നത് 10 മുതല് 25 ലക്ഷം രൂപ വരെയാണ്. നിത്യ മോനോന് ബാലതാരമായി വെള്ളിത്തിരയില് എത്തിയ നിത്യ മേനോന് ഇപ്പോള് തെന്നിന്ത്യന് സിനിമകളില് മുന്‍നിര നായികമാരില് ഒരാളാണ്. കാഞ്ചന, ഓകെ കണ്‍മണി എന്നീ ചിത്രങ്ങളിലെ അഭിനയം താരത്തിന് ഒത്തിരി പ്രശംസകള് നേടിക്കൊടുത്തു. മലയാളത്തില് ഒരു സിനിമയില് അഭിനയിക്കാന് നിത്യ വാങ്ങുന്നത് 15 ലക്ഷം മുതല് 25 ലക്ഷം രൂപവരെയാണ്. മംമ്ത മോഹന്‍ദാസ് കാന്‍സറിനോട് പൊരുതുന്ന മലയാളത്തിലെ നായിക. രണ്ട് വട്ടം കാന്‍സറിനെ തോല്‍പിച്ചു. മോഡേണ് ലുക്കുള്ള മലയാളി നടി. അഭിനയത്തിന് പുറമെ പിന്നണി ഗായികയായും വിലസുന്ന മംമ്ത ഒരു ചിത്രം ചെയ്യുന്നതിന് വാങ്ങുന്ന പ്രതിഫലം 17 മുതല് 20 ലക്ഷം വരെയാണ്. കാവ്യ മാധവന് ബാലതാരമായി എത്തിയ കാവ്യ മാധവന് ഇപ്പോള് മലയാളി പ്രേക്ഷകരുടെ പ്രിയപ്പെട്ട നടിമാരില് ഒരാളാണ്. മലയാളം വിട്ട് മറ്റൊരു ഇന്റസ്ട്രിയെ കുറിച്ച് ചിന്തിക്കാത്ത കാവ്യ ഒരു സിനിമയ്ക്ക് വേണ്ടി വാങ്ങുന്നത് 17 മുതല് 25 ലക്ഷം രൂപ വരെയാണ്. പ്രിയാമണി പാലക്കാടുകാരിയായ പ്രിയാമണി ഇപ്പോള് മലയാളത്തിന് പുറമെ തെലുങ്കിലും കന്നടയിലും തമിഴിലും അറിയപ്പെടുന്ന നടിയാണ്. ചെന്നൈ എക്‌സപ്രസ് എന്ന ചിത്രത്തിലൂടെ ബോളിവുഡിലും സാന്നിധ്യമറിയിച്ചു. പരുത്തിവീരന് എന്ന തമിഴ് ചിത്രത്തിലൂടെ ദേശീയ പുരസ്‌കാരവും സ്വന്തമാക്കിയ പ്രിയാമണി ഒരു മലയാള സിനിമയില് അഭിനയിക്കുന്നതിന് വാങ്ങുന്നത് 20 മുതല് 25 ലക്ഷം വരെയാണ്. ലക്ഷ്മി മേനോന് രഘുവിന്റെ സ്വന്തം റസിയ എന്ന മലയാള സിനിമയിലൂടെ വെള്ളിത്തിരയില് അരങ്ങേറ്റം കുറിച്ച ലക്ഷ്മി മേനോന് ഇപ്പോള് തമിഴകത്ത് തിരക്കുള്ള നടിമാരില് ഒരാളാണ്. അവതാരം എന്ന ജോഷി ചിത്രത്തിലൂടെ വീണ്ടും മലയാള സിനിമയില് സാന്നിധ്യം അറിയിച്ച ലക്ഷ്മി ഒരു സിനിമയ്ക്ക് വേണ്ടി വാങ്ങുന്നത് 20 മുതല് 35 ലക്ഷം രൂപവരെയാണ്. മീര ജാസ്മിന് തെന്നിന്ത്യയില് ഏറ്റവും ഡിമാന്റുള്ള നടിമാരില് ഒരാളായിരുന്നു മീര ജാസ്മിനും. നിരവധി സ്ത്രീപക്ഷ ചിത്രങ്ങളിലും വേഷമിട്ട മീര ഒത്തിരി പുരസ്‌കാരങ്ങളും നേടി. 25 ലക്ഷം മുതല് മുപ്പത് ലക്ഷം വരെയാണ് മീരയുടെ പ്രതിഫലം. എന്നാല് നടിയിപ്പോള് വളരെ സെലക്ടീവാണ്. അമല പോള് ലാല് ജോസിന്റെ നീലത്താമര എന്ന ചിത്രത്തിലൂടെ വെള്ളിത്തിരയില് എത്തിയ അമല പോള് വളരെ പെട്ടന്നാണ് തമിഴിലും തെലുങ്കിലും തിരക്കുള്ള നടിയായി മാറിയത്. മൈന എന്ന ചിത്രത്തിലൂടെ തമിഴകത്ത് അമലയുടെ കരിയര് ഗ്രാഫ് ഉയര്‍ന്നു. സംവിധായകന് എഎല് വിജയ് യുമായുള്ള വിവാഹ ശേഷവും അഭിനയം തുടരുന്ന അമല ഒരു സിനിമയ്ക്ക് വേണ്ടി വാങ്ങുന്നത് മുപ്പത് ലക്ഷം മുതല് ഒരു കോടിവരെയാണ്. നയന്‍താര തെന്നിന്ത്യയില് ഏറ്റവും ഉയര്‍ന്ന പ്രതിഫലം വാങ്ങുന്ന നായികമാരില് മുന്നിലാണ് നയന്‍താര. തമിഴിലും തെലുങ്കിലും അഭിനയിക്കാന് ഒരു കോടിമുതല് ഒന്നരക്കോടിവരെയാണ് ഈ തിരുവല്ലക്കാരിയുടെ പ്രതിഫലം. എന്നാല് മലയാളത്തില് 35 ലക്ഷം മുതല് ഒരു കോടിവരെയാണത്രെ താരത്തിന്റെ പ്രതിഫലം മഞ്ജു വാര്യര് തിരിച്ചുവരവില് ഏറ്റവും ഡിമാന്റുള്ള നടിയാണ് മഞ്ജു വാര്യര്. അതുകൊണ്ട് തന്നെ പ്രതിഫലവും താരം ഉയര്‍ത്തി. ഒത്തിരി സ്ഥാപനങ്ങളുടെ ബ്രാന്റ് അംബാസഡര് കൂടെയായ മഞ്ജു ഒരു ചിത്രത്തിന് ആവശ്യപ്പെടുന്നത് 50 ലക്ഷം രൂപയാണത്രെ.\nLast edited by sandeep on Thu Aug 06, 2015 5:05 pm; edited 1 time in total\nSubject: Re: താരങ്ങളുടെ പ്രതിഫലം Tue May 26, 2015 2:49 pm\nSubject: Re: താരങ്ങളുടെ പ്രതിഫലം Tue May 26, 2015 2:50 pm\nee manjoonokkeaaelum 50 lacham kodukkumo\nSubject: Re: താരങ്ങളുടെ പ്രതിഫലം Tue May 26, 2015 2:52 pm\nenth kondu koduthoodaa nayakanmaar okke cr aanu vaangikkunnathu....\nnayansinu3kodi aanathre telungil\nSubject: Re: താരങ്ങളുടെ പ്രതിഫലം Tue May 26, 2015 2:53 pm\nnalla manmani polulla naayikamaaar paathi kaaasinabhinayikkaan nikkumbozhaa amabthokke koduthu manjooone\nSubject: Re: താരങ്ങളുടെ പ്രതിഫലം Tue May 26, 2015 2:54 pm\nthamanna, kajal agarwal, thrisha okke 1-2cr aa vaangikkunnathu\nLast edited by sandeep on Tue May 26, 2015 2:56 pm; edited 1 time in total\npand raja hindusthani hit aayappo karishma 1 cr aayirunnu medichondirunnathathre...karishama aanu aadyamaayi kodikal medicha india nadi\nSubject: Re: താരങ്ങളുടെ പ്രതിഫലം Tue May 26, 2015 2:55 pm\nmanaimani poolulla nadaimaar...araa avar\nSubject: Re: താരങ്ങളുടെ പ്രതിഫലം Tue May 26, 2015 2:56 pm\nnaayikamaarkkokke ennaa irikkunnu role padamsil....oru pattu dance chinungal theernnu...athinu 1 kodiyo\nSubject: Re: താരങ്ങളുടെ പ്രതിഫലം Tue May 26, 2015 2:57 pm\nsruthi hassan and asin okke 1 cr aa vaangikkunnathu\n30 vayathinileee..... 83 make ... 84 release\nSubject: Re: താരങ്ങളുടെ പ്രതിഫലം Tue May 26, 2015 2:58 pm\nSubject: Re: താരങ്ങളുടെ പ്രതിഫലം Tue May 26, 2015 3:01 pm\nപ്രതിഫലത്തിലെ ഒന്നാം നിരക്കാര്\nകജോളിന്റെ പ്രതിഫലത്തുക പുറത്ത് വന്നതോടെ നായികമാരുടെ പ്രതിഫലം സംബന്ധിച്ച് ബോളിവുഡ് ചൂടേറിയ ചര്‍ച്ചയിലാണ്. ഇന്ത്യയിലെ ഏറ്റവും വലിയ ചലച്ചിത്രവ്യവസായം എന്നത് മാത്രമല്ല, വിദേശരാജ്യങ്ങളിലും ഇന്ത്യന് സിനിമകള് ബോക്‌സ് ഓഫീസ് കളക്ഷനില് മുന്‍പന്തിയിലെത്താറുണ്ട്. നായകന്മാര് ഒറ്റപ്പെട്ട വിജയങ്ങളിലൂടെ പ്രതിഫലം കൂട്ടുമ്പോള് നായികമാര്‍ക്ക് മുതല്‍ക്കൂട്ട്, വിജയങ്ങളും അനുഭവസമ്പത്തുമാണ്.\n1. ഐശ്വര്യ റായ്\nലോകത്തെ ഏറ്റവും സുന്ദരിയായ സ്ത്രീ എന്ന് ഏഞ്ജലീന ജോളി പോലും വാഴ്ത്തിയ ഐശ്വര്യ റായ് തന്നെയാണ് പ്രതിഫലക്കാര്യത്തിലും ഒന്നാമത്. കൂടുതലും ഹിന്ദി ചിത്രങ്ങളിലാണ് അഭിനയിച്ചിട്ടുള്ളതെങ്കിലും ഐശ്വര്യക്ക് ഏറ്റവും അധികം പ്രതിഫലം നേടിക്കൊടുത്തത് യന്തിരന് എന്ന തമിഴ് ചിത്രമാണ്.6കോടി രൂപയാണ് യന്തിരനിലെ അഭിനയത്തിന് ഐശ്വര്യക്ക് ലഭിച്ചത്\nസിനിമയിലെത്തി 20 വര്‍ഷം പിന്നിട്ട കജോള് അന്നും ഇന്നും വിജയ നായികയാണ്. രോഹിത് ഷെട്ടി ചിത്രം ദില്‍വാലെയിലൂടെ വീണ്ടും അഭിനയരംഗത്തെത്തുന്ന കജോളിന്റെ പുതിയ പ്രതിഫലം5കോടിയാണ്.\nതെന്നിന്ത്യന് ഭാഷകളിലൊന്നും കരീന അഭിനയിച്ചിട്ടില്ല. ബോളിവുഡില് നിന്ന് തന്നെ കരീനയ്ക്ക്5കോടി പ്രതിഫലം ലഭിക്കുന്നുണ്ട്. അടുത്ത കാലത്തിറങ്ങിയ കരീനയുടെ ചിത്രങ്ങളെല്ലാം ബോക്‌സ് ഓഫീസില് വിജയം നേടിയെന്നതാണ് കരീനയെ ബി ടൗണിന്റെ പ്രിയങ്കരിയാക്കുന്നത്\n4. പ്രിയങ്ക ചൊപ്ര\nമിസ് വേള്‍ഡ് പദവി നേടി ബോളിവുഡിലെത്തി. തെലുങ്ക്, തമിഴ് ചിത്രങ്ങളില് അഭിനയിച്ചിട്ടുണ്ടെങ്കിലും ഏറെയും ചിത്രങ്ങള് ബോളിവുഡിലാണ്. നാലരക്കോടിയാണ് പ്രിയങ്കയുടെ പ്രതിഫലം\nകഴിഞ്ഞ രണ്ട് വര്‍ഷങ്ങള് നോക്കിയാല് വാണിജ്യ വിജയവും നിരൂപക ശ്രദ്ധയും നേടിയ ചിത്രങ്ങളിലൂടെ ബോളിവുഡിന്റെ ഒന്നാം നമ്പര് താരം. സിനിമയിലെത്തി ആറ് വര്‍ഷം പിന്നിടുമ്പോള് ദീപികയുടെ പ്രതിഫലം നാല് കോടിയാണ്.\n6. കത്രീന കൈഫ്\nഹിന്ദി, തമിഴ്, മലയാളം ചിത്രങ്ങളില് അഭിനയിച്ചിട്ടുണ്ട്. മോഡലിംഗിലൂടെ അഭിനയരംഗത്തെത്തി. 3.5 കോടിയാണ് കത്രീനയുടെ ഉയര്‍ന്ന പ്രതിഫലം. എന്നാല് തുടര്‍ച്ചയായ വിജയങ്ങള് നേടിയതോടെ കത്രീന5കോടിയോളം ആവശ്യപ്പെടുന്നതായാണ് അനൗദ്യോഗിക വിവരങ്ങള്\n7. അസിന് തോട്ടുങ്കല്\nസത്യന് അന്തിക്കാട് ചിത്രത്തിലൂടെ അഭിനയരംഗത്തെത്തി ബോളിവുഡ് വരെ എത്തിയ താരം. അഭിനയിച്ച തമിഴ്, ഹിന്ദി ചിത്രങ്ങളെല്ലാം ഹിറ്റായതോടെ 3.5 കോടി വരെ പ്രതിഫലം നേടുന്നു.\n8. ബിപാഷ ബസു\nരണ്ട് കോടിയോളമാണ് ബിപാഷ ബസുവിന്റെ പ്രതിഫലത്തുക. ബോളിവുഡ് ചിത്രങ്ങളില് സജീവം. തമിഴ്, തെലുങ്ക് ചിത്രങ്ങളിലും അഭിനയിച്ചിട്ടുണ്ട്.\n9. വിദ്യ ബാലന്\nമികച്ച നടിക്കുള്ള ദേശീയ അവാര്‍ഡ് വരെ നേടിയ അഭിനേത്രി. സിനിമയ്ക്കു വേണ്ടി എത്ര കഠിനാധ്വാനം ചെയ്യാനും തയ്യാറാകുന്ന താരം. കഴിഞ്ഞ വര്‍ഷം ഇറങ്ങിയ ശാദി കെ സൈഡ് ഇഫക്ട്, ബോബി ജാസൂസ് അടക്കമുള്ള ചിത്രങ്ങള് പരാജയപ്പെട്ടു. പ്രതിഫലം രണ്ട് കോടി.\nപെട്ടെന്നുള്ള വളര്‍ച്ചയാണ് സൊനാക്ഷിയുടെ പ്രത്യേകത. 1.5 കോടി പ്രതിഫലം ഇപ്പോള് വാങ്ങുന്നു.\nSubject: Re: താരങ്ങളുടെ പ്രതിഫലം Tue May 26, 2015 3:03 pm\naa panamokke evar okke evide kondooyi thallunnu\nSubject: Re: താരങ്ങളുടെ പ്രതിഫലം Tue May 26, 2015 3:05 pm\nsreenivasan aa padathil paranjath corerct thanne aavum...ivarkk kittunna varumanathinte valiyoru pank avarude aadambara jeevithathinu chilavaakille (athippo nammalum angane thenne aanallo)...\nennalum kodikal okke kure kooduthalaa\nSubject: Re: താരങ്ങളുടെ പ്രതിഫലം Tue May 26, 2015 3:07 pm\nAccording to the recent buzz, Deepika is being offered the biggest paycheck in the film industry as the producer’s line up to sign her for films, thereby making her Bollywood's highest paid actress.\nOn the contrary, other actresses like Katrina Kaif, Priyanka Chopra or Kareena Kapoor charge upto2to3crores for each film.\nBut withafew film exceptions, these actresses have raked in the moolah big time, like Kareena Kapoor Khan supposedly charged 8 crores for Heroine and PeeCee took9crores for Zanjeer.\nSubject: Re: താരങ്ങളുടെ പ്രതിഫലം Tue May 26, 2015 3:08 pm\nSubject: Re: താരങ്ങളുടെ പ്രതിഫലം Tue May 26, 2015 3:09 pm\nDespite deliveringawhole lot of flops in her career, Kareena Kapoor Khan has managed to deliver on star power. Bebo reportedly charged 8 crores for Heroine.\nSubject: Re: താരങ്ങളുടെ പ്രതിഫലം Tue May 26, 2015 3:10 pm\nPriyanka Chopra is now an international popstar and her fees mimic her star status. Reportedly, Priyanka Chopra charged over9crores for her role in Zanjeer.\nShe might not be the most talented actresses out there but her presence inafilm ensures people throng to the nearest multiplex. Katrina Kaif now charges4crores and upwards for films and endorsements.


ഭൂമി പോലെ രണ്ട് ഗ്രഹങ്ങള് • ഇ വാർത്ത | evartha\nഭൂമി പോലെ രണ്ട് ഗ്രഹങ്ങള്\nഭൂമിയിലേതു പോലെ ജീവന്റെ തുടിപ്പ് കാണാന് സാധ്യതയുള്ള കണ്ട് ഗ്രഹങ്ങളെ കണ്ടെത്തിയതായി നാസ അറിയിച്ചു. ഭൂമിയില് നിന്നും 1,200 പ്രകാശ വര്‍ഷമകലെയുള്ള ഒരു നക്ഷത്രത്തെ വലം വയ്ക്കുകയാണ് ഈ ഗ്രഹങ്ങള്. നാസയുടെ കെപ്ലര് പര്യവേഷണത്തിന്റെ ഭാഗമായി കണ്ടെത്തിയ വിവരങ്ങളാണ് ഭൂമിയ്ക്കു സമാനമായ രണ്ടു ഗ്രഹങ്ങളുടെ കണ്ടെത്തലിലേയ്ക്കു നയിച്ചത്. നക്ഷത്രത്തിന് കെപ്ലര് -62 എന്നാണ് പേരിട്ടിരിക്കുന്നത്. ആകെ അഞ്ചു ഗ്രഹങ്ങളാണ് സൂര്യനെപ്പോലുള്ള ഈ നക്ഷത്രത്തെ വലം വയ്ക്കുന്നത്. ഇവയില് നാലെണ്ണം ഭൂമിയെക്കാള് വലിപ്പം കൂടിയ സൂപ്പര് എര്‍ത്ത് എന്ന വിഭാഗത്തിലാണ് വരുന്നത്. ഒരെണ്ണത്തിന് സൗരയൂഥത്തിലെ ചൊവ്വാ ഗ്രഹത്തിന്റെ വലിപ്പമാണ് (ഭൂമിയുടെ പകുതി വലിപ്പം).\nഭൂമിയുമായി സമാനതകളുണ്ടെന്ന് കണ്ടെത്തിയ രണ്ടു ഗ്രഹങ്ങള്‍ക്ക് കെപ്ലര് 62-എഫ്, കെപ്ലര് 62- ഇ എന്നിങ്ങനെയാണ് പേരു നല്‍കിയിരിക്കുന്നത്. കെപ്ലര് 62 എഫിന് ഭൂമിയുടേതില് നിന്ന് കുറച്ചു മാത്രം വലിപ്പമേയുള്ളു. നക്ഷത്രത്തില് നിന്നു വരുന്ന 41 ശതമാനം ചൂട് കെപ്ലര് 62 എഫിനും 121 ശതമാനം കെപ്ലര് 62 ഇയ്ക്കും കിട്ടുന്ന ദൂരത്തിലാണ് അവ സ്ഥിതി ചെയ്യുന്നതെന്നാണ് കണ്ടെത്തിയിരിക്കുന്നത്. കെപ്ലര് 62 എഫില് ജലത്തിന് ഒഴുകാന് കഴിയുമെന്നും ഭൂമിയെപ്പോലെ കട്ടിയായ പ്രതിലമായിരിക്കും ഉണ്ടാകുകയെന്നും നാസയുടെ റിപ്പോര്‍ട്ടില് പറയുന്നു. കെപ്ലര് 62 ഇ മാതൃ നക്ഷത്രത്തിനോട് കുറച്ചു കൂടി അടുത്താണെങ്കിലും അതും ജീവനു അതിജീവിക്കാന് കഴിയുന്ന ദൂരത്തിലാണ്. കെപ്ലര് 62 എഫിനേക്കാള് വലിപ്പം കൂടുതലാണ് ഈ ഗ്രഹത്തിനുള്ളത്. ഇതിന്റെ വലിപ്പം കൊണ്ടു തന്നെ സമുദ്രത്താല് ചുറ്റപ്പെട്ട ജലത്തിന്റെ ഒരു ലോകമാകാന് ഈ ഗ്രഹത്തിനു കഴിയുമെന്നാണ് കണക്കു കൂട്ടല്.\nഈ ഗ്രഹങ്ങളെ ഒന്നും തന്നെ നേരിട്ടു കണ്ടെത്താന് കെപ്ലര് ടെലസ്‌കോപിനു കഴിഞ്ഞിട്ടില്ല. ഇവ വലംവയ്ക്കുന്ന കെപ്ലര് 62 നക്ഷത്രം പ്രത്യേക ഇടവേളകളില് മങ്ങുന്നതില് നിന്നുമാണ് ഗ്രഹങ്ങളുടെ സാന്നിദ്ധ്യം മനസ്സിലാക്കിയത്.\nTopics: kepler mission NASA


Ex MLA K.J George passed away | ചാലക്കുടി മണ്ഡലത്തെ പ്രതിനിധികരിച്ച് സഭയിൽ എത്തിയത് രണ്ട് തവണ: പാർട്ടി പിളർന്നപ്പോഴും കോൺഗ്രസിനൊപ്പം തന്നെ ഉറച്ചു നിന്നു; രാഷ്ട്രീയ ജീവിതം പൂർണമായി അവസാനിച്ചതോടെ ജീവിതം പുസ്തകവായനയ്ക്കായി മാറ്റിവെച്ചു; മുൻ എംഎ‍ൽഎ.യും സോഷ്യലിസ്റ്റ് നേതാവുമായിരുന്ന കെ.ജെ. ജോർജ് ഓർമയാകുമ്പോൾ - MarunadanMalayalee.com\nMarch 21, 202006:09 AM IST Permalink\nതൃശ്ശൂർ: മുൻ എംഎ‍ൽഎ.യും സോഷ്യലിസ്റ്റ് നേതാവുമായിരുന്ന കെ.ജെ. ജോർജ് (85) അന്തരിച്ചു. ചിറ്റിലപ്പിള്ളി കുഞ്ഞാപ്പുവീട്ടിൽ വെള്ളിയാഴ്ച രാത്രി പത്തരയോടെയായിരുന്നു അന്ത്യം. 1977-ൽ തൃശ്ശൂർ, 1987, 1991 വർഷങ്ങളിൽ ചാലക്കുടി നിയോജകമണ്ഡലങ്ങളിൽനിന്നാണ് എംഎ‍ൽഎയായി സഭയിൽ എത്തി. 1955-ൽ കോൺഗ്രസിലൂടെയാണ് രാഷ്ട്രീയപ്രവേശനം. പാർട്ടി പിളർന്നപ്പോൾ സംഘടനാ കോൺഗ്രസിനൊപ്പം നിന്നു. 1977-ൽ സംഘടനാ കോൺഗ്രസും ജനസംഘവും ചേർന്ന് രൂപവത്കരിച്ച ജനതാപാർട്ടിയുടെ പ്രതിനിധിയായി തൃശ്ശൂരിലായിരുന്നു ആദ്യജയം. ജനതാ പ്രതിനിധിയായി നിന്നതോടെ പിന്നീട് ചാലക്കുടി മണ്ഡലത്തിലും വിജയിച്ചിരുന്നു.\n2011-ലെ നിയമസഭാ തിരഞ്ഞെടുപ്പോടെ രാഷ്ട്രീയം തീർത്തും അവസാനിപ്പിച്ചു. പിന്നീടുള്ള ജീവിതം പുസ്തകവായനയ്ക്കായി മാറ്റിവെയ്ക്കുകയായിരുന്നു. 1934 ഡിസംബർ ഒന്നിന് തൃശ്ശൂരിലാണ് ജനനം. പിതാവ്: ജോസഫ്. അമ്മ: താണ്ടു. സഹോദരങ്ങൾ: കെ.ജെ. കൊച്ചപ്പൻ, കെ.ജെ. റോസി, പരേതരായ കെ.ജെ. ജോസഫ്, കെ.ജെ. മേരി. ശവസംസ്‌കാരം ശനിയാഴ്ച അഞ്ചിന് തൃശ്ശൂർ ലൂർദ്പള്ളി സെമിത്തേരിയിൽ.


Sudinam Online | Malayalam news website from Kannur News Paper Sudinam Kannur ഹേയ് മന്ത്രി… 87 രൂപയുടെ കോഴിയെവിടെ..! – Sudinam Online | Malayalam news website from Kannur News Paper Sudinam Kannur.\nഹേയ് മന്ത്രി… 87 രൂപയുടെ കോഴിയെവിടെ..!\nഒരുമാസം മുമ്പ് 70 രൂപ വിലയുണ്ടായിരുന്ന കോഴി വിലയാണ് ഇപ്പോള് ഇരട്ടിയോളം ഉയര്‍ന്നിരിക്കുന്നത്.\nPublished On:May 11, 2018 | 10:24 am\nകൂത്തുപറമ്പ്: ഇറച്ചിക്കോഴിയുടെ വില എങ്ങും കുതിക്കുകയാണ്. വില നിയന്ത്രിക്കാന് നടപടിയെടുക്കാതെ സര്‍ക്കാര് മൗനം പാലിക്കുകയാണ്. തമിഴ്‌നാട്ടിലെ ഇറച്ചിക്കോഴി ഉല്‍പ്പാദനത്തില് കുറവുണ്ടായതോടെയാണ് കേരളത്തില് കോഴിയിറച്ചിയുടെ വില കുത്തനെ ഉയരാന് കാരണമെന്നാണ് പറയുന്നത്.\nനിലവില് 140-150 രൂപവരെയായി. ഒരാഴ്ച മുമ്പ് 100 രൂപയ്ക്ക് താഴെയായിരുന്നു വില. ഒരുമാസം മുമ്പ് 70 രൂപ വിലയുണ്ടായിരുന്ന കോഴി വിലയാണ് ഇപ്പോള് ഇരട്ടിയോളം ഉയര്‍ന്നിരിക്കുന്നത്. ഇറച്ചിക്കോഴികള്‍ക്കായി കേരളം പ്രധാനമായി ആശ്രയിക്കുന്നത് തമിഴ്‌നാടിനെയാണ്. അതുകൊണ്ട് തന്നെ കോഴിയുടെ വിലനിയന്ത്രിക്കുന്നതും തമിഴ്‌നാട്ടിലെ മൊത്തവ്യാപാരികളാണ്.\nതമിഴ്‌നാട്ടില് കോഴി കര്‍ഷകര്‍ക്ക് സര്‍ക്കാര് നല്‍കിയിരുന്ന കോഴിത്തീറ്റ, വൈദ്യുതി എന്നിവയുടെ സബ്‌സിഡി നിര്‍ത്തലാക്കിയതിനാല് ഉല്‍പ്പാദന ചെലവിലുണ്ടായ വര്‍ദ്ധനവാണ് കോഴിവില ഉയരാന് കാരണമായതത്രെ. മാത്രവുമല്ല സബ്‌സിഡികള് ഇല്ലാതായതോടെ ഉല്‍പ്പാദന ചെലവിലുണ്ടായ വര്‍ദ്ധനവ് കാരണം നിരവധി കര്‍ഷക ഫാമുകള് അടച്ചുപൂട്ടുകയും ചയ്തു. ഇതോടെ ഉല്‍പ്പാദനത്തിലുണ്ടായ കുറവ് വിലകൂടാന് കാരണമായിട്ടുണ്ട്. കേരളത്തില് ഇറച്ചിക്കോഴിയുടെ ഉല്‍പ്പാദനം കുറഞ്ഞതും പ്രതിസന്ധിക്ക് കാരണമായി.\nജി എസ് ടി നടപ്പിലാക്കിയതോടെ കോഴിത്തീറ്റകള്‍ക്കും മരുന്നുകള്‍ക്കും വില കൂടിയതും ഇതിന് പുറമെ കാരണമായി കോഴിക്കച്ചവടക്കാര് ചൂണ്ടിക്കാട്ടുന്നു.\nകോഴിയിറച്ചിയുടെ വിലകൂടിയ സാഹചര്യത്തില് ചിക്കന് ബിരിയാണിയും ചിക്കന് വിഭാവങ്ങളും അടക്കമുള്ളവയ്ക്ക് ഹോട്ടലുകളിലും വില കൂട്ടേണ്ട സാഹചര്യമാണ് നിലവിലുള്ളതെന്ന് ഹോട്ടലുടമകള് പറയുന്നു.\nഎന്നാല് ജി എസ് ടി നടപ്പിലാക്കിയതോടെ ദിനംപ്രതിയുള്ള ചിക്കന് വില വര്‍ദ്ധനവ് ഉപഭോക്താക്കളെ വലയ്ക്കുകയാണ്. വില നിയന്ത്രിക്കുന്നതിന് സര്‍ക്കാര് നടപടി സ്വീകരിക്കുന്നില്ലെന്ന ആക്ഷേപത്തിനൊപ്പം 87 രൂപയ്ക്ക് ഇറച്ചിക്കോഴി ലഭിക്കും എന്ന മന്ത്രിയുടെ പ്രഖ്യാപനവും ഇതോടെ പാഴ്‌വാക്കായി മാറുകയാണ്. വിലവര്‍ദ്ധനവ് ഇനിയും തുടര്‍ന്നാല് വ്യാപാരത്തെ ബാധിക്കുമെന്നാണ് ഇറച്ചിക്കോഴി വ്യാപാരികളായ സജീര്, ആഷിക്, റാഷിദ് എന്നിവര് പറയുന്നത്.


‘ഈശ്വരൻ’ നാളെ യുഎഇയിൽ\nമനോരമ ലേഖകൻ January 13, 2021 11:04 AM IST\nദുബായ് ∙ പൊങ്കലിനോട് അനുബന്ധിച്ച് മറ്റൊരു ബിഗ് ബജറ്റ് തമിഴ് ചിത്രം കൂടി യുഎഇയിലേക്ക്. ചിമ്പു (സിലമ്പരസൻ) നായകനാകുന്ന 'ഈശ്വരൻ' ഗോൾഡൻ സിനിമാസ് ആണ് എത്തിക്കുന്നത്. റിലീസിങ് നാളെ. മനോരമ വായനക്കാരിൽ നിന്നു തിരഞ്ഞെടുക്കപ്പെടുന്നവർക്ക് സൗജന്യ ടിക്കറ്റ് ലഭിക്കും.\nയുഎഇയിലെ എല്ലാ വോക്സ് സിനിമാസിലും ഇഷ്ടമുള്ള ദിവസം ഈ സിനിമ കാണാം. ഇതോടൊപ്പമുള്ള ചോദ്യത്തിന് ശരിയായ ഉത്തരം നൽകുന്നവരിൽ നിന്നു തിരഞ്ഞെടുക്കപ്പെടുന്ന ഭാഗ്യശാലികൾക്കു2ടിക്കറ്റ് വീതം നൽകും. ചോദ്യം: 2002ൽ പിതാവ് ടി. രാജേന്ദർ സംവിധാനം ചെയ്ത് സിലമ്പരസൻ പ്രധാന കഥാപാത്രത്തെ അവതരിപ്പിച്ച ആദ്യ ചിത്രം. ഉത്തരം വാട്സാപ് ചെയ്യുക. നമ്പർ: 055 7964490.


ലോകത്തെ സ്വാധീനിച്ച 50 വനിതാ എഞ്ചിനീയര്‍മാരില് ഒരാളായി മലയാളികളുടെ അഭിമാനം നികിത ഹരി; കേംബ്രിഡ്ജ് സര്‍വകലാശാലയുടെ അരക്കോടിയുടെ സ്‌കോളര്‍ഷിപ്പിലെ ഗവേഷണവും വിജയം; വീണ്ടും ലോകത്തിന്റെ നെറുകയില് - BIGNEWSLIVE | Latest Malayalam News\nലോകത്തെ സ്വാധീനിച്ച 50 വനിതാ എഞ്ചിനീയര്‍മാരില് ഒരാളായി മലയാളികളുടെ അഭിമാനം നികിത ഹരി; കേംബ്രിഡ്ജ് സര്‍വകലാശാലയുടെ അരക്കോടിയുടെ സ്‌കോളര്‍ഷിപ്പിലെ ഗവേഷണവും വിജയം; വീണ്ടും ലോകത്തിന്റെ നെറുകയില്\nമലയാളികളുടെ അഭിമാനം നികിത ഹരിയെത്തേടി വീണ്ടും മികവിന്റെ പൊന്‍തൂവല്.\nin Kerala News, Stories, World News\nലണ്ടന്: ടെലഗ്രാഫ് ലോകത്തെ ഏറ്റവും സ്വാധീനിച്ച 50 വനിതാ എഞ്ചിനീയര്‍മാരില് ഒരാളായി തെരഞ്ഞെടുത്ത മലയാളികളുടെ അഭിമാനം നികിത ഹരിയെത്തേടി വീണ്ടും മികവിന്റെ പൊന്‍തൂവല്. അമ്പത് ലക്ഷം രൂപയുടെ സ്‌കോളര്‍ഷിപ്പ് നേടി കേംബ്രിഡ്ജ് സര്‍വകലാശാലയില് എത്തിയ നികിത വ്യത്യസ്തമായ മേഖലയില് ഡോക്ടറേറ്റ് സ്വന്തമാക്കി വീണ്ടും ലോകത്തെ തന്നെ അത്ഭുതപ്പെടുത്തിയിരിക്കുകയാണ്.\nകോഴിക്കോട് വടകര സ്വദേശിനിയാണ് നികിത. വടകര ഇന്റക് ഇന്‍ഡസ്ട്രീസ് ഉടമ ഹരിദാസിന്റെയും ഗീതയുടെയും മൂത്തമകളാണ് നികിത. 2013-ലാണ് കേംബ്രിജില് ഗവേഷണം ആരംഭിച്ചത്. അധികമാരും കൈവെച്ചിട്ടില്ലാത്ത മേഖലയിലാണ് നികിതയുടെ ഗവേഷണം പൂര്‍ത്തിയാക്കിയത്.\nപാരമ്പര്യ ഊര്‍ജസ്രോതസ്സുകളെ വൈദ്യുത ഗ്രിഡുമായി ബന്ധിപ്പിക്കുമ്പോളുണ്ടാകുന്ന പ്രസരണനഷ്ടം കുറയ്ക്കാന് പോന്ന ഉപകരണങ്ങള് വികസിപ്പിക്കുന്നതുമായി ബന്ധപ്പെട്ടായിരുന്നു നികിതയുടെ ഗവേഷണം. ഗവേഷണത്തിനൊടുവില് ഇലക്ട്രോണിക് ഉപകരണങ്ങളില് സിലിക്കോണിനു പകരം ഗാലിയം ഉപയോഗിക്കാമെന്ന് കണ്ടെത്തിയിരിക്കുകയാണ് നികിത.\nഭാവിയില് ഇലക്ട്രോണിക് ഉപകരണങ്ങളെ കൂടുതല് ചെറുതാക്കാനും താപവികിരണം കൂടുതല് പുറത്തേക്ക് വിടാനും സഹായിക്കുന്ന തരത്തില് നിര്‍മിക്കാനുതകുന്നതാണ് നികിതയുടെ കണ്ടെത്തല്. നേട്ടത്തിന് പിന്നാലെ ഓക്സ്ഫോര്‍ഡ് യൂണിവേഴ്സിറ്റിയില് ശാസ്ത്രപഠനത്തിനായി ചേരുകയാണ് അടുത്ത ലക്ഷ്യമെന്ന് നികിത ഫേസ്ബുക്കില് കുറിച്ചു.\nനേരത്തെ ബ്രിട്ടീഷ് രാജ്ഞിയുടെ പ്രത്യേക ക്ഷണിതാവായും ഫോബ്സ് മാഗസിന് തയ്യാറാക്കിയ യൂറോപ്പിലെ ശാസ്ത്രവിഭാഗത്തിലെ നേട്ടം കൊയ്തവരുടെ 30 അംഗ പട്ടികയില് ഇടംപിടിച്ചും നികിത അഭിമാനനേട്ടം സ്വന്തമാക്കിയിരുന്നു.\nTags: Keralanikitha haripravasiworld\nകല്‍ക്കരി ഖനി അപകടം: 19 പേര് കൊല്ലപ്പെട്ടു, അവശേഷിക്കുന്നത് രണ്ട് പേര് മാത്രം! തിരച്ചില് തുടരുന്നു\nഅലോക് വര്‍മ്മയ്‌ക്കെതിരെ സിബിഐ അന്വേഷണം\nഇന്ധന വില വീണ്ടും വര്‍ധിച്ചു..! വില നിലവാരം ഇങ്ങനെ\nപകല് വില്ലേജ് ഓഫീസില്; രാത്രി ചായക്കൂട്ടുകള്‍ക്കിടയില്! തിരക്ക് നിറഞ്ഞ ജീവിതത്തിലും ചിത്ര രചനയെ നെഞ്ചോട് ചേര്‍ന്ന് രാധാകൃഷ്ണന്\nരാഷ്ട്രീയ മര്യാദയെന്തെന്ന് ബിജെപിയെ പഠിപ്പിച്ച് രാഹുല് ഗാന്ധി;റിപ്പബ്ലിക് പരേഡില് തന്നെ വെറും കാഴ്ചക്കാരനാക്കി ഒതുക്കിയവര്‍ക്ക് രാഹുല് നല്‍കിയ മറുപടി


കരുണയാണ് മഹത്ത്വം | 23May2020\n# ഹുസൈൻ രണ്ടത്താണി\nഹൈദരാബാദ് പട്ടണത്തിലെ ഒരു തെരുവിലെ കുട്ടികൾ സംഘടിച്ചിരിക്കുന്നു. തങ്ങൾക്ക് ഈ പെരുന്നാളിന് പുത്തനുടുപ്പുവേണ്ടെന്ന് അവർ മാതാപിതാക്കളോട് നേരത്തേത്തന്നെ പറഞ്ഞു. പെരുന്നാൾ ആഘോഷിക്കാനും അവരില്ല. ഇതിന്റെ പണംകൊണ്ട് പരിസരത്ത് ലോക്ഡൗൺമൂലം പട്ടിണിയായ മനുഷ്യർക്ക് ഭക്ഷണമെത്തിക്കാനാണ് പ്ലാൻ. ‘െബംഗളൂർ മെയിൽ’ ആണ് ഈ വിവരം റിപ്പോർട്ടുചെയ്തത്. ഒട്ടുംതാമസിയാതെ മുതിർന്നവരും ഈ കാമ്പയിനിൽ ഒത്തുചേർന്നു. മനുഷ്യർ ലോകമെങ്ങും ദുരിതമനുഭവിക്കുമ്പോൾ എങ്ങനെയാണ് സന്തോഷിക്കുക? റംസാനിൽ നോമ്പെടുത്തതിന്റെ സന്തോഷം ഏതുവിശ്വാസിക്കുമുണ്ടാവും. ആ സന്തോഷമാണ് പെരുന്നാൾ.\nപുത്തനുടുപ്പ് അണിഞ്ഞ് അത്തർപൂശി പള്ളിയിൽച്ചെന്ന് പ്രാർഥിച്ച് പരസ്പരം ആലിംഗനംചെയ്ത് സുഭിക്ഷമായ ഭക്ഷണവും കഴിച്ച് സന്തോഷിക്കാനാണ് പെരുന്നാൾ. പക്ഷേ, ദുരിതക്കയത്തിലൂടെയാണ് നോമ്പ് കടന്നുപോയത്. പള്ളികളടച്ച് ആരാധനകളെല്ലാം വീട്ടിലൊതുക്കി മഹാമാരിയെ പ്രതിരോധിച്ചു. ദുരിതാശ്വാസപ്രവർത്തനങ്ങൾ നടത്തി. രക്ഷയ്ക്കായി അല്ലാഹുവിലേക്ക് കരംനീട്ടി. ഇനി പെരുന്നാളും അങ്ങനെത്തന്നെ. സന്തോഷങ്ങൾക്ക് അവധികൊടുത്ത്, ദുരിതമനുഭവിക്കുന്നവർക്ക് സ്നേഹംപകരാൻ കഴിഞ്ഞാൽ അതുതന്നെയാണ് ഏറ്റവുംവലിയ സന്തോഷം. അതിഥിതൊഴിലാളികളായും തൊഴിൽ നഷ്ടപ്പെട്ടവരായും എത്രപേർ നമുക്കുചുറ്റുമുണ്ട്. അവരുടെ വിശപ്പകറ്റാതെ വിശ്വാസി വയറുനിറയ്ക്കാൻ പാടില്ല.\nമദീനപള്ളിയിൽ പെരുന്നാൾപ്രാർഥന കഴിഞ്ഞിറങ്ങുമ്പോൾ തന്റെ കണ്ണിൽപ്പെട്ട അനാഥപ്പയ്യന്റെ ദുഃഖമകറ്റുകയാണ് നബി ആദ്യം ചെയ്തത്. അവന്റെ കൈപിടിച്ച് വീട്ടിൽ കൊണ്ടുചെന്ന് സ്വന്തംകൈകൊണ്ടുതന്നെ കുളിപ്പിച്ച് പുതുവസ്ത്രമണിയിച്ച് ഭക്ഷണം നൽകി. ആ കൊച്ചുമോൻ കുട്ടികളൊത്ത് കളിക്കുന്നത് കണ്ടുകൊണ്ടാണ് നബി പെരുന്നാളാഘോഷിച്ചത്. പെരുന്നാളിനുപോലും പട്ടിണിയുണ്ടോ എന്നന്വേഷിക്കാൻ വിശ്വാസി ബാധ്യസ്ഥനാണ്. അതാണല്ലോ ഫിത്തർ സക്കാത്തുതന്നെ ഏർപ്പെടുത്തിയത്. തന്റെ വീട്ടിൽ അന്നന്നത്തെ ഭക്ഷണത്തിനുള്ളത് കഴിച്ച് മിച്ചമുള്ളവർ അതിലൊരംശം പാവപ്പെട്ടവർക്ക് എത്തിക്കുന്നതാണ് ഫിത്തർ സക്കാത്ത്.\nസാമൂഹിക അകലം പാലിക്കാനുള്ള സർക്കാരുകളുടെ നിർദേശങ്ങൾ ശിരസ്സാവഹിച്ചാണ് വിശ്വാസികളും അല്ലാത്തവരും ജീവിച്ചത്. ആർക്കും അവരുടെ വിശ്വാസങ്ങൾക്കോ പ്രാർഥനയ്ക്കോ ഒരു കോട്ടവുമുണ്ടായില്ല. മതപണ്ഡിതൻമാരും പുരോഹിതൻമാരും അവസരത്തിനൊത്തുയർന്നു. പ്രവാചകൻ മദീനാപള്ളിയിലിരിക്കുമ്പോൾ അവിടെവന്ന ഒരു ദൗത്യസംഘത്തിലെ ഒരാൾക്ക് പകർച്ചവ്യാധിയുണ്ടെന്നറിഞ്ഞു. അയാൾക്ക് കൈകൊടുക്കാൻ വിസമ്മതിച്ചെന്നുമാത്രമല്ല; അദ്ദേഹത്തെ ദയാപൂർവം മാറ്റിനിർത്തുകയുംചെയ്തു. മരണത്തെ ആരും തേടിനടക്കരുതെന്നാണ് നബി ഉപദേശിച്ചത്. അതിനാൽ യാത്രകൾ നിയന്ത്രിക്കണം. രോഗികളെപ്പോലും സന്ദർശിക്കേണ്ടതില്ല. വേണ്ടപ്പെട്ടവർ മരിച്ചാലും പോകേണ്ടതില്ല. എല്ലാവർക്കും ദൈവകൃപയുണ്ടാവട്ടെ. പെരുന്നാൾ ആശംസകൾ.\nബാദ്‌ലിയിൽ റെയിൽവേ-മെട്രോ സ്റ്റേഷനുകളെ കൂട്ടിയിണക്കി കാൽനടപ്പാത\nന്യൂഡൽഹി : ബാദ്‌ലി റെയിൽവേ സ്റ്റേഷനെയും സമയ്‌പുർ ബാദ്‌ലി മെട്രോ സ്റ്റേഷനെയും ബന്ധപ്പെടുത്തി ..\nആസ്ബസ്റ്റോസ് ഷീറ്റുമേഞ്ഞ സ്കൂളുകൾക്ക് അംഗീകാരം ഇക്കൊല്ലം കൂടി\nവീഡിയോ കോൺഫറൻസിങ് ചലഞ്ചിൽ ആദ്യഘട്ടം കടന്ന് ആലപ്പുഴ കമ്പനി\nകേന്ദ്രസർവകലാശാല: അപേക്ഷത്തീയതി നീട്ടി\nകോവിഡ് പ്രതിരോധം: ഇനി നയിക്കേണ്ടത് വാർഡുതല സമിതികൾ\nനിർബന്ധ ക്വാറന്റീൻ ഒഴിവാക്കിയത് അശാസ്ത്രീയ നടപടി -എയിംസ് റസിഡന്റ് ഡോക്ടർമാർ\nശ്രമിക് തീവണ്ടിയുടെപേരിൽ കേരളഹൗസിൽ വിരുന്ന്\nഡൽഹിയിൽനിന്നുള്ള വിമാനങ്ങൾ പുറപ്പെടുന്നത് മൂന്നാം ടെർമിനലിൽ\nതക്കസമയത്ത് ചികിത്സകിട്ടാതെ കോവിഡ് ബാധിച്ച വയോധികൻ മരിച്ചു\nനഗരത്തിൽ ഒരാഴ്ചയ്ക്കുള്ളിൽ : കോവിഡ് മരണം 102


ഒരു ഗ്രൂപ്പില് 512 അംഗങ്ങള്, ഒരു സിനിമ മുഴുവന് അയക്കാം; സന്ദേശങ്ങൾ അഡ്മിന് നിയന്ത്രിക്കാം; പുത്തൻ അവതാരത്തിൽ വാട്സാപ്പ് – Koyilandy News\nഒരു ഗ്രൂപ്പില് 512 അംഗങ്ങള്, ഒരു സിനിമ മുഴുവന് അയക്കാം; സന്ദേശങ്ങൾ അഡ്മിന് നിയന്ത്രിക്കാം; പുത്തൻ അവതാരത്തിൽ വാട്സാപ്പ്\nനീണ്ടകാലത്തെ പരീക്ഷണങ്ങള്‍ക്കൊടുവില് ഉപയോക്താക്കള് കാത്തിരുന്ന ഫീച്ചറുകളുമായി ജനപ്രിയ ഇൻസ്റ്റന്റ് മെസേജിങ് പ്ലാറ്റ്‌ഫോമായ വാട്സ്ആപ്പ്. പ്രമുഖ മെസേജിങ് പ്ലാറ്റ്ഫോമുകളായ ടെലഗ്രാം, ഇന്‍സ്റ്റഗ്രാം, ഐമെസേജ് എന്നിവയിലെന്നപോലെ മെസ്സേജ് റിയാക്ഷൻ ഫീച്ചറാണ് ഇതില് പ്രധാനം. ഇനി വാട്സ്ആപ്പ് മസേജുകള്‍ക്കും ഇമോജി ഉപയോഗിച്ച് പ്രതികരിക്കാം. സന്ദേശങ്ങളിൽ ലോങ് പ്രസ് ചെയ്യുമ്പോൾ, മുകളിലായി മെസ്സേജ് റിയാക്ഷനുകൾ പ്രത്യക്ഷപ്പെടുന്ന വിധത്തിലാണ് ഫീച്ചർ ഒരുക്കിയിരിക്കുന്നത്.\nഫേസ്ബുക്ക് സി.ഇ.ഒ മാര്‍ക്ക് സക്കര്‍ബര്‍ഗ് ഇക്കാര്യം നേരത്തെ പ്രഖ്യാപിച്ചിരുന്നു. ആറ് ഇമോജി റിയാക്ഷനുകളാണ് വാട്സ്ആപ്പ് അവതരിപ്പിച്ചിരിക്കുന്നത്. ലൈക്ക്, ലവ്, സര്‍പ്രൈസ്, ചിരി, സങ്കടം, നന്ദി എന്നിവയാണവ. ഇത് മാറ്റാന് സാധിക്കില്ല. പതിയെ കൂടുതല് ഇമോജികള് ലഭ്യമാക്കും.\nരണ്ട് ജിബി വരെയുള്ള ഫയലുകൾ അയക്കാം\nവാട്സ്ആപ്പിന്റെ ഏറ്റവും വലിയ പോരായ്മയായിരുന്നു വലിയ ഫയലുകൾ ഷെയർ ചെയ്യാൻ കഴിയുന്നില്ല എന്നത്. പരമാവധി 100 എംബി വരെയുള്ള ഫയലുകൾ മാത്രമായിരുന്നു ഡോക്യുമെന്‍റ് രൂപത്തില് പങ്കുവെക്കാന് കഴിഞ്ഞിരുന്നത്. മറ്റ് ആപ്ലിക്കേഷനുകളും പ്ലാറ്റ്ഫോമുകളും ഉപയോഗിച്ചായിരുന്നു ഉപയോക്താക്കള് ഈ പ്രശ്നത്തിന് പലപ്പോഴും പരിഹാരം കണ്ടത്. എന്നാല്, ഇനി മുതല് വലിയ ഫയലുകള് അയക്കാന് ബുദ്ധിമുട്ടേണ്ട.\nസൈസ് കൂടിയ ഫയലുകളും ഇനി വാട്സ്ആപ്പ് വഴി കൈമാറാൻ സാധിക്കും. രണ്ട് ജിബി വരെയുള്ള ഫയലുകളാണ് ഇത്തരത്തില് വാട്സ്ആപ്പ് വഴി കൈമാറാൻ കഴിയുക. ഫയലുകൾക്ക് എൻഡ്-ടു-എൻഡ് എൻക്രിപ്ഷൻ സുരക്ഷയുമുണ്ടായിരിക്കും. ഒരു ഫയൽ പങ്കിടുന്നതിന് എത്ര സമയമെടുക്കുമെന്ന് ഉപയോക്താക്കളെ അറിയിക്കുന്ന ഒരു കൗണ്ടറും വാട്സ്ആപ്പിൽ കാണാൻ കഴിയും.\nവാട്സാപ്പ് ഗ്രൂപ്പുകളിൽ ഇതുവരെ ചേർക്കാൻ കഴിഞ്ഞിരുന്ന പരമാവധി മെമ്പർമാരുടെ എണ്ണം 256 ആയിരുന്നു. എന്നാൽ, ഇനിമുതൽ അതിന്റെ ഇരട്ടിയായ 512 പേരെ ഗ്രൂപ്പുകളിൽ ചേർക്കാം. ഈ ഫീച്ചര് പണിപ്പുരയിൽ തയ്യാറാകുകയാണെന്നും വാട്സ്ആപ്പ് അറിയിച്ചിട്ടുണ്ട്. വാട്സ്ആപ്പ് കമ്യൂണിറ്റി ഫീച്ചർ വരാനിരിക്കെ ഈ സൗകര്യം ഏറെ പ്രയോജനകരമാകും.\nഅംഗങ്ങളുടെ സന്ദേശങ്ങൾ നിയന്ത്രിക്കാനായി ഗ്രൂപ്പ് അഡ്മിൻമാരെ സഹായിക്കുന്ന ഫീച്ചറും വാട്സ്ആപ്പ് അവതരിപ്പിക്കും. വ്യാജവാർത്തകൾ തടയുകയാണ് ഇതിന്‍റെ പ്രധാന ലക്ഷ്യം. ഗ്രൂപ്പിലെ അംഗങ്ങൾ അയക്കുന്ന സന്ദേശങ്ങൾ അഡ്മിൻമാർക്ക് മായ്ച്ച് കളയാൻ സാധിക്കുന്ന ബീറ്റ ഫീച്ചർ കഴിഞ്ഞ ഡിസംബറില് വാട്‌സ്ആപ്പ് അവതരിപ്പിച്ചിരുന്നു. ഡിലീറ്റ് ഫോർ എവരിവൺ എന്ന ഓപ്ഷന് സമാനമാണിത്.\nനിപ്പാ വൈറസിനെ മറക്കല്ലേ... വവ്വാലുകളുടെ പ്രജനനകാലമായതോടെ ജാഗ്രതാ നിർദ്ദേശവുമായി ആരോഗ്യവകുപ്പ്; മുൻകരുതലുകൾ വിശദമായി അറിയാം\nകോഴിക്കോട് ബൈപ്പാസിനടുത്ത് ആളൊഴിഞ്ഞ പറമ്പിൽ നിന്ന് 266 വെടിയുണ്ടകൾ കണ്ടെത്തി\nആശങ്കയുയർത്തി കോഴിക്കോട് കനത്ത മഴ; ജില്ലയിൽ ഇന്ന് റെഡ് അലേർട്ട്; ദുരന്ത നിവാരണ സേന ഉടൻ എത്തും; ജാഗ്രത നിർദ്ദേശങ്ങൾ അറിയാം\nവീട്ടമ്മയുടെ വേഷത്തിൽ നിന്നും തിരികെ കബഡിയിലേക്ക്; കൊയിലാണ്ടിയിലെ സിംഗപെണ്ണുങ്ങൾ ഒത്തുചേർന്നു; പാൻ ഇന്ത്യ മാസ്റ്റേർസ് കബഡി ചാമ്പ്യൻഷിപ്പിൽ ജേതാക്കളായി കേരളം\nമുടികൊഴിച്ചിലിനും എല്ലുകളുടെ ആരോഗ്യത്തിനും ഉത്തമം; നിരവധി ഗുണങ്ങളുള്ള ഉണക്കമുന്തിരി മടുക്കുവോളം തിന്നാം…\nബൈപ്പാസ് നിര്‍മ്മാണത്തിന്റെ ഭാഗമായി മണ്ണിട്ട് നികത്തിയതിനാല് വെള്ളത്തിന്റെ ഒഴുക്ക് തടസപ്പെട്ടു; മരളൂരില് വീടുകള് വെള്ളക്കെട്ടില്


Second wave of coronavirus; Many European countries are back to lockdown | കൊറോണ വൈറസിന്‍റെ രണ്ടാം തരംഗം; പല യൂറോപ്യന് രാജ്യങ്ങളും വീണ്ടും ലോക്ക് ഡൗണിലേക്ക് - Malayalam Oneindia\n15 min ago സോളാർ കേസിൽ ജോസ് കെ മാണിയെ എൽഡിഎഫ് സംരക്ഷിക്കില്ല: പരാതിയിൽ പേരുള്ളവർ അന്വേഷണം നേരിടേണ്ടിവരുമെന്ന് സി ദിവാകരൻ\nPublished: November 1 2020, 17:17 [IST]\nലണ്ടന്: കൊറോണ വൈറസ് വ്യാപനം ശക്തമായി തിരിച്ചു വരുന്നതിന്‍റെ സൂചനകള് ലഭിച്ചതോടെ യൂറോപ്പിലെ പല രാജ്യങ്ങലും വീണ്ടും ലോക്ക്ഡൗണ് നിയന്ത്രണങ്ങളിലേക്ക് കടക്കുന്നു. ദിവസേന റിപ്പോര്‍ട്ട് ചെയ്യുന്ന കൊവിഡ് കേസുകളുടെ എണ്ണം ആദ്യമായി 2000 കടന്നതോടെ ഗ്രീസില് കഴിഞ്ഞ ദിവസം മുതല് വീണ്ടും സര്‍ക്കാര് ലോക്ക് ഡൗണ് ഏര്‍പ്പെടുത്തി. രാജ്യത്തുടനീളമുള്ള ബാറുകൾ, കഫേകൾ, റെസ്റ്റോറന്റുകൾ, ജിമ്മുകൾ എന്നിവ അടച്ചിരിക്കണമെന്നാണ് നിര്‍ദേശം. പുതിയ നിയന്ത്രണങ്ങൾ നവംബർ അവസാനം വരെ പ്രാബല്യത്തിലുണ്ടാവും.\nചൊവ്വാഴ്ച മുതല് ഓസ്ട്രിയയും ഭാഗിക ലോക്ക്ഡൗണ് പുനഃസ്ഥാപിച്ചിട്ടുണ്ട്. റെസ്റ്റോറന്റുകൾ, ബാറുകൾ, വിനോദ വേദികൾ എന്നിവ അടയ്ക്കുകയും രാത്രി 8 മുതൽ രാവിലെ6വരെ ആളുകൾ വീട്ടിൽ നിന്ന് പുറത്തിറങ്ങാനും പാടില്ല. ജോലിക്കും വ്യായാമത്തിനും പുറത്ത് പോവുന്നതിന് ഇളവുണ്ട്. നടപടികൾ നവംബർ വരെ നീണ്ടുനിൽക്കുമെങ്കിലും ആദ്യത്തെ ലോക്ക്ഡൗണിലുള്ളതിനേക്കാൾ കൂടുതൽ ഇളവുകള് പ്രഖ്യാപിച്ചിട്ടുണ്ടെന്ന് ചാൻസലർ സെബാസ്റ്റ്യൻ കുർസ് പറഞ്ഞു. സ്കൂളുകൾ, അവശ്യേതര കടകൾ എന്നിവയ്ക്ക് പ്രവര്‍ത്തനാനുമതിയുണ്ട്.\nപോർച്ചുഗലും വീണ്ടും നിയന്ത്രണങ്ങളിലേക്ക് കടക്കുകയാണ്. ബുധനാഴ്ച മുതല് പ്രാബള്യത്തില് വരും. രാജ്യത്തുടനീളമുള്ള 121 മുനിസിപ്പാലിറ്റികളെ ഭാഗിക ലോക്ക്ഡൗണിന് വിധേയമാക്കും. പോർട്ടോ, ക്യാപിറ്റൽ ലിസ്ബൺ എന്നിവ ഇതിൽ ഉൾപ്പെടുന്നു. രാജ്യത്ത് രണ്ടാഴ്ചയ്ക്കുള്ളിൽ ഒരു ലക്ഷത്തിൽ 240 പേർക്കാണ് പുതുതായി വൈറസ് ബാധ റിപ്പോർട്ട് ചെയ്തിച്ചുള്ളത്.\nജർമ്മനിയിൽ 14,777 പുതിയ കേസുകള് റിപ്പോര്‍ട്ട് ചെയ്തതിനെ തുടര്‍ന്ന് രാജ്യത്ത് ഭാഗിക ലോക്ക്ഡൗൺ തിങ്കളാഴ്ച ആരംഭിക്കും. എല്ലാ ആരോഗ്യ ഓഫീസുകളും ശനി, ഞായർ ദിവസങ്ങളിൽ അവരുടെ എണ്ണം റിപ്പോർട്ട് ചെയ്യാത്തതിനാൽ ജർമ്മനിയില് അടുത്തിടെ കേസുകളിൽ വർദ്ധനവ് രേഖപ്പെടുത്തിയിട്ടുണ്ട്. തുര്‍ക്കിയിലും കേസുകളുടെ എണ്ണത്തില് വര്‍ധനവുണ്ട്. പ്രസിഡന്റ് റജബ് തയ്യിപ് എർദോഗനുമായി സഹകരിച്ച് പ്രവർത്തിക്കുന്ന തുർക്കിയിലെ രണ്ട് ഉന്നത ഉദ്യോഗസ്ഥർക്ക് കൊറോണ വൈറസ് പോസിറ്റീവ് സ്ഥിരീകരിച്ചു. ശനിയാഴ്ച രാജ്യത്ത് 2,213 പുതിയ കോവിഡ് -19 കേസുകളും 75 മരണങ്ങളുമാണ് റിപ്പോർട്ട് ചെയ്തത്.\nമാധ്യമങ്ങള് സംസ്ഥാനത്തിന്റെ ഭാവിയോട് നീതി പുലര്‍ത്തുന്നില്ല; തുറന്നടിച്ച് കോടിയേരി ബാലകൃഷ്ണന്\nഡബിള് എഞ്ചിനല്ല, ഇരട്ട വഞ്ചന, വെറും വാഗ്ദാനം മാത്രമാണ് നല്‍കുന്നത്, മോദിക്കെതിരെ പ്രതിപക്ഷം\ncoronavirus europe uk turkey യൂറോപ്പ് തുര്‍ക്കി യുകെ\nSecond wave of coronavirus; Many European countries are back to lockdown\nStory first published: Sunday, November 1, 2020, 17:17 [IST]


അയര്‍ലണ്ടില് മെനിന്‍ജൈറ്റിസ് പടരുന്നു: മൂന്ന് പേര് മരണപ്പെട്ടു; ജാഗ്രത നിര്‍ദ്ദേശം നല്‍കി HSE - Rose Malayalam | Rose Malayalam\nഅയര്‍ലണ്ടില് മെനിന്‍ജൈറ്റിസ് പടരുന്നു: മൂന്ന് പേര് മരണപ്പെട്ടു; ജാഗ്രത നിര്‍ദ്ദേശം നല്‍കി HSE\nUpdated on 10-01-2019 at 5:33 am\nഡബ്ലിന്: അയര്‍ലണ്ടിലെ പല ഭാഗങ്ങളിലും കുട്ടികളില് മെനിന്‍ജൈറ്റിസ് ബാധ റിപ്പോര്‍ട്ട് ചെയ്യപ്പെട്ട സാഹചര്യത്തില് രോഗം പടര്‍ന്നു പിടിച്ചേക്കുമെന്ന് പരക്കെ ആശങ്ക. മെനിന്‍ജോകോക്കല് മെനിന്‍ജൈറ്റിസ്, സെപ്ടികീമിയ എന്നീ ബാക്ടീരിയകളുടെ സാന്നിധ്യം ഡോക്ടര്‍മാര് സ്ഥിരീകരിച്ചിട്ടുണ്ട്. കഴിഞ്ഞ രണ്ട് ആഴ്ചയ്ക്കുള്ളില് 11 കേസുകള് ഇത്തരത്തില് റിപ്പോര്‍ട്ട് ചെയ്തിട്ടുണ്ടെന്ന് HSE വാര്‍ത്താക്കുറിപ്പില് വ്യക്തമാക്കി. രോഗബാധ സ്ഥിരീകരിക്കപ്പെട്ട മൂന്ന് കുട്ടികള് മരണപ്പെടുകയും ചെയ്തു. ഇതോടെ രോഗ പ്രതിരോധ മാര്‍ഗങ്ങള് ശക്തമാക്കേണ്ടതുണ്ടെന്ന് എച്ച്.എസ്.ഇ ആശുപത്രികള്‍ക്ക് നിര്‍ദ്ദേശം നല്‍കി.\nമെനിന്‍ജയ്റ്റിസ് പടരുന്നതില് ആശങ്ക അറിയിച്ച മാതാപിതാക്കളോട് വേണ്ടത്ര സുരക്ഷാനടപടികള് സ്വീകരിക്കാനും കുട്ടികള്‍ക്ക് പ്രതിരോധചികിത്സ ലഭ്യമാക്കാനും നിര്‍ദ്ദേശം നല്‍കിയിട്ടുണ്ട്. സ്‌കൂളുകള് കേന്ദ്രികരിച്ചു മെനിന്‍ജയ്റ്റിസ് തടയുന്നതിന് ബോധവല്‍ക്കരണ പരിപാടികളും പ്രതിരോധ പ്രവര്‍ത്തനങ്ങളും എച്ച് എസ് ഇ യുടെ ഹെല്‍ത്ത് പ്രൊട്ടക്ഷന് ടീം ആരംഭിച്ചു കഴിഞ്ഞിട്ടുണ്ട്. 2017ല് അയര്‍ലണ്ടില് 76 കേസുകള് റിപ്പോര്‍ട്ട് ചെയ്യപ്പെട്ടപ്പോള് കഴിഞ്ഞ വര്‍ഷം 89 കേസുകളാണ് റിപ്പോര്‍ട്ട് ചെയ്യപ്പെട്ടത്.\nതലച്ചോറിനെയും സ്‌പൈനല് കോഡിനെയും വരെ ബാധിക്കാവുന്ന മെനിന്‍ജൈറ്റിസ് ബാക്ടീരിയ, വൈറസ് എന്നിവ വഴി ശരീരത്തിലെത്തി മരണകാരണം ആയേക്കാവുന്ന അതീവ ഗുരുതര രോഗമാണ്. ഇത്തരം വൈറസുകള് ജീവിതകാലം മുഴുവന് ശരീരത്തില് നിലകൊള്ളാന് കരുത്തുള്ളവയാണ്. എന്നാല് ഈ സമയത്ത് അവ അണുബാധയുടെ ലക്ഷണങ്ങള് പ്രകടിപ്പിക്കണമെന്നുമില്ല. പനി, തലവേദന, കഴുത്തിന് അസ്വസ്ഥത തുടങ്ങിയ നിരവധി ലക്ഷണങ്ങള് ഇതിനുണ്ടാവുകയും ചെയ്യാം. വിഭ്രാന്തി, കോച്ചിപ്പിടിത്തം, ഉറക്കമില്ലായ്മ, തുടങ്ങിയവ ഉണ്ടായാല് അത് പ്രത്യേക സ്ഥലത്തെ ബാധിച്ചുവെന്ന് കണക്കാക്കേണ്ടതാണ്.നിങ്ങളുടെ മസ്തിഷ്‌കത്തിന് രോഗം ബാധിച്ചുവെന്നതിന്റെ ലക്ഷണങ്ങളുമാകാമിത്. ഇവയിലേതെങ്കിലും രോഗലക്ഷണങ്ങള് അനുഭവപ്പെടുന്നവര് എത്രയും പെട്ടന്ന് വിദഗ്ദ്ധ വൈദ്യസഹായം തേടണമെന്ന് എച്ച് എസ് ഇ അറിയിച്ചു.\nരോഗ ലക്ഷണങ്ങളുമായി ബന്ധപ്പെട്ട സംശയങ്ങള്‍ക്ക് ഹെല്പ് ലൈനില് മറുപടി ലഭിക്കും. അയര്‍ലണ്ടില് കഴിഞ്ഞ വര്‍ഷങ്ങളില് കുറഞ്ഞുവന്ന ഈ രോഗം വീണ്ടും സജീവമായതില് ആരോഗ്യ വകുപ്പ് ആശങ്ക രേഖപ്പെടുത്തി. ഈ രോഗവുമായി ബന്ധപ്പെട്ട സംശയ നിവാരണത്തിനായി 1800 413344 എന്ന ടോള് ഫ്രീ നമ്പറിലോ www.meningitis.org എന്ന വെബ്സൈറ്റിലോ ബന്ധപ്പെടാം.


ജനാധിപത്യം തമാശ: ഈജിപ്ത് പ്രസിഡന്റ് സ്ഥാനാര്‍ഥിയെ സൈനിക ജയിലിലടച്ചു | anan held in military jail - Malayalam Oneindia\nUpdated: Mon, Jan 29, 2018, 8:28 [IST]\nകെയ്‌റോ: ഈജിപ്തില് നിലവിലെ പ്രസിഡന്റ് അബ്ദുല് ഫത്താഹ് അല് സീസിക്കെതിരേ അടുത്ത പ്രസിഡന്‍ഷ്യല് തെരഞ്ഞെടുപ്പില് മല്‍സര രംഗത്തിറങ്ങിയ സ്ഥാനാര്‍ഥിയെ ഈജിപ്ത് സൈന്യം പട്ടാള ജയിലില് അടച്ചതായി അഭിഭാഷകന്. ഈജിപ്തിലെ മുന് സായുധ സേനാ മേധാവി കൂടിയായ സാമി അനാനെ തെരഞ്ഞെടുപ്പ് പ്രചാരണത്തിനിടയില് കഴിഞ്ഞയാഴ്ച സൈന്യം അറസ്റ്റ് ചെയ്തിരുന്നു. വ്യാജരേഖകള് ചമച്ചുവെന്നാരോപിച്ച് സുപ്രിം കമ്മിറ്റി ഓഫ് ദി ആംഡ് ഫോഴ്‌സസ് ആയിരുന്നു അദ്ദേഹത്തെ അറസ്റ്റ് ചെയ്തത്.\nസൗദി കോടീശ്വരന്റെ ആസ്തി കേട്ടാല് ഞെട്ടും!! ബിന് തലാല് വഴി ഭരണകൂടം ലക്ഷ്യമിട്ടത്, പറക്കുന്ന കൊട്ടാരവും തുറന്നടിക്കലും\nജനറല് സാമി അനാനെ താന് പട്ടാള ജയിലില് സന്ദര്‍ശിച്ചതായി അഭിഭാഷകന് നാസര് അമീന് വ്യക്തമാക്കി. അനാന്റെ അറസ്റ്റും തടവും രാഷ്ട്രീയ പ്രേരിതമാണെന്ന് അദ്ദേഹത്തിന്റെ തെരഞ്ഞെടുപ്പ് പ്രചാരണത്തിന്റെ ചുക്കാന് പിടിക്കുന്ന അഹ്മദ് അബ്ദുറബ്ബ് കുറ്റപ്പെടുത്തി. തനിക്ക് വെല്ലുവിളി ഉയര്‍ത്താന് സാധ്യതയുള്ള മുഴുവന് സ്ഥാനാര്‍ഥികളെയും മല്‍സരരംഗത്ത് നിന്ന് മാറ്റുകയാണ് പ്രസിഡന്റ് അബ്ദുല് ഫത്താഹ് അല് സീസിയുടെ ലക്ഷ്യമെന്നും അദ്ദേഹം പറഞ്ഞു. ജനുവരി 23നാണ് അനാനെ സൈന്യം അറസ്റ്റ് ചെയ്യുന്നത്. തെരഞ്ഞെടുപ്പില് മല്‍സരിക്കുന്നുണ്ടെന്ന് പ്രഖ്യാപനം നടത്തി വെറും മൂന്നു ദിവസത്തിനുള്ളിലായിരുന്നു അറസ്റ്റ്. അനാന്റെ പ്രചാരണ സംഘത്തിലെ പ്രമുഖനും ഈജിപ്ത് സര്‍ക്കാറിന്റെ മുന് ഓഡിറ്ററുമായ ഹിഷാം ജെനേനയെ അജ്ഞാത സംഘം കാര് തടഞ്ഞുനിര്‍ത്തി വധിക്കാന് ശ്രമിച്ചിരുന്നു. നാട്ടുകാരുടെ ഇടപെടല് കാരണം ഗുരുതരമായ പരിക്കുകളോടെ അദ്ദേഹം രക്ഷപ്പെടുകയായിരുന്നു.\nമാര്‍ച്ച് 26 മുതല് 28 വരെയാണ് ഈജിപ്തിലെ പ്രസിഡന്റ് തെരഞ്ഞെടുപ്പ്. എന്നാല് ഔദ്യോഗികമായി സ്ഥാനാര്‍ഥിത്വത്തിന് അപേക്ഷ സമര്‍പ്പിക്കണമെങ്കില് ജനുവരി 29ന് മുമ്പ് 15 ഗവര്‍ണറേറ്റുകളില് നിന്നായി 25000 പേരുടെ ഒപ്പ് ശേഖരിച്ച് സമര്‍പ്പിക്കണമെന്നാണ് നിയമം. അല്ലെങ്കില് 20 പാര്‍ലമെന്റ് അംഗങ്ങളുടെ പിന്തുണ വേണം. 69കാരനായ മുന് സൈനികത്തലവന് സൈന്യത്തില് നിന്ന് വിരമിച്ചത് വ്യാജരേഖകളുടെ അടിസ്ഥാനത്തിലാണെന്നും പ്രസിഡന്റ് സ്ഥാനത്തേക്ക് മല്‍സരിക്കാന് സൈന്യത്തിന്റെ അനുവാദം തേടിയില്ലെന്നും ആരോപിച്ചാണ് സൈന്യം ഹനാനെ ജയിലിലടച്ചിരിക്കുന്നത്. അറസ്റ്റിനെ തുടര്‍ന്ന് സാമി അനാന്റെ തെരഞ്ഞെടുപ്പ് പ്രചാരണ പരിപാടികള് താല്‍ക്കാലികമായി നിര്‍ത്തിവച്ചിരുന്നു. രാജ്യത്തെ സിവില്-സൈനിക സ്ഥാപനങ്ങള് തെരഞ്ഞെടുപ്പില് നിഷ്പക്ഷത പാലിക്കണമെന്ന് ഫെയ്‌സ്ബുക്ക് അക്കൗണ്ടില് പോസ്റ്റ് ചെയ്ത പ്രസംഗത്തിലൂടെ അദ്ദേഹം ആഹ്വാനം ചെയ്തതിന് പിന്നാലെയായിരുന്നു അറസ്റ്റ്. ഭരണകാര്യങ്ങളില് അനാവശ്യമായി ഇടപെടുന്ന സൈന്യത്തിന്റെ നടപടി രാജ്യത്തിലെ ജനങ്ങളുടെ ജീവിതം ദുസ്സഹമാക്കിയിരിക്കുകയാണെന്നും ഇത് അവസാനിപ്പിക്കണമെന്നും അദ്ദേഹം ആവശ്യപ്പെട്ടിരുന്നു. അനാന്റെ ജനപിന്തുണയാണ് അദ്ദേഹത്തിന്റെ അറസ്റ്റിലേക്ക് നയിച്ചതെന്നാണ് രാഷ്ട്രീയ നിരീക്ഷകര് വനിലയിരുത്തുന്നത്.\negypt army forgery വ്യാജരേഖ\nanan held in military jail


മലയാള ഐക്യവേദി: മലയാള ഐക്യവേദി സംസ്ഥാന സമ്മേളനം സമാപിച്ചു.\nമലയാള ഐക്യവേദി സംസ്ഥാന സമ്മേളനം സമാപിച്ചു\nവയനാട് December 21, 2015 , by Reporter\nകല്‍പറ്റ: രണ്ട് ദിവസമായി കല്‍പറ്റയില് നടന്ന മലയാള ഐക്യവേദി സംസ്ഥാന സമ്മേളനം സമാപിച്ചു. മാതൃഭാഷക്ക് വേണിടയുള്ള സമരങ്ങള് ഒരു ജനതയുടെ ആത്മ സ്വാതന്ത്ര്യത്തിന് വേýണ്ടിയുള്ള സമരങ്ങള് കൂടിയാണെന്ന് സമ്മേളനം ഉദ്ഘാടനം ചെയ്ത നോവലിസ്റ്റ് കെ.പി. രാമനുണ്ണി പറഞ്ഞു. . മറ്റു സംസ്ഥാനങ്ങള് തങ്ങളുടെ മാതൃഭാഷയിലേക്ക് മാറാന് തുടങ്ങി. ഭരിക്കുന്ന ന്യൂനപക്ഷ ഉദ്യോഗസ്ഥര്‍ക്കു വേണ്ടിയാണ് മലയാള ബില്ലിനെ അസ്ഥികൂടമാക്കാന് തുനിഞ്ഞത്. സ്‌നേഹത്തിന്റെയും നല്ല പെരുമാറ്റത്തിന്റെയും ഭാഷയാണ് മാതൃഭാഷ. ഭാഷക്ക് വേണ്ടിയുള്ള സമരം വിദ്യാഭ്യാസത്തിന് വേണ്ടിയുള്ള സമരമായി മാറണമെന്നും അദ്ദേഹം പറഞ്ഞു. സംസ്ഥാന പ്രസിഡന്റ്‌ഡോ. വി.പി. മാര്‍ക്കോസ് അധ്യക്ഷത വഹിച്ചു. ഗ്രന്ഥശാലാ സംഘം ജില്ലാ പ്രസിഡന്റ് എം. ബാലഗോപാലന്, എഴുത്തുകാരി ഡോ. പി. ഗീത, സംസ്ഥാന ജന. സെക്രട്ടറി കെ.കെ. സുബൈര് സ്വാഗതവും വിനോദ് പുല്ലഞ്ചേരി നന്ദിയും പറഞ്ഞു. സംസ്ഥാനതല കഥ, കവിതാ രചനാ മത്സരത്തില് വിജയികളായ ദ്രുപത് ഗൗതം, നിയ ബിന്‍ജില, നീരജ എസ്.മഹേഷ്, രവീന രവീന്ദ്രന്, ഡിു ജോര്‍ജ്, വിഷ്ണുപ്രസാദ് എന്നിവര്‍ക്ക് കെ.പി. രാമനുണ്ണി പുരസ്‌കാരം നല്‍കി. ഭാഷാ മഞ്ജരി പുരസ്‌കാരം നേടി പി. അതുല്, മലയാള ബിരുദ റാങ്ക് ജേത്രി ജാനു രാജന് എന്നിവരെ സമ്മേളനം അനുമോദിച്ചു. സെമിനാര് പ്രഫ കല്‍പറ്റ നാരായണന് ഉദ്ഘാടനം ചെയ്തു. കോഴിക്കോട് സര്‍വകലാശാല ഇംഗ്ലീഷ് വിഭാഗം തലവന് ഡോ. എം.വി. നാരായണന്, സുരേഷ് പുത്തന്‍പറമ്പില്, സി.ജെ. വിഷ്ണുമായ, എച്ച്. ഷിബില്‍ദാസ്, എന്.വി. രഞ്ജിത്ത്, ടി.പി. ഭുവനേശന്, പി സിരാമന്‍കുട്ടി, പി കെ ജയചന്ദ്രന്, എസ് ഷാജി,ഷാജി പുല്‍പള്ളി തുടങ്ങിയവര് പ്രസംഗിച്ചു.\nPosted by മലയാള ഐക്യവേദി at 10:19 PM\nLabels: ജനയുഗം, വാര്‍ത്ത, സംസ്ഥാന സമ്മേളനം


ഇറ്റലിയിലും യുഎസിലും സ്പെയിനിലും വൈറസ് അതിവേഗം പടർന്നുപിടിക്കുന്നു; ഒരുദിവസത്തിനിടെ മരിച്ച് 1604 പേർ | NewsTagLive\nHome News International ഇറ്റലിയിലും യുഎസിലും സ്പെയിനിലും വൈറസ് അതിവേഗം പടർന്നുപിടിക്കുന്നു; ഒരുദിവസത്തിനിടെ മരിച്ച് 1604 പേർ\nഇറ്റലിയിലും യുഎസിലും സ്പെയിനിലും വൈറസ് അതിവേഗം പടർന്നുപിടിക്കുന്നു; ഒരുദിവസത്തിനിടെ മരിച്ച് 1604 പേർ\nഇറ്റലി, യുഎസ്, സ്പെയിൻ രാജ്യങ്ങളിൽ കൊറോണ വൈറസ് അതിവേഗം പടർന്നുപിടിക്കുന്നു. ആഗോളതലത്തിൽ ഒരുദിവസം കൊണ്ട് 29641 പേർക്ക് വൈറസ് ബാധിച്ചപ്പോൾ 1604 പേർ മരിക്കുകയും ചെയ്തു. ആകെ 452168 പേർക്കാണ് ലോകത്ത് ഇതുവരെ വൈറസ് ബാധിച്ചത്. ഇതിൽ 20494 പേർക്ക് ജീവഹാനി സംഭവിച്ചു.\nഇറ്റലി, അമേരിക്ക, സ്പെയിൻ എന്നീ രാജ്യങ്ങളിൽ 5210, 5797, 5552 എന്നിങ്ങനെയാണ് 24 മണിക്കൂറിനിടെ വൈറസ് ബാധിച്ചവരുടെ എണ്ണം. ഇറ്റലിയിൽ 683 പേരും സ്പെയിനിൽ 443 പേരും അമേരിക്കയിൽ 39 പേരുമാണ് ഈ സമയത്തിനിടെ മരിച്ചുവീണത്.\nഇറ്റലിയിൽ വൈറസ് ബാധിതരിൽ പത്തുശതമാനത്തിലേറെ പേരാണ് മരണപ്പെട്ടിരിക്കുന്നത്. ആകെ 74386 പേർക്ക് വൈറസ് ബാധിച്ചപ്പോൾ 7503 പേർ മരണപ്പെട്ടു. ഇവിടെ 3489 പേർ ഗുരുതരാവസ്ഥയിൽ കഴിയുകയാണ്.\nഅതേസമയം വൈറസിന്റെ പ്രഭവകേന്ദ്രമായ ചൈനയിൽ സ്ഥിതി നിയന്ത്രണവിധേയമായിട്ടുണ്ട്. ആകെ 81218 പേർക്ക് വൈറസ് ബാധിക്കുകയും 3281 പേർ മരിക്കുകയും ചെയ്തു. കഴിഞ്ഞദിവസം ആകെ നാലു കേസുകൾ മാത്രമാണ് ഇവിടെ പുതുതായി റിപോർട്ട് ചെയ്തത്. 196 രാജ്യങ്ങളിലും ഡയമണ്ട് പ്രിൻസസ് എന്ന യാത്രാകപ്പലിലുമാണ് ഇതുവരെ വൈറസ് ബാധ\nജർമനിയിൽ 2749 പേർക്ക് വൈറസ് ബാധിച്ചപ്പോൾ 27 പേർ മരിച്ചു. ഇറാനിൽ 2206 പേർക്ക് വൈറസ് ബാധിക്കുകയും 143 പേർക്ക് ജീവഹാനി സംഭവിക്കുകയും ചെയ്തു.\nMarch 25, 2020, 23:20 pm


റേഡിയം - വിക്കിപീഡിയ\nപേര്, പ്രതീകം, അണുസംഖ്യ radium, Ra, 88\nഗ്രൂപ്പ്, പിരീഡ്, ബ്ലോക്ക് 2, 7, s\nരൂപം silvery white metallic\nസാധാരണ ആറ്റോമിക ഭാരം (226) g·mol−1\nഇലക്ട്രോൺ വിന്യാസം [Rn] 7s²\nഇലക്ട്രോണുകൾ 2, 8, 18, 32, 18, 8, 2\nസാന്ദ്രത (near r.t.) 5.5 g·cm−3\nദ്രവണാങ്കം 973 K\nക്വഥനാങ്കം 2010 K\nദ്രവീകരണ ലീനതാപം 8.5 kJ·mol−1\nബാഷ്പീകരണ ലീനതാപം 113 kJ·mol−1\nഇലക്ട്രോനെഗറ്റീവിറ്റി 0.9 (Pauling scale)\nവൈദ്യുത പ്രതിരോധം (20 °C) 1 µ Ω·m\nതാപ ചാലകത (300 K) 18.6 W·m−1·K−1\nMain article: Isotopes of റേഡിയം\nഅണുസംഖ്യ 88 ആയ മൂലകമാണ് റേഡിയം. Ra ആണ് ആവർത്തനപ്പട്ടികയിലെ ഇതിന്റെ പ്രതീകം. വളരെ അണൂപ്രസരമുള്ള ഒരു മൂലകമാണിത്. സാധാരണനിലയിൽ ഏകദേശം ശുദ്ധമായ വെള്ള നിറമുള്ള റേഡിയം വായുവുമായി സമ്പർക്കത്തിൽ വരു‍മ്പോൾ ഉടൻ തന്നെ ഓക്സീകരിക്കപ്പെട്ട് കറുത്ത നിറമാകുന്നു. ആൽക്കലൈൻ എർത്ത് ലോഹമായ റേഡിയം, യുറേനിയം അയിരുകളിൽ ചെറിയ അളവിൽ കാണപ്പെടുന്നു. ഇതിന്റെ ഏറ്റവും സ്ഥിരതയുള്ള ഐസോട്ടോപ്പായ 226Ra ന്റെ അർദ്ധായുസ് 1602 വർഷമാണ്. ഈ ഐസോട്ടോപ്പ് ശോഷണം സംഭവിച്ച് ക്രമേണ റഡോൺ വാതകമായി മാറുന്നു.\nക്ഷാര എർത്ത് ലോഹങ്ങളിലെ ഏറ്റവും ഭാരം കൂടിയ മൂലകമായ റേഡിയത്തിന് രാസസ്വഭാവത്തിൽ ബേരിയത്തോട് സാമ്യങ്ങളുണ്ട്. യുറേനിയത്തിന്റെ അയിരായ പിച്ച്‌ബ്ലെൻഡിൽ ഈ ലോഹം വളരെ ചെറിയ അളവിൽ കാണപ്പെടുന്നു. റേഡിയം മങ്ങിയ നീല പ്രകാശം പുറപ്പെടുവിക്കുന്നു. ജലവുമായും എണ്ണയുമായും ഉഗ്രമായി പ്രവർത്തിക്കുന്നു. ബേരിയത്തേക്കാൾ അല്പം കൂടുതൽ ബാഷ്പശീലം കാണിക്കുന്നു. സാധാരണ നിലയിൽ റേഡിയം ഖരാവസ്ഥയിലായിരിക്കും.\nപ്രായോഗികമായി വളരെ കുറച്ച് ഉപയോഗങ്ങൾ മാത്രമുള്ള റേഡിയത്തിന്റെ പ്രയോജനങ്ങൾ അതിന്റെ റേഡിയോആക്ടീവ് സ്വഭാവത്തെ ആധാരമാക്കിയുള്ളതാണ്. എന്നാൽ ഈയടുത്തായി കണ്ടുപിടിക്കപ്പെട്ട 60Co, 137Cs തുടങ്ങിയ റേഡിയോഐസോട്ടോപ്പുകൾ റേഡിയത്തിന് പകരമായി ഉപയോഗിക്കാൻ തുടങ്ങിയിരിക്കുകയാണ്. ഈ ഐസോട്ടോപ്പുകൾ കൂടുതൽ ഉയർന്ന ഉൽ‌സർജീകാരികളും ഉപയോഗിക്കാൻ സുരക്ഷിതമായവയും ഉയർന്ന ഗാഢതയിൽ ലഭ്യമായതിനാലുമാണിത്. ഊർജ്ജതന്ത്രത്തിലെ പരീക്ഷണങ്ങളിൽ ബെറിലിയത്തോടൊപ്പം ചേർത്ത് ഒരു ന്യൂട്രോൺ സ്രോതസ്സായി റേഡിയം ഉപയോഗിക്കാറുണ്ട്.\nറേഡിയം(ലാറ്റിൻ-റേഡിയസ്,കിരണം എന്നർത്ഥം) കണ്ടെത്തിയത് മേരി ക്യൂറിയും ഭർത്താവ് പിയറി ക്യൂറിയും ചേർന്നാണ്. 1898ൽ ചെക്ക് റിപ്പബ്ലിക്കിലെ വടക്കൻ ബൊഹീമിയിൽ വച്ചായിരുന്നു അത്. പിച്ച്‌ബ്ലെൻഡിൽനിന്ന് യുറേനിയം നീക്കം ചെയ്ത ശേഷം ബാക്കിയാകുന്ന പദാർഥം റേഡിയോആക്ടീവ് ആണെന്ന് അവർ കണ്ടെത്തി. അതിൽ നിന്ന് ബേരിയം നീക്കം ചെയ്തപ്പോൾ റേഡിയം ലഭിച്ചു. 1898 ഡിസംബർ 26ന് ഫ്രെഞ്ച് അക്കാദമി ഓഫ് സയൻസിൽ ക്യൂറി ദമ്പതികൾ തങ്ങളുടെ കണ്ടുപിടിത്തം പ്രഖ്യാപിച്ചു.\nശുദ്ധമായ റേഡിയം വേർതിരിച്ചെടുത്തത് ക്യൂറിയും ആന്ദ്രെ ലൂയിസ് ഡെബ്രെയിനും ചേർന്നാണ്. 1902ൽ ആയിരുന്നു അത്. റേഡിയം ക്ലോറൈഡിനെ മെർക്കുറി കാഥോഡ് ഉപയോഗിച്ച് വൈദ്യുതവിശ്ലേഷണം നടത്തി ഹൈഡ്രജൻ വാതകത്തിന്റെ അന്തരീക്ഷത്തിൽ സ്വേദനം നടത്തിയായിരുന്നു ആദ്യമായി ശുദ്ധ റേഡിയം ഉദ്പാദിപ്പിക്കപ്പെട്ടത്.\nമുമ്പ് റേഡിയത്തിന്റെ ശോഷണം മൂലമുണ്ടാകുന്ന ഉൽ‌പന്നങ്ങൾ റേഡിയം എ,ബി,സി... എന്ന ക്രമത്തിലായിരുന്നു അറിയപ്പെട്ടിരുന്നത്. അവ ഇന്ന് മറ്റ് മൂലകങ്ങളുടെ ഐസോട്ടോപ്പുകളായി അറിയപ്പെടുന്നു. അവ താഴെക്കാണുന്നവയാണ്.\nറേഡിയം ഇമാനേഷൻ 222Rn\nറേഡിയം എ 218Po\nറേഡിയം ബി 214Pb\nറേഡിയം സി 214Bi\nറേഡിയം സി1 214Po\nറേഡിയം സി2 210Tl\nറേഡിയം ഡി 210Pb\nറേഡിയം ഇ 210Bi\nറേഡിയം എഫ് 210Po\n1936 ഫെബ്രുവരി 4ന് "റേഡിയം ഇ" കൃത്രിമമായി നിർമ്മിക്കപ്പെടുന്ന ആദ്യ റേഡിയോആക്ടീവ് മൂലകമായി. റേഡിയോആക്ടിവിറ്റിയുടെ ഏകകമായ "ക്യൂറി" 226Ra ന്റെ റേഡിയോആക്ടിവിറ്റിയെ അടിസ്ഥാനമാക്കിയുള്ളതാണ്.\nയുറേനിയത്തിന്റെ ഒരു ശോഷക ഉല്പന്നമായതിനാൽ എല്ലാ യുറേനിയം അയിരുകളിലും റേഡിയം കാണപ്പെടുന്നു. കൊളറാഡോയിലെ കാർണൊറ്റൈറ്റ് മണൽ റേഡിയത്തിന്റെ ഒരു സ്രോതസ്സാണ്. എന്നാൽ കോംഗോയിലും കാനഡയിലെ ഗ്രേറ്റ് ലേക്ക് പ്രദേശങ്ങളിലും കൂടുതൽ സമ്പുഷ്ടമായ അയിരുകൾ കണ്ടെത്തിയിട്ടുണ്ട്. യുറേനിയം സംസ്കരണത്തിലെ അവശിഷ്ടങ്ങളിൽ നിന്നും റേഡിയം വേർതിരിച്ചെടുക്കാം. ഒന്റാറിയോ, ന്യൂ മെക്സിക്കോ, ഉറ്റാഹ്, വിർജീന്യ, ഓസ്ട്രേലിയ എന്നിവിടങ്ങളിലാണ് വലിയ യുറേനിയം നിക്ഷേപങ്ങൾ കാണപ്പെടുന്നത്\nറേഡിയം സം‌യുക്തങ്ങൾ തീജ്വാലക്ക് ക്രിംസൺ കാർമൈൻ നിറവും പ്രത്യേകമായ വർണരാജിയും നൽകുന്നു. കുറഞ്ഞ അർദ്ധായുസും ഉയർന്ന റേഡിയോആക്ക്ടിവിറ്റിയും മൂലം റേഡിയം സം‌യുക്തങ്ങൾ വളരെ അപൂർ‌വമാണ്. മിക്കവാറും യുറേനിയം അയിരുകളിൽ മാത്രമേ ഇവ കാണപ്പെടുന്നുള്ളു. റേഡിയത്തിന്റെ പ്രധാന സം‌യുക്തങ്ങൾ താഴെക്കാണുന്നവയാണ്.\nറേഡിയം ഫ്ലൂറൈഡ് (RaF2)\nറേഡിയം ക്ലോറൈഡ് (RaCl2)\nറേഡിയം ബ്രോമൈഡ് (RaBr2)\nറേഡിയം അയൊഡൈഡ് (RaI2)\nറേഡിയം ഓക്സൈഡ് (RaO)\nറേഡിയം നൈട്രൈഡ് (Ra3N2)\nതുല്യ മാസിലുള്ള യുറേനിയത്തേക്കാൾ പത്ത് ലക്ഷം ഇരട്ടി റേഡിയോആക്ടിവാണ് റേഡിയം. കുറഞ്ഞത് ഏഴ് ഘട്ടങ്ങളിലായാണ് റേഡിയത്തിന്റെ ശോഷണം നടക്കുന്നത്. 25 വർഷം കൊണ്ട് റേഡിയത്തിന്റെ 1% റേഡിയോആക്ടിവിറ്റി നഷ്ടമാകുന്നു.\n"https://ml.wikipedia.org/w/index.php?title=റേഡിയം&oldid=3091044" എന്ന താളിൽനിന്ന് ശേഖരിച്ചത്


കൊച്ചി മെട്രോ തൃശ്ശൂരുമായി ബന്ധിപ്പിക്കുമെന്ന് സുരേഷ് ഗോപി; 'അതിഭീകര' വാഗ്ദാനങ്ങളുമായി ബി ജെ പി സ്ഥാനാർഥി |\nലോക്‌സഭാ തെരഞ്ഞെടുപ്പിൽ വൻ വാഗ്ദാനങ്ങളുമായി തൃശ്ശൂരിലെ ബിജെപി സ്ഥാനാർഥി സുരേഷ് ഗോപി. കൊച്ചി മെട്രോയെ തൃശ്ശൂര് വരെ ബന്ധിപ്പിക്കുമെന്ന വാഗ്ദാനമാണ് ഇതിൽ രസകരം. തൃശ്ശൂർ-എറണാകുളം യാത്രാദുരിതത്തിന് പരിഹാരമായി കൊച്ചി മെട്രോയെ തൃശ്ശൂരുമായി ബന്ധിപ്പിക്കുമെന്നാണ് സുരേഷ് ഗോപി തന്റെ ഫേസ്ബുക്ക് പേജിലൂടെ പറയുന്നത്. ഇതിനായി പ്രത്യേക പോസ്റ്ററും താരം പുറത്തിറക്കിയിട്ടുണ്ട്.\nചെയ്യും എന്നത് വെറും വാക്കല്ല, ചെയ്തിരിക്കുമെന്ന മുദ്രവാക്യവും പോസ്റ്ററിനൊപ്പമുണ്ട്. ദൂരത്തെ കീഴടക്കലാണ് യാത്ര, യാത്ര ചെയ്യാനുള്ള യുദ്ധം നിത്യജീവിതത്തിലെ തലവേദനയായി ഇന്നും അവശേഷിക്കുന്നുവെന്നും സുരേഷ് ഗോപി ഫേസ്ബുക്ക് പേജിൽ കുറിച്ചു\nദൂരത്തെ കീഴടക്കലാണ് യാത്ര. യാത്ര ചെയ്യാനുള്ള യുദ്ധം നമ്മുടെ നിത്യജീവിതത്തിലെ തലവേദനയായി ഇന്നും അവശേഷിക്കുന്നു. തൃശൂർ-എറണാകുളം യാത്രാദുരിതത്തിന് പരിഹാരമായി കൊച്ചി മെട്രോയെ തൃശൂരുമായി ബന്ധിപ്പിക്കേണ്ടതുണ്ട്.\nPosted by Suresh Gopi on Tuesday,9April 2019\n← ചാളക്കറിയുണ്ടോയെന്ന് ചോദ്യം, ഇല്ലെന്ന് വീട്ടമ്മ; എന്നാൽ കുറച്ച് ചോറുണ്ണാമെന്ന് സുരേഷ്‌ഗോപി\nപിന്നെ, ഈ നടുറോഡിൽ അല്ലേ അവന്റെയൊരു ഉമ്മ; പ്രണയം നിറച്ച് ഇഷ്‌ക് ടീസർ →\nപൂഞ്ഞാറിൽ പി സി ജോർജിന് കൂക്കിവിളി; തൂങ്ങിച്ചാവടാ തെണ്ടികളെ എന്ന് ജോർജിന്റെ മറുപടി


അലമാര : Deepika.com Cinema News\nഅവർ പ്രണയിച്ചു വിവാഹം കഴിച്ചവരാണ്. വിവാഹത്തിനുശേഷം വരന്‍റെ വീട്ടിൽ എത്തിയ അലമാര മൂലം അവരുടെ കുടുംബജീവിതത്തിലും അവരുടെ വീട്ടുകാർക്കിടയിലും ഉണ്ടാകുന്ന രസകരമായ മുഹൂർത്തങ്ങളാണ് അലമാര എന്ന ചിത്രത്തിൽ ദൃശ്യവത്കരിക്കുന്നത്.\nഹിറ്റ് ചിത്രമായ ആൻ മരിയ കലിപ്പിലാണ് എന്ന പ്രോജക്ടിനുശേഷം അതേ ടീം വീണ്ടും ഒന്നിക്കുന്ന ചിത്രംകൂടിയാണ് അലമാര. സണ്ണി വെയ്ൻ, അജു വർഗീസ് എന്നിവരെ കേന്ദ്ര കഥാപാത്രങ്ങളാക്കി ആൻ മരിയ കലിപ്പിലാണ് ഫെയിം മിഥുൻ മാനുവൽ തോമസ് സംവിധാനംചെയ്യുന്ന ഫാമിലി എന്‍റർടെയ്നർ കോമഡി ചിത്രമാണ് അലമാര.\nപുതുമുഖം അതിഥി രവിയാണ് നായിക രഞ്ജി പണിക്കർ, സൈജു കുറുപ്പ്, സുധി കോപ്പ, മണികണ്ഠൻ, ബിജുക്കുട്ടൻ, ഇന്ദ്രൻസ്, സാദിഖ്, കുഞ്ചൻ, വിജിലേഷ്, നവീൻരാജ്, സോനു ജോസഫ്, പ്രീത, സീമാ നായർ, മഞ്ജു സതീഷ് തുടങ്ങിയവരാണു മറ്റു പ്രമുഖ താരങ്ങൾ.\nഅരുണ് ബാംഗളൂരിൽ ബാങ്കുദ്യോഗസ്ഥനാണ്. ബാച്ചിലർ ജീവിതം ആർഭാടത്തോടെ ആഘോഷിക്കുന്ന അരുണ് ആത്മാർഥ സുഹൃത്തുക്കളുടെ പ്രചോദനമാണ്. ഇതിനിടയിലാണ് അരുണ്, സ്വാതി എന്ന പെണ്‍കുട്ടിയെ പരിചയപ്പെടുന്നതും സൗഹൃദത്തിലാകുന്നതും. പുതുതായി ജോലി ലഭിച്ചു ബാംഗളൂരിലെത്തിയ സ്വാതിയുമായി അരുണ് പ്രണയത്തിലാകുന്നു. ഇത് വീട്ടുകാർക്ക് ഇഷ്ടമില്ലായിരുന്നെങ്കിലും വിവാഹം നടത്തിക്കൊടുക്കുന്നു.\nകല്യാണം കഴിഞ്ഞ് മൂന്നാംനാൾ വധുവിന്‍റെ വീട്ടിൽനിന്നും വരന്‍റെ വീട്ടിലേക്ക് അടുക്കള കാണൽ ചടങ്ങിനായി എത്തുന്നു. ഈ വരവിൽ ഒരു അലമാര കൊടുക്കുകയെന്നത് പതിവാണ്. അങ്ങനെ വധുവിന്‍റെ വീട്ടിൽനിന്നും വരന്‍റെ വീട്ടിലെത്തിയ അലമാരയുടെ പേരുപറഞ്ഞ് ഓരോ പ്രശ്നങ്ങൾ ഉണ്ടാകുന്നു. തുടർന്ന് അവരുടെ ജീവിതത്തിലും രണ്ടു കുടുംബങ്ങളിലുമുണ്ടാകുന്ന രസകരമായ മുഹൂർത്തങ്ങളാണ് അലമാര എന്ന ചിത്രത്തിൽ മിഥുൻ ദൃശ്യവത്കരിക്കുന്നത്.\nഫുൾ ഓൾ സ്റ്റുഡിയോസ് നിർമിക്കുന്ന അലമാരയുടെ ഛായാഗ്രഹണം സതീഷ് കുറുപ്പ് നിർവഹിക്കുന്നു.


തേജസ്വിനിയും കൂട്ടരും പ്രേക്ഷകരെ ഞെട്ടിച്ചു. " ചതുർമുഖം" ഹിറ്റിലേക്ക് . - Cinema Prekshaka Koottayma\nതേജസ്വിനിയും കൂട്ടരും പ്രേക്ഷകരെ ഞെട്ടിച്ചു. " ചതുർമുഖം" ഹിറ്റിലേക്ക് .\nമഞ്ജുവാര്യർ പ്രൊഡക്ഷന്റെയും ജിസ് ടോംസ് മൂവീസിന്റെയും ബാനറിൽ പുറത്തിറങ്ങിയ മലയാളത്തിലെ ആദ്യ ടെക്നോ ഹൊറർ ചിത്രം " ചതുർമുഖം " പ്രേക്ഷകരെ ഞെട്ടിച്ചു .ഹോളിവുഡ് സിനിമകളെ പോലും വെല്ലുന്ന രീതിയിലാണ് ചിത്രം ഒരുക്കിയിട്ടുള്ളത്.\nഈ ചിത്രം സംവിധാനം ചെയ്തിരിക്കുന്നത് രഞ്ജിത്ത് കമല ശങ്കറും, സലില്.വിയും ചേർന്നാണ്.മലയാള സിനിമ ചരിത്രത്തിലെ ആദ്യ ടെക്നോ ഹൊറർ വിഭാഗത്തിൽ വരുന്ന ചിത്രമാണ് " ചതുർമുഖം" .\nമഞ്ജു വാര്യർ , സണ്ണി വെയ്ൻ എന്നിവരെ കൂടാതെ, അലൻസിയർ ലേ ലോപ്പസ് , നിരഞ്ജന അനൂപ്, ശ്യാമപ്രസാദ്, ശ്രീകാന്ത് മുരളി, കലാഭവൻ പ്രജോദ് ,ഷൈൻ ടോം ചാക്കോ ,ബാലാജി ശർമ്മ ,അസീസ് നെടുമങ്ങാട് ,നവാസ് വളളിക്കുന്ന് ,റോണി ഡേവിഡ് ,ഷാജു ശ്രീധർ തുടങ്ങിയവർ ഈ ചിത്രത്തിൽ അഭിനയിക്കുന്നു.\nപുതിയ അനുഭവമാണ് ചതുർമുഖം പ്രേക്ഷകർക്ക് നൽകുന്നത്. ഫിക്ഷൻ ഹൊററിന്റെ ഒരു ഉപവിഭാഗമാണ് ടെക്നോ ഹൊറർ .\nസുഹ്യത്തുക്കളായ തേജസ്വിനിയും ( മഞ്ജു വാര്യർ ) ,ആന്റണിയും ( സണ്ണി വെയ്ൻ ) തിരുവനന്തപുരത്ത് ഒരു സി.സി.ടി.വി സെക്യൂരിറ്റി സ്ഥാപനം നടത്തുന്നു, റിട്ട. കോളേജ് അദ്ധ്യാപകനായ ക്ലമന്റ് ( അലൻസിയർ ലേ ലോപ്പസ് ) ആന്റണിയുടെ സുഹൃത്താണ് .ഒരു പ്രത്യേക സാഹചര്യത്തിൽ ഇവരുടെ കൂടെ ക്ലമന്റും എത്തേണ്ടി വരുന്നു.\nഇവരെ കൂടാതെ നാലാമത് മറ്റൊരു മുഖം കൂടി കടന്നു വരുന്നു.\nപേരിലെ നിഗൂഡത പോലെ സിനിമയിലെ പ്രേതത്തിന്റെ കാര്യത്തിലും ഒരു പുതുമയുണ്ട്.\nആമേൻ എന്ന ചിത്രത്തിലുടെ ശ്രദ്ധേയനായ ഛായാഗ്രാഹകൻ അഭിനന്ദൻ രാമാനുജം ആണ് ചതുർമുഖത്തിന്റെ ഛായഗ്രഹണം. എഡിറ്റിംഗ് മനോജ് ആമേൻ, ആക്ഷൻ ഹീറോ ബിജു എന്നിങ്ങനെ നിരവധി ചിത്രങ്ങളുടെ ഭാഗമായിട്ടുണ്ട്. പിസ, സി. യു. സൂൺ, സൂരരായി പോട്ര് , മാലിക് എന്നെ ചിത്രങ്ങളുടെ സൗണ്ട് ഡിസൈനറായ വിഷ്ണു ഗോവിന്ദാണ്ചിത്രത്തിന്റെ സൗണ്ട് ഡിസൈൻ. ജിസ് ടോംസ്, ജസ്റ്റിൻ തോമസും മറ്റ് നിർമ്മാതാക്കളാണ് .\nഅഭയകുമാർ കെ, അനിൽ കുര്യൻ എന്നിവരാണ് ഏറെ പ്രത്യേകതകൾ ഉള്ള ഈ സിനിമയുടെ കഥ, തിരക്കഥ, സംഭാഷണം എന്നിവ രചിച്ചിരിക്കുന്നത്.\nകഥയിലും അവതരണ മികവിലും വളരെ സങ്കീര്‍ണ്ണതകളും, കൗതുകവും നിറഞ്ഞ ഒരു ആശയം കൈകാര്യം ചെയ്യുന്ന ചതുർമുഖം വ്യത്യസ്ത പുലർത്തുന്നു.\nഎക്സിക്യൂട്ടീവ് പ്രൊഡ്യൂസറായി ബിനീഷ് ചന്ദ്രനോടൊപ്പം കോപ്രൊഡ്യൂസറായി ബിജു ജോർജ്ജും പ്രവർത്തിക്കുന്നു. ഗാനരചന മനു മഞ്ജിത്തും , സംഗീത സംവിധാനവും, പശ്ചാത്തല സംഗീതവും ഒരുക്കിയിരിക്കുന്നത് ഡോൺ വിൻസെന്റുമാണ്. വസ്ത്രാലങ്കാരം സമീറ സനീഷും നിർവ്വഹിക്കുന്നു.സൻജോയ് അഗസ്റ്റിൻ, ബിബിൻ ജോർജ്, ലിജോ പണിക്കർ, ആന്റണി കുഴിവേലിൽ എന്നിവർ സഹനിർമ്മാതാക്കളാണ്. ജിത്തു അഷ്‌റഫ് ക്രിയേറ്റീവ് ഹെഡ് ആയ ചിത്രത്തിൽ ബിനു ജി. നായരും ടോം വർഗീസുമാണ് ലയിൻ പ്രൊഡ്യൂസഴ്സ്. മേക്കപ്പ് രാജേഷ് നെന്മാറയും ,കല സംവിധാനം നിമേഷ് എം താനൂരും , ചിഫ് അസോസിയേറ്റ് ഡയറക്ടർ ശ്യാമന്തക് പ്രദീപും , ഡിസൈൻസ്- ദിലീപ് ദാസും ,വാർത്ത പ്രചരണം എ.എസ്. ദിനേശും നിർവ്വഹിക്കുന്നു.\nസെഞ്ച്വറി ഫിലിംസ് " ചതുർമുഖം" തീയേറ്ററുകളിൽ എത്തിച്ചിരിക്കുന്നു.\nവ്യത്യസ്തമായ ഈ ചിത്രം ആദ്യ ദിവസം തന്നെ പ്രേക്ഷക ശ്രദ്ധ നേടി കഴിഞ്ഞു. സംവിധായകർ ഏറെ ശ്രദ്ധിക്കപ്പെട്ടു. തേജസ്വിനിയായി മഞ്ചു വാര്യർ മികച്ച അഭിനയം കാഴ്ചവെച്ചു. ഛായാഗ്രഹണവും ,പശ്ചാത്തല സംഗീതവും സിനിമയുടെ ഹൈലൈറ്റുകളാണ്.\nപുതുമയെ എന്നും സ്വീകരിക്കുന്ന പ്രേക്ഷകർ " ചതുർമുഖം " ഏറ്റെടുത്ത് കഴിഞ്ഞു.\nതേജസ്വിനിയും കൂട്ടരും പ്രേക്ഷകരെ ഞെട്ടിച്ചു. " ചതുർമുഖം" ഹിറ്റിലേക്ക് . Reviewed by CPK on April 08, 2021 Rating: 5


ആരാണീ ലോര്‍ഡ് ബസവേശ്വര?: കേന്ദ്ര ബജറ്റും അദ്ദേഹവും തമ്മില് എന്താണ് ബന്ധം?\nകേന്ദ്ര ബജറ്റും ലോര്‍ഡ് ബസവേശ്വരയുമായി എന്താണ് ബന്ധമെന്ന് പലരും ചിന്തിക്കുന്നുണ്ടാകും. നിര്‍മ്മല സീതാരാമന് ഇന്ന് ലോക്സഭയില് ബജറ്റ് പ്രസംഗത്തിനിടെ പല പ്രാവശ്യം ഉച്ചരിച്ച നാമമാണ് ലോര്‍ഡ് ബസവേശ്വര. കയാകവേ കൈലാസ എന്ന് പറഞ്ഞ ശേഷം ലോർഡ് ബസവേശ്വരന്റെ പഠിപ്പിക്കലുകളും ആശയങ്ങളും ഞങ്ങളുടെ സർക്കാർ പിന്തുടരുന്നുവെന്നാണ് മന്ത്രി പറഞ്ഞത്. എന്നാല്, എന്താണ് അതിന്റെ അര്‍ത്ഥമെന്ന് പലര്‍ക്കും പിടികിട്ടിയില്ല. പ്രധാനമന്ത്രി നരേന്ദ്ര മോദി ഇതിനു മുന്‍പും ഈ പേര് ട്വിറ്ററിലൂടെ പുറത്തുവിട്ടിരുന്നു.\nപന്ത്രണ്ടാം നൂറ്റാണ്ടിലെ സാമൂഹ്യ പരിഷ്‌കർത്താവും ചിന്തകനുമായിരുന്നു ബസവേശ്വരൻ. കല്യാണ രാജ്യ അല്ലെങ്കിൽ ക്ഷേമരാഷ്ട്രം എന്ന ആശയം ആദ്യമായി സ്ഥാപിച്ചത് അദ്ദേഹമായിരുന്നു. അദ്ദേഹത്തിന്റെ ചിന്തകൾ ഇന്ത്യൻ സമൂഹത്തിൽ ഒരു പുതിയ വിപ്ലവത്തിന് കാരണമായി. വർഗം, ജാതി,മത ലിംഗഭേദമില്ലാതെ എല്ലാ പൗരന്മാരുടെയും സ്ഥാനത്തിനും പദവിയ്ക്കും വേണ്ടി അദ്ദേഹം വാദിച്ചു.\nഎ.ഡി 1131 ൽ കർണാടകയിലെ വിജയപുരയിൽ ബാഗേവാടിയിലെ ഒരു ബ്രാഹ്മണ കുടുംബത്തിലാണ് ബസവേശ്വര ജനിച്ചത്. മദിരാജ, മഡലാംബികെ എന്നിവരായിരുന്നു മാതാപിതാക്കൾ. ചെറുപ്പത്തിൽത്തന്നെ, ബസവേശ്വര ആത്മീയ ആനന്ദം നേടാനും സ്വയം രൂപാന്തരപ്പെടാനും ശ്രമിച്ചു.\nകല്യാണയിലെ കൽചുരി രാജാവായ ബിജാലയുമായി ചേർന്ന് പ്രവർത്തിച്ച ബസവേശ്വര പിന്നീട് ബിജാലയുടെ പ്രധാനമന്ത്രിയായി. അടുത്തുള്ള സാമൂഹിക-സാമ്പത്തിക പ്രശ്‌നങ്ങൾ നിരീക്ഷിച്ച ശേഷം അദ്ദേഹം വചന (കവിത) പ്രസ്ഥാനത്തിന് നേതൃത്വം നൽകി, എല്ലാവരുടെയും ക്ഷേമത്തിൽ ശ്രദ്ധ കേന്ദ്രീകരിച്ചു, സാമൂഹിക ദുരുപയോഗത്തിനെതിരെ കലാപം നടത്തി. ധനികരും ദരിദ്രരും തമ്മിലുള്ള അന്തരം, തൊട്ടുകൂടായ്മ, വിവേചനം എന്നിവയ്ക്കെതിരെയും അദ്ദേഹം ശബ്ദമുയർത്തി.\n”കയക”, ”ദസോഹ” എന്നിവയുടെ പ്രശസ്തമായ ഇരട്ട സാമൂഹിക-സാമ്പത്തിക തത്വങ്ങളും ബസവേശ്വര നൽകി. സാമ്പത്തിക, സാമൂഹിക, മതപരമായ എല്ലാ അസമത്വങ്ങളും നീക്കം ചെയ്യുന്നതിനെയാണ് കയാക്ക സൂചിപ്പിക്കുന്നത്, അതേസമയം ദസോഹ തുല്യ അവസരത്തെയോ തൊഴിലിനെയോ സൂചിപ്പിക്കുന്നു. ഒരു വ്യക്തിക്ക് ഇഷ്ടമുള്ള ജോലി ഏറ്റെടുക്കാൻ കഴിയണമെന്നും തൊഴിലുകളിൽ വിവേചനം ഉണ്ടാകരുതെന്നും അദ്ദേഹം പറഞ്ഞു.\nനരേന്ദ്ര മോദിയുടെ രണ്ടാം മന്ത്രിസഭയുടെ ആദ്യത്തെ ബജറ്റ് അവതരണം; രാജ്യ പുരോഗതിയെ ലക്ഷ്യമിട്ട് നിരവധി പദ്ധതികള്\nനവകേരള നിര്‍മാണത്തിന് 25 പദ്ധതികള്: വന് പ്രഖ്യാപനങ്ങളുമായി ഐസകിന്റെ ബജറ്റ് അവതരണം